MIEGANIIS 


PROTAS 


TATJANA MACEINIENĖ 


MIEGANTIS 
PROTAS, 


arba Serganti Lietuva 


VILNIUS 2011 


UDK 323.1(474.5) 
Ma32 


Nuoširdžiai dėkoju 
šios knygos leidybos rėmėjui 


p. dr. JUOZUI P. KAZICKUI 


Redaktorius Antanas Rybelis 
Apipavidalino Aurelijus Petrikauskas 


SL 319. 2011 08 26. Tiražas 500 egz. 
Išleido leidykla „Margi raštai“, 
Laisvės pr. 60, LT-05120 Vilnius. 
Spausdino UAB „Petro ofsetas“, 
Žalgirio g. 90, LT-09303 Vilnius. 


ISBN 978-9986-09-417-3 
O Tatjana Maceinienė, 2011 
O „Margi raštai“, 2011 


MIEGANTIS PROTAS 


Vietoj pratarmės 


Peržiūrėjau prieš dvyliką penkioliką metų parašytus savo 
straipsnius (dažniausiai jie buvo spausdinami „Šiaurės Atė 
nuose“) ir... patyriau savotišką šoką: ne todėl, kad straipsniai 
pasirodė niekam tikę, o todėl, kad praėjus tiek laiko jie, mano 
manymu, liko tokie pat aktualūs, kaip ir tada, kai rašiau. Sunku 
pasakyti, kodėl ir kam aš juos taip ilgai saugojau savo stalčiuo 
se. Vieną žinau, man visada buvo gaila išmesti laikraščius arba 
žurnalus tikriausiai todėl, kad jų puslapiuose pasitaiko įdomių, 
vertingų minčių. Tiesa, laikraščių laikymas gana sudėtingas da 
lykas: jie užima pernelyg daug vietos ir jų turinys dažnai neturi 
išliekamosios vertės, tačiau gerų straipsnių ten tikrai pasitaiko - 
taigi ir vertingų minčių... Išmesti gaila... tad aš tuos laikraščius 
paprasčiausiai deginu. Man atrodo, kad tai yra padoriau gerų 
straipsnių autorių atžvilgiu. Vertinga mintis juk nesudegs, o iš 
mesta mintis, net ir gera, taip ir liks šiukšlyne, t. y. nepastebėta. 

Tad apie seniai parašytų straipsnių aktualumą... Man regis, 
aktualumą lemia neišspręsta arba, tiksliau, nesprendžiama pro 
blema arba problemos, kurių nemato ir, atrodo, nenori matyti 
tie, kurie valdo šalį, t. y. lemia tautos likimą. Nenoras matyti 
akivaizdžių dalykų byloja apie miegantį protą, kuris gali pa 
gimdyti net ir pabaisą. Kartais atrodo, kad per ilgai miegantis 
protas - tai tam tikras neįgalumas, kuris gali atvesti prie be 
dugnės krašto. 


Taigi grįžtu prie savo seniai parašytų straipsnių. Jų mintys 
sudarys šios knygos turinį. Temos liks tos pačios: kalbėsime 
apie laisvę, laimę, apie mūsų perspektyvas, apie moralę ir po 
litiką, apie vertybes... Kiekvienoje iš šių seniau paliestų temų 
glūdi problema, laukianti sprendimo (,„...aš vis labiau įsitikinu, 
kad žmogui skirta ne tiek problemas išspręsti, kiek jas spręsti. 
Tai palaiko dvasią gyvą bei veiklią“*). Tikras problemų spren 
dimas išties „palaiko dvasią gyvą bei veiklią“. Tai neginčijama. 
Tačiau ką gi vis dėlto daryti su problemomis, kurių niekas ne 
nori matyti arba nelaiko jų tokiomis: jos lieka nesprendžiamos, 
tarsi jų visai nebūtų. Kas tai - miegančio proto išdaigos ar 
apmirusios dvasios rezultatas? Kad ir kas tai būtų, vieną visiš 
kai aišku: būtent čia slypi rimtas pavojus tautos bei valstybės 
išlikimui. 

Tatjana Maceinienė 
201101 13 


* Antano Maceinos laiškas (1980 m. vasario 6 d.) sūnui Sauliui Maceinai // 
T. ir S. Maceinų archyvas. 


Pirma dalis 


LAISVĖS 
PROBLEMA 


„Kas blogio neregi, tas niekad negalės 
pasaulio interpretuoti tinkamai“ 
A. Maceina 


KUO VIRTO 
MŪSŲ ATGIMIMAS?' 


Netrukus sukaks dvidešimt dveji metai, kai mes pasukome 
Atgimimo keliu. Atgimimą žmonės visada siejo ir sieja su geru 
visuomenės ir kartu paties žmogaus perkeitimu. Žodžiu, Atgi 
mimas visada siejamas su gėriu. Politinis sąjūdis už visokeriopą 
persitvarkymą visose visuomeninėse ir valstybinėse struktūro 
se numato tam tikrus esminius pokyčius, t. y. kai viskas kei 
čiama iš pagrindų. Atgimti politiškai - reiškia siekiant, kad 
Lietuvai (ar kokiam nors kitam kraštui) būtų geriau, pakeisti 
egzistuojančią politinę sistemą kita arba sukurti naują, atitin 
kančią žmonių troškimus. Lietuvos sąjūdis, siekdamas žmonių 
gerovės, buvo masinis. Visi (arba beveik visi) Lietuvos žmonės 
sukilo vardan tos (matyt, iliuzijose sukurtos) demokratinės 
Lietuvos. Demokratija buvo įsivaizduojama kaip rojus žemėje, 
kurio vartai ilgus metus mums (ir ne tik mums) buvo aklinai 
uždaryti. Tad nenuostabu, kad labai norėjosi atverti juos kuo 
greičiau ir plačiau. Kas gi nenori atsidurti rojuje? 

Taigi 1988 metais visa Lietuva sukyla, norėdama atgimti, 
tapti laisva ir po visų sovietinio režimo vargų pajusti geresnio 
gyvenimo, kuris, kaip buvo manoma, būtinai turėjo ateiti kartu 
su nepriklausomybe, skonį. Neginčytina, kad žmonės dalyvauja 


i Straipsnis tokiu pavadinimu buvo spausdintas savaitraštyje „Šiaurės Atė 


nai“ (1998 02 03). 


tik tokiuose pertvarkymuose, kurie jiems žada žymiai geresnį 
gyvenimą, negu buvo iki tol, tačiau ne tuose, kurių įsigeidžia tik 
valdžia, ką mes ir matome dabartiniu metu... 

Sąjūdžio vėliavose nuo pat sukilimo pradžios buvo įrašyta: 
„viešumas, demokratija, suverenitetas“. Tačiau laikui bėgant žo 
džių seka kito - pirmoje vietoje atsidūrė žodis „suverenitetas“, 
kiek vėliau nelietuvišką žodį „suverenitetas“ pakeitė lietuviškas - 
„nepriklausomybė“, o galiausiai, kai nepriklausomybė, kaip at 
rodė, buvo lyg ir pasiekta, plačiai prabilta apie laisvę... Žodis 
„laisvė“ tapo pagrindiniu mūsų žodyne. Jis mums pasidarė tarsi 
savotiškas skydas, pridengiantis nuo visokiausių krizių, suiručių, 
nesklandumų, žodžiu, - nuo visų mūsų gyvenimo bėdų. Kad ir 
kaip būtų šiandien daugeliui iš mūsų blogai, bet mus įtikinėja, 
kad vis tiek yra gera, nes mes esami laisvi... 

Nejaugi iš tikrųjų laisvi?.. 

Šiek tiek keistoka, kad apie laisvę ypač plačiai buvo pra 
bilta po nepriklausomybės paskelbimo (1990) bei atgavimo 
(de jure). Stebina ir tai, kad šūkis „Į laisvę“, visada aktualus 
priespaudos metu, nenutilo ir po išsilaisvinimo iš jos, netilsta 
jis ir dabar, matyt, kaip pažadas vis neateinančios, bet aistrin 
gai trokštamos laimės... Tačiau apie kokią laisvę yra kalbama 
šiandien? Į kokią laisvę mus taip aistringai kviečia dabar? 

Netilstantis šaukimas į laisvę man skamba kiek dvipras 
miškai ir nesuprantamai. Kadaise (1941-1944), kai prasidėjo 
ir gana ilgai truko Lietuvos okupacija ir vėliau, kai daugelis 
lietuvių kovotojų atsidūrė tremtyje, šis šaukimas turėjo gilią 
prasmę ir atitiko pagrindinius tautos bei jos atstovų tremtyje 
siekius ir lūkesčius. Svarbiausias siekis tuomet, kaip minėta, be 
abejonės, buvo Lietuvos nepriklausomybė, jos išlaisvinimas iš 
vergovės pančių. Tikroji laisvė buvo tapatinama su nepriklau 
somybe. Šis tapatinimas nekėlė jokių klausimų, nes buvo sie 
kiama politinės laisvės (nuo ko). Tai nenuostabu, nes pernelyg 

ilga ir skausminga vergovė — tarsi kalėjimas iki gyvos galvos — 
pridengė tikrosios laisvės esmę. Tad, manyčiau, klausimas, apie 
kokią laisvę mes šiandien kalbame, — visai pagrįstas. Ar mes su 
prantame, ką reiškia žodis „laisvė“? Ar mes pajėgūs įsiskverbti 
į Šios sąvokos turinį? Atrodo, kad — ne. Apie tai išraiškingai 
byloja mūsų šiandieninis gyvenimas. 

Vyraujantis laisvės supratimas, o tiksliau - jos, kaip atrodo, 
nesupratimas, gal — tiksliau — ribotas supratimas kelia didelį neri 
mą bei apmaudą. Ir ne vien todėl, kad šio nesupratimo pasekmės 
labai skaudžios: Žmogus pasidarė dezorientuotas, tarsi išdras 
kytas iš vidaus, nes jo vertybių sistema gerokai iškreipta, šalyje 
išsikerojo sunkiai valdoma savivalė, vedanti į anarchiją, pašlijo 
dorovė... Tačiau baisiausia yra tai, kad, atrodo, mes klaidžiojame 
šunkeliais, užuot ėję prasmingų tik Lietuvai skirtu keliu. Labai 
greitai po nepriklausomybės atgavimo vadinamoji laisvė tapo 
įvairių politinių spekuliacijų ir ekonominių machinacijų simbo 
liu. Kaip tai atsitiko? Spekuliuodami žodžiu „laisvė“ mūsų ideo 
logai karštai tikino ir įtikino žmones, kad mes gyvename blogai 
vien todėl, kad esami nelaisvi (tarsi laisvė būtų kažkoks išorinis 
dalykas), o juk žmogus iš prigimties yra laisvas padaras: jis narve, 
kaip ir lakštingala, čiulbėti negali. Tačiau laisvas jis gali tapti tik 
išsivadavęs iš išorinių pančių (stebinantis naivumas!), o tapęs lais 
vas jis tuoj pat bus ir laimingas — ir taip bus visados, t. y. iki grabo 
lentos. Kaip neįtikėtinai paprasta! Mus tikino ir tikina, kad laisvė 
ir laimė yra tapatūs dalykai, nors kiekvienam bent kiek išsilavi 
nusiam Žmogui aišku, kad mūsų tikrovėje tai yra nesuderinami 
dalykai. Pažymėtina, kad net jeigu mes kalbėtume apie daug su 
prantamesnius bei paprastesnius dalykus, tokius kaip nepriklau 
somybė ir geresnis gyvenimas, tai galėtume pastebėti, ir ne tik 
pastebėti, bet ir įsitikinti, kad ir šie dalykai toli gražu ne visada 
yra suderinami. Tokių pavyzdžių pasaulio istorijoje yra apstu. Ap 
maudu, kad prie jų mes galime priskirti ir Lietuvą, kur pasiekta 

nepriklausomybė neatnešė žmonėms jų trokštamo geresnio gy 
venimo ir kur tik naivūs idealistai (nemanau, kad jų būtų daug) 
gali guostis tuo, kad jie, net ir skursdami, gyvena nepriklauso 
moje Lietuvoje, nors šioji nepriklausomybė yra labai reliatyvi, o 
Lietuvai įstojus į Europos Sąjungą pasidarė dar reliatyvesnė. Taigi 
esu tikra, kad alkaną ir juo labiau pažemintą žmogų vis dėlto 
nelengva įtikinti, kad jam - nuskurdusiam ir pažemintam - gera 
gyventi savame, nors ir laisvame nuo svetimųjų priespaudos kraš 
te. Nenuostabu, kad žmonės (ypač jaunimas) masiškai bėga iš 
savo šalies, ieškodami geresnio gyvenimo svetimuose kraštuose... 
Taigi pasiektos nepriklausomybės žmogui per maža, kad vien ja 
pasitenkintų, o apie laisvę - tikrąją laisvę (kam), jis, manau, net 
nesusimąsto. Nenoriu nieko smerkti ar įžeisti: taip jau sukurtas 
žmogus, kad jo žemesnieji poreikiai beveik visada ima viršų prieš 
aukštesniuosius, taigi ir žemesnės vertybės (jeigu jos galima taip 
pavadinti) pakyla virš aukštesniųjų. Neapsakomai liūdna, kad 
aukštesniosios vertybės, kaip, pavyzdžiui, ta pati laisvė, tapo, kaip 
minėta, įvairių spekuliacijų ir manipuliacijų objektu. Būtent šiuo 
žodžiu bandoma apginti bei pateisinti visokiausias niekšybes, va 
gystes, korupciją, prostituciją, narkomaniją, melą, smurtą... To 
dėl ir nenuostabu, kad visa tai plačiai išsikerojo mūsų „laisvoje“ 
šalyje, mūsų visuomenėje, kuri dabar taip „išsilaisvino“, ypač iš 
moralinių principų, kad šis „išsilaisvinimas“ tapo tiesioginiu pa 
vojumi jai pačiai. Amoralumas mūsų laikais prasiveržia visur — 
valdžios vyrų kalbose ir veiksmuose (amžini pažadai ir jų ne 
vykdymas, parlamentinei veiklai skirtų lėšų panaudojimas savo 
poreikiams tenkinti, „išradinga“ mokesčių sistema, provokuo 
janti nusikalstamumą...), amoralumas patogiai įsitaisė ir masinės 
informacijos priemonėse, kuriose dažniausiai pateikiami ne fak 
tai, o jų interpretacijos, temdančios sveiką protą ir klaidinančios 
paprastą žmogų; o ką jau kalbėti apie mūsų „neprilygstamas“ 
pramogines (ir ne tik) televizijos programas, kuriose vyrauja pa 

čios prasčiausios rūšies šlamštas: prasti filmai, propaguojantys 
smurtą, ištvirkimą..., dar labiau stebina laidų vedėjų „sukurtos“ 
programos, gvildenančios mūsų vadinamųjų „Žvaigždžių“ asme 
ninį gyvenimą ir t.t. Tautoje amoralumas reiškiasi alkoholizmu, 
plintančia narkomanija, smurtu šeimose, agresija, dvasiniu de 
gradavimu... Kaimui gresia išnykimas. Amoralumas įsiskverbė į 
mūsų gyvenimą, plėsdamas savo ribas visose visuomeninio ša 
lies gyvenimo srityse. Jo viešpatavimą, manyčiau, nulėmė ribos 
tarp gėrio ir blogio išnykimas. Mes jau nebeatpažįstame blogio 
kaip blogio, laikydami jį normaliu laisvės proveržiu, o tai taip pat 
yra amoralu. Kodėl taip atsitiko? Manyčiau, todėl, kad niekas, 
matyt, nė nemanė įsigilinti į laisvės esmę. Mūsų aplaidumas jos 
atžvilgiu, jos nesupratimas ir nenoras suprasti atvedė prie tokių 
skaudžių pasekmių, ir ji - laisvė - tarsi keršija mums už tai. Mes 
pasidarėme ne tik dezorganizuoti, bet ir demoralizuoti. 

Kilnus žodis „laisvė“, turintis savyje gilią dvasinę prasmę, 
prarado savo pirmykščią esmę. Laisvė tapo, Marinos Cvetaje 
vos žodžiais tariant, „ištvirkusi merga ant įdubusios kareivio 
krūtinės“. Taip jau įvyko, kad nesupratę laisvės esmės bei pras 
mės, mes tapome savo neišmanymo įkaitais. 

Taigi sėkmingai pradėtas 1988 metų vasarą didysis pertvar 
kymas įvyko. Liaudies išmintis sako - ko norėjai, tą ir gavai. 
Bet kažin ar dauguma gavo kaip tik tai, ko norėjo: 

norėjome laisvės tapatindami ją su laimę - gavome savivalę 
ir nuskurdinimą; 

norėjome doros — gavome amoralumą; 

norėjome socialinio teisingumo - gavome neteisingumą; 

norėjome laisvo pasirinkimo, tačiau, atrodo, jį praradome, 
nes mes jau nebeturime jokios alternatyvos, mes tarsi prie kaž 
ko amžiams „prisegti“ arba „prikabinti“. 

Mums dabar nebėra iš ko rinktis, mes priversti imti tai, ką 
mums duoda ir taikstytis su tuo, kad iš mūsų nuolat atimama... 

valstybės naudai. Taigi mes priversti imti paukščių lesalą, nes 
išdidžiai atsisakę, išvis nieko negausime ir neturėsime. Mes tam 
pame vergais, įkaitais tos sistemos, kuri atrodo geriausia ir kurią 
pasirinkome patys, svajodami būti savarankiški ir nepriklauso 
mi. Laisvas pasirinkimas visada turi atitikti žmogaus vidaus es 
minius poreikius. Žmogus bus iš tikro laisvas, jei išsilaisvins iš 
baimės, taps stiprus ir nepriklausomas, žinantis bei suprantantis. 

O tas „laisvas pasirinkimas“, apie kurį tiek daug šiandien kalba 
ma, yra tik reklama, tam tikras socialinis spaudimas bei politinė 
propaganda... 

Taigi pertvarkymas seniai jau įvyko, bet kažkodėl Atgimimas, 
vos tik prasidėjęs, nuvyto. Nuvyto, matyt, todėl, kad nebeteko 
tos aukštos prasmės, kurią pradžioje turėjo. Ir mūsuose pradėjo 
vystytis, kaip sakė žymus amerikiečių psichologas A. H. Mas- 
low, „nužmogėjimo“ ir dvasios patologijos sindromas. Tikrasis 
Atgimimas - „įžmoginimas“ - virto savo priešingybe. Jis, pasak 
žinomo lietuvių istoriko Liudo Truskos, tapo „išsigimimu“. 

„Kas darosi su pačia esme Žmogaus, priversto gyventi nedo 
rame pasaulyje, iškreiptame, suskaidytame, dezintegruotame 
pasaulyje, negyvame, statiniame pasaulyje, kur šeimininkauja 
vulgarumas ir stereotipai, skriaudos ir deficitų pasaulyje, ne 
teisybės ir savivalės pasaulyje..., pasaulyje, kuriame nėra juoko, 
kur nėra vietos tyliam susimąstymui ir ramiam išdidumui?“? 
Geras klausimas, iš tikro, kas gi darosi su pačia Žmogaus esme? 
Ir kas yra ta esmė? Kaip ji yra siejama su laisve? Atrodo, kad 
jau atėjo metas į tai įsigilinti, kol neįklimpome dar giliau - į 
visišką, neatšaukiamą bėdą. Mes neturime pasiduoti miegan 
čio ir, atrodo, nenorinčio prabusti proto vilionėms. 


2 MaslowA. H. The Farther Reaches of Human Nature, 1971; cituojama iš: 
Mac10y A. I“ ĮNanskue nmpegensi UEJIOBEUECKOH NCHXKKU. — CaHkT-IleTepGypr, 
1997, c. 162. 


SUVILIOTI 
ŽODŽIO „LAISVĖ“ 


Vilionės yra viena iš pačių pavojingiausių žmogaus grės 
mių. Šios grėsmės mažėjimas ar didėjimas priklauso ir nuo 
aplinkybių, ir nuo paties žmogaus. Tačiau, manyčiau, ne daž 
nas pajunta vilionių griaunamąją jėgą. Juk vilionės visada yra 
pažadai to, ko Žmonės troško, tačiau neturi. O kaip nepamilti 
to, kuris be paliovos žada... Tad, matyt, kaip tik todėl vilionės 
yra pats veiksmingiausias būdas padaryti žmones paklusnius. 

Visais laikais ir visuose kraštuose norinčiųjų atsidurti val 
džioje kelias buvo ir yra pažadų, vadinasi, vilionių kelias. O 
pažadai, kaip Žinia, gaivina vilų. Liaudies išmintis byloja, kad 
„Viltis yra kvailių motina“ - pasakymas šiurkštokas, bet jame 
yra karčios tiesos. Juk daugelis mūsų savo viltis visada sieja 
su kasdieniais ir labai konkrečiais dalykais (sukonkretindami 
net tai, ko sukonkretinti neįmanoma, pvz., laisvę) ir tiki tais, 
kurie, kaip manoma, gali jų viltis realizuoti. Taigi nenuostabu, 
kad gundytojų visais laikais atsirasdavo nemažai, o ypač tarp 
tų, kurie patys niekada negalėjo atsispirti pagundoms. 

Vilionių grėsmė smarkiai stiprėja tada, kai šalies laukia per 
tvarkymai. Tad natūralu, kad ši grėsmė padidėjo ir Lietuvoje, 
ypač tada, kai pertvarkymo organizatoriai pajuto valdžios skonį. 


3 Straipsnis tokiu pavadinimu buvo spausdintas savaitraštyje „Šiaurės Atė 
nai“ (1996 08 31, Nr. 33). 

Iki tol, kol Sąjūdžio vadų ir tautos siekiai visiškai sutapdavo, kol 
buvo einama vienu keliu į nepriklausomybę, viskas klostėsi lyg 
ir gerai. Padėtis pradėjo keistis tada, kai bendras kelias nustojo 
būti bendru, kai Sąjūdžio vadų ir žmonių siekiai bei norai pra 
dėjo skirtis. Tiesa, visi norėjo geresnio gyvenimo. Tačiau geresnis 
gyvenimas visiems - ilgalaikis (gal tiksliau - amžinas?) procesas, 
reikalaujantis iš tų, kurie prisiėmė vedlių į šviesų rytojų naštą, 
pasiaukojimo. Tačiau ar gali ilgam sužavėti aukojimasis dėl kitų? 
Vargu. Nesužavėjo jis ir mūsų vadų. Jie nepanoro aukotis, matyt, 
nutarę, kad jau gana daug padarė tautos labui ir laikas pasirūpin 
ti savimi, nes kas kas, o jie, jų manymu, tikrai nusipelnė gyventi 
gerai. Suprantama, trumpesnis kelias į geresnį gyvenimą eina per 
valdžią. Taigi jų kelyje į geresnį gyvenimą būtent valdžia tapo 
stipriausia pagunda... Už ją reikėjo kovoti. Ir jie pradėjo kovoti - 
tarpusavy. Anksčiau - broliai, dabar tapo mirtini priešai. Nedaug 
buvo tokių, kurie nepasidavė valdžios pagundai... Tie iš sugun 
dytųjų, kuriems pavyko prasibrauti prie atkuriamos valstybės 
valdžios vairo, buvo aktyvūs, sumanūs, turintys tautos pasitikė 
jimą žmonės. Žodžiu, patys, patys... geriausi iš kitų irgi gerų. Jie 
pradėjo tvarkyti valstybės reikalus ir tvarkė kaip mokėjo. Tvar 
kyti valstybės reikalus jiems patiko, juolab kad jie buvo įsitikinę, 
jog žino, kaip tai daryti. Tikino ir žmones, kad esą tik jie vieni 
žino, kaip padaryti žmones laimingus. Tikino, vadinasi, viliojo, 
nes be žmonių palaikymo neįmanoma nei atsidurti valdžioje, nei 
išsilaikyti. Nenorėčiau plačiau komentuoti tuometinių 1988 m. 
birželį prasidėjusių ir pagreitį gavusių 1990 m. įvykių, nes tai 
nėra šios knygos tema. Man rūpi kitkas: kaip pirma idealistiškai 
nusiteikę žmonės taip greitai tapo gundytojais ir kodėl patys pa 
sidavė pagundoms. Matyt, nemaža vaidmenį čia turėjo nuo pat 
pradžios stipriai sugadinta žmogaus prigimtis. 

Taigi, Sąjūdžio vadai žmonių pasitikėjimą gavo kovodami 
už Lietuvos nepriklausomybę, už persitvarkymą, kurį, kaip 

minėjau, žmonės visada sieja su geresniu gyvenimu. Tikriau 
siai niekas nesiryš ginčytis, kad mūsų ateitis glaudžiai susijusi 
su praeitimi ir kad būtent ji lemia mūsų ateitį. Žmonijos is 
torija seniai suformavo žmonių idealą — būti laisviems ir lai 
mingiems. Visais laikais žmonės šias savo viltis siejo su kon 
krečiomis asmenybėmis. Ir visada atsirasdavo tų, kurie manė 
sugebėsiantys duoti žmonėms tai, ko iš jų tikimasi, — laisvę, 
kurią dažniausiai suprasdavo kaip nepriklausomybę, o laimę - 
kaip geresnį gyvenimą. Lietuva šiuo atžvilgiu jokia išimtis. 
Čia taip pat atsirasdavo ir atsiranda nemažai žmonių, šventai 
įsitikinusių, kad būtent jie esą visiškai pajėgūs padaryti (net ir 
drastiškomis priemonėmis) taip, kad Lietuvai ir jos Žmonėms 
būtų geriau. Jų įsitikinimas savo neeiliniais sugebėjimais ir gali 
mybėmis, sustiprintas dosniais nesiliaujančiais pažadais, kuriam 
laikui užtikrina jiems tautos pasitikėjimą ir net, kaip minėjau, 
meilę, nes kaip nepamilti to, kuris žada ir laisvę, ir laimę kartu. 


Lyrinis nukrypimas 


VADAI 
Subjektyvus žvilgsnis į buvusius šalies lyderius“ 


Vytautas Landsbergis 


Vytauto Landsbergio nuopelnai Lietuvos valstybei ir tautai 
atrodo nemaži ir tikriausiai neginčytini. Vargu ar verta dabar 


4 Straipsnis tokiu pavadinimu buvo parašytas 1997 metais, jį žadėjo pu 
blikuoti savaitraštis „Kalba Vilnius“, kurio redaktorius tuo metu buvo Artū 
ras Janušauskas. Tačiau, kiek pamenu, du ar tris kartus redaktoriaus teikiamas 
straipsnis nebuvo išspausdintas, matyt, dėl kažkokių ideologinių sumetimų. Čia 
pateikiamas beveik nepakeistas, tik šiek tiek pakoreguotas tekstas. 

kalbėti apie tai, ką jis nuveikė, būdamas visos lietuvių tautos, 
panorėjusios tapti nepriklausoma ir tapusios (nors ir reliatyviai) 
nepriklausoma, lyderiu - tai nėra šio lyrinio nukrypimo tema. 
Tai pamokantis pavyzdys, kaip buvęs idealistas, siekęs Atgimi 
mo pradžioje tautos gerovės, pasidavė valdžios pagundai. 

Taigi Landsbergio nuopelnai savo tautai yra nemenki: savo 
laiku jis buvo ne tik lyderis, suvienijęs visą lietuvių tautą, bet 
ir savotiškas pavyzdys kitoms nepriklausomybės siekiančioms 
tautoms, kurios lyg ir jautėsi nuskriaustos, neturėdamos savo 
gretose tokios ryškios asmenybės. Landsbergis (su savo ben 
dražygiais) buvo vienas iš pirmųjų, pradėjusių išsivadavimo 
iš komunistinės sistemos žygį. Tačiau ilgainiui, pasiekus ne 
priklausomybę de jure, jo revoliucinio polėkio reikšmė kiek 
nubluko, o siekis prarado savo aktualumą. Atsirado naujas už 
davinys - deklaruojamąją nepriklausomos demokratinės vals 
tybės idėją reikėjo įgyvendinti įvairiose gyvenimo srityse. 

Nugrimzdo praeitin šventinė mitingų ir demonstracijų 
atmosfera, pasibaigė badavimai, susibūrimai bei pasitarimai 
Katedros aikštėje, į kuriuos žmonės eidavo kaip į šventę. Atėjo 
laikas kurti valstybę. Ir naujajai valdžiai, pakeitusiai komu 
nistinę nomenklatūrą, iškilo kasdieniškas, tačiau labai sunkus 
klausimas: KAIP kurti nepriklausomą demokratinę valstybę? 
Manyčiau, kad šiandien mes gana pagrįstai galime teigti, jog ši 
problema naujajai valdžiai tapo nebeįveikiama. 

Revoliucinės išsivadavimo bangos iškeltas lyderiu Lands 
bergis nesugebėjo įsigilinti į realios nepriklausomybės ir de 
mokratinės valstybės įgyvendinimo problemas ir jas spręsti. Jis 
buvo visiškai nekompetentingas ekonomikos srityje. Tačiau ką 
ir norėti iš kitos profesijos žmogaus. Bėda ta, kad jis niekaip 
nenorėjo prisipažinti nesugebąs. Juk toks prisipažinimas galėjo 
sumenkinti jį tautos akyse, o tai jam buvo visai neparanku. Jis 
jau priprato prie neklystančioj o nugalėtojo įvaizdžio ir įsigy 

veno į jį. Manyčiau, šis įsigyvenimas į neklystančioj o įvaizdį 
labiausiai jį ir žlugdė. 

Intuicija, būdinga meno žmonėms, pakuždėjo jam vie 
nintelę galimą išeitį iš susidariusios sudėtingos padėties - visą 
likusį gyvenimą likti kovotoju už nepriklausomybę, juk nepri 
klausomybė (kaip mes visi žinome) labai trapus dalykas, todėl 
ją reikia visa laiką tvirtinti bei ginti nuo įvairiausių priešų. Tai 
padėjo jam paslėpti savo nekompetenciją valdyti valstybę ir su 
teikė romantiško herojaus aureolę, herojaus, kuris beveik vie 
nišas nutarė ryžtingai kovoti su blogiu, siekdamas realios(?..) 
nepriklausomybės, ir nė per plauką nesitraukti nuo šio kilnaus 
kelio. Štai taip Landsbergis ir pradėjo „trypčioti“ vietoje. Jo 
politika gal ir buvo gudri, tačiau ne visiškai toliaregiška, nes 
savo numatymus jis grindė noru išlaikyti savo populiarumą 
ir išlikti valdžios viršūnėje. Taigi jo tikslas buvo aiškus - pri 
traukti į savo pusę kuo daugiau Žmonių, raginant juos nuolat 
kovoti už nepriklausomybę. Matyt, kovos pradžioje jis vado 
vavosi šūkiu: „Aš atėjau jums duoti laisvę“, o po nepriklauso 
mybės paskelbimo atsirado pavydėtinas įsitikinimas, kad jis iš 
tikrųjų atnešė Žmonėms išsvajotą laisvę, kuri turi būti žmonių 
saugoma ir nepaliaujamai, nesigailint savęs, ginama. Atrodo, 
kad kaip tik tokia buvo jo, tartum tikro, ištikimo laisvės idėjai, 
revoliucionieriaus politika, kuriam materialūs dalykai visiškai 
nerūpi, tačiau kai kurie jo poelgiai rodė, kad ir žemiškieji da 
lykai nėra jam svetimi, beje, kaip ir daugeliui politikų, susi 
gundžiusių valdžia. 

Taigi kovos idėjai ištikimas Landsbergis, tikriausiai ir pats 
to nepastebėjęs, pasirinko griovimo kelią, visų pirma naikin 
damas viską, kas tik buvo susieta su komunistine praeitimi. 
Jam, matyt, buvo visiškai aišku, kad Lietuva nuo šiol, t. y. 
oficialiai paskelbus nepriklausomybę, yra nepriklausoma vals 
tybė ir kad jos vieta yra tarp kitų jau seniai nepriklausomų 

demokratinių valstybių - tiktai tarp jų ir jokiu būdu ne tarp 
tų — „rytietiškų“, nors ir šios — „rytietiškos“ — su tokiu pat 
(o gal ir su didesniu) vargu ir ryžtu kaip ir Lietuva sunkiai 
laisvinosi iš geležinių jau griūvančios imperijos gniaužtų. Tai 
gi pirmyn į Vakarus! Į „abipusiai naudingus ryšius“! Į naują 
„broliją“! Praeities ryšiai jau nebereikalingi, juos būtina negai 
lestingai, visais įmanomais ir neįmanomais būdais nutraukti, 
kad ir pėdsakų jų neliktų, būtina atsiriboti nuo bet kokio ko 
munistinio užkrato ir blogio, kuris, savaime aišku, atslenka 
tik iš Rytų. Ir visai nesvarbu, kad ir Rusijoje, ir daugelyje kitų 
buvusių sovietinių respublikų vyksta tokie pat pertvarkymo 
procesai kaip ir Lietuvoje - visa tai nesvarbu, reikia nenumal 
domai griauti ir naikinti absoliučiai viską, kas buvo bent kiek 
susieta su prakeikta sistema. O susieta su ja buvo, deja, viskas 
ir mes patys - visi be išimties ir kartu pats ponas Landsbergis, 
išaugęs, išauklėtas ir net pastūmėtas karjeros laiptais (jis jau 
tada buvo muzikos profesorius) būtent šioje, komunistinėje, o 
ne kokioje nors kitoje sistemoje. 

Vytauto Landsbergio, matyt, netenkino jo užimamas 
Aukščiausiosios Tarybos Pirmininko postas. Tam, manyčiau, 
buvo kelios priežastys: pirmiausia — pats postas buvo prakeik 
tos praeities paveldas (kas tik jame nepabuvojo sovietiniais lai 
kais), tačiau, atrodo, svarbiausia priežastis buvo ta, kad šiame 
poste jo valdžia bei veikla buvo ribota. Jo kiek idealizuojama 
Lietuvos praeitis šnibždėte šnibždėjo jam, kad Lietuva kadaise 
(palyginti ne taip jau ir seniai) buvo prezidentinė respublika, 
todėl - natūralu, kad ji ir dabar turi būti tokia, taip sakant, 
tradicijų ryšiai, dinast..., ne, dinastijų tada, tiesa, nebuvo, bet 
tiek jau to... Valstybės galva - Prezidentas, visos tautos Išrink 
tasis, turintis plačius įgaliojimus... Štai būdamas Prezidentu 
ir būtinai turėdamas didžiausius įgaliojimus, jis galės daug ką 
nuveikti ir tada..., o tada jis sukurs tikrą demokratinę valstybę, 

valstybę — pavyzdį kitoms jau egzistuojančioms ir dar neeg 
zistuojančioms demokratinėms valstybėms. Valdžios pagunda, 
atrodo, visiškai užvaldė jo širdį... 

Tačiau likimas nebuvo jam palankus. „Prezidentinis“ refe 
rendumas (1992) žlugo (atvirai kalbant, nesisekė Landsber 
giui su referendumais). Šis pavasarinis referendumas parodė, 
kad naujoje nepriklausomoje valstybėje ne viskas gerai ir kad 
stiprios prezidentinės valdžios sukūrimas, nors ir Landsbergio 
asmenyje, žmones gąsdina (tada dar nebuvo praeities nostalgi 
jos) ir vargu ar taps panacėja nuo visų vargų ir negerovių, už 
griuvusių dar nesusiformavusią valstybę, kurios kūrimas buvo 
tarsi atidėliojamas, nustumiamas į antrą vietą. Taigi šventinis 
šydas nukrito, ir žmonės pamatė, kad aplink riogso vien griu 
vėsiai, ir jiems, nuskurdusiems ir plikiems, praėjo bet koks no 
ras šokti ir linksmintis ant šių griuvėsių. 

Pasinėręs į revoliucinę kasdienybę, Landsbergis kažkodėl 
visiškai nekreipė dėmesio į tai, kad neįmanoma visą laiką gy 
venti ant revoliucinės bangos keteros ir kad artinasi tas laikas, 
kai žmonės pasakys: „Pirma mus pasotink, o paskui reika 
lauk...“ Taigi Landsbergis nepagalvojo apie tai, kad tautą reikia 
dar ir pasotinti - ne šūkiais, o duona. Matyt, jam atrodė, kad 
pasiekta nepriklausomybė ilgam atstos tautai duoną. Jis perne 
lyg ilgą laiką žmones „sotino“ nepriklausomybe, įtikinėdamas, 
kaip puiku būti nepriklausomiems ir kokie laimingi turi būti 
tie, kurie nuolat kovoja už nepriklausomybę... Pradžioje žmo 
nės tuo tikėjo, nes manė, kad kova už nepriklausomybę kartu 
yra kova ir už geresnį gyvenimą. Tačiau laikas bėgo, o geres 
nio gyvenimo vis dar nesimatė. Priešingai, daugeliui kasdienis 
gyvenimas žymiai pablogėjo ir tapo visais atžvilgiais proble 
miškesnis. Tai negalėjo nesukelti nepasitenkinimo. Žmonės 
negalėjo suprasti, kodėl nepriklausomybė neatnešė jiems taip 
trokštamo geresnio gyvenimo: jų sąmonėje nuo senų senovės 

įsitvirtino mintis, kad tai yra neatsiejami dalykai. Jie net ir ma 
nyt nemanė, kad nepriklausomybė toli gražu ne visada reiškia 
geresnį gyvenimą, kad tai nėra tapatūs dalykai. Jie nusivylė. 
Nusivylė ne todėl, kad nustojo vertinti pasiektą nepriklauso 
mybę (realią nepriklausomybę, be abejo, didelę vertybę), o 
todėl, kad jautėsi apgauti, nes pagaliau suprato (gal tiksliau — 
pajuto), kad jų valstybėje vyksta kažkas ne taip, kaip turėtų 
vykti. Tai pajutę, jie nukreipė savo viltis į tuos, kurie žadėjo (o 
žadėtojų visais laikais netrūksta) jiems ir nepriklausomą, ir bū 
tinai Žymiai geresnį negu iki šiol gyvenimą. Taigi Landsbergio 
vilionės laisve tapo ne tokios veiksmingos, kaip jo veiklos pra 
džioje. Atrodo, kad jis neįvertino esminio dalyko — žmogaus 
prigimties, nes, kaip rašė Antanas Maceina laimė yra „pagrin 
dinis (išskirta mano. — TM) jo prigimties apsprendimas“?. Tad 
nuolat gerėjantis gyvenimas yra kelias į visų trokštamą laimę. 
Neįvertinęs Žmogaus prigimties, Landsbergis padarė lemtingą 
klaidą... 

Revoliucinis Landsbergio „romantizmas“ susidūrė su jo 
politinio priešininko Algirdo Brazausko žemiškuoju pragma 
tizmu. Brazauskas puikiai žinojo, kad vien nepriklausomybe 
žmonių nepasotinsi, kad netrukus ateis laikas, kai Žmonėms 
iškils kasdienis ir visai neromantiškas klausimas: „Ką gi mums 
valgyti?“ Tad pasinaudojęs „idealisto“ Landsbergio klaidomis, 
Brazauskas savo rinkiminėje programoje į pirmą vietą iškėlė 
„duonos“ problemą. Jo būsimos gerovės pažadai buvo gerai 
apgalvoti, santūrūs, gal todėl ir įtikinami. Žmonės juo patikė 
jo: jo pažadai „kvepėjo“ duona. Landsbergiui tai buvo smūgis: 
po nepavykusių referendumų, kurie turėjo tapti jam laipte 
liais į prezidento kėdę, jis buvo priverstas pasitraukti. Galima 


5 Maceina A. Didysis inkvizitorius // Raštai. - Vilnius: Mintis, 1990, t. 3, 
p. 121. 

tik spėlioti, kaip šis pašauktasis tautos vadas, atsisveikindamas 
su ilgai puoselėta svajone tapti Respublikos Prezidentu (ko, 
kaip jam atrodė, jis teisėtai nusipelnė), kankinosi, kol pagaliau 
ryžosi oficialiai atsisakyti balotiruotis prezidento rinkimuose. 
Tai, be abejo, buvo drąsus ir ryžtingas žingsnis, parodęs, kad 
šis žmogus dar neprarado sveiko proto, kuris jam pakuždėjo, 
kad susiklosčiusiomis aplinkybėmis, esant tokiam politinių 
jėgų pasiskirstymui, vargu ar jis gali tikėtis sėkmės. Užgauta 
savimeilė neleido Landsbergiui iškelti savo kandidatūros į Lie 
tuvos prezidento postą, nesant tvirtų sėkmės garantijų. Ir jam 
neliko nieko kito, kaip užtikrinti sau kitokio lyderio vaidme 
nį, atidedant ateičiai savo tikrų siekių įgyvendinimą... Jis tapo 
opozicijos lyderiu. Prasidėjo naujas Landsbergio - opozicijos 
lyderio - politinio gyvenimo etapas. Valdžios pagunda nebuvo 
numalšinta, ji didėjo, kaip ir jo noras suvilioti tautą, nuo ku 
rios priklausė jo troškimų išsipildymas, naujais pažadais. 

Visa Landsbergio, kaip opozicijos lyderio, veikla vyko su 
Tėvynės gelbėjimo ženklu. Jis, turėjęs užleisti vietą kitam, kaip 
jam atrodė, svetimos politinės orientacijos žmogui, buvo šven 
tai įsitikinęs, kad Tėvynė atsidūrė tikrame pavojuje, nes prie 
valdžios vairo atsistojo... priešas. Todėl reikia ir netgi būtina 
konsoliduoti visas jėgas kovai su juo, nes, kaip Žinia, priešas 
nesnaudžia. 

Kruopščiai suformuotas priešo įvaizdis neduodavo Lands 
bergiui, šiam nenuilstamam kovotojui už Lietuvos nepriklau 
somybę, ramybės. Kartais net atrodė, kad šis mitinis priešas 
nuolat jį persekioja, apsireikšdamas jam įvairiais pavidalais - 
tai jo politiniu priešininku pirmuoju po nepriklausomybės 
atgavimo prezidentu Algirdu Brazausku, tai užsienio reikalų 
ministru Povilu Gyliu, tai buvusiu derybų su Rusija komisijos 
pirmininku Virgilijumi Vladislovu Bulovu, tai dar kuo nors iš 
LDDP frakcijos narių, bet dažniausiai - visa LDDP partija, 

jau nekalbant apie tą „monstrą“ - Rusiją, kuri pasirengusi pra 
ryti Lietuvą ir tik laukia tam tinkamos progos. Atrodo, kad 
būtent Rusija jam buvo (o gal ir dabar dar yra?) apibendrintas 
priešo, įkūnijusio savyje visą pasaulio blogį, paveikslas. 

Taigi beveik visa Landsbergio opozicionieriaus veikla buvo 
nukreipta kovai su priešu, o siekiai buvo kiti... Pačioje savo 
opozicinės veiklos pradžioje Landsbergis pareiškė, kad jo tiks 
las - sukurti aiškiai apibrėžtą opozicinę parlamentinę struktū 
rą - Tėvynės Santarą, ją koordinuoti, konsoliduoti ir sutelkti 
tas parlamentines jėgas, kurias palaikys visuomenė. Viename 
iš daugelio interviu Landsbergis pabrėžė, kad šalia konstruk 
tyvios veiklos, kritikos ir kontrpasiūlymų reikia nuolat stebė 
ti, kaip rutuliojasi įvykiai ir kokie yra kairiosios pusės tikrieji 
ketinimai. Svarbiausia, teigė jis, kad kairioji pusė nepažeistų 
jau pasiektų demokratijos laimėjimų ir nesusilpnintų ne 
priklausomybės bei šalies saugumo. Taigi jau iš anksto buvo 
manoma, kad šie demokratiški laimėjimai tikrai bus pažeisti 
ir kad atėjusios į valdžią partijos veikla bus jei ne tiesiogiai 
kenkėjiška, tai gana pavojinga Lietuvai, jos saugumui ir kartu 
nepriklausomybei. Taip buvo apibrėžtas vienas iš svarbiausių 
opozicijos uždavinių - išaiškinti ir, esant reikalui, demaskuoti 
valdančiosios daugumos „tikruosius“ ketinimus, kurie Lands 
bergiui, savaime suprantama, jau nuo pat pradžių buvo visiš 
kai aiškūs, tačiau juk reikėjo, kad apie juos sužinotų ir kiti - tie 
„kvailoki“ ar „naivūs“ Žmonės, žodžiu, - „runkeliai“, kurie, 
nesugebėję atskirti pelų nuo grūdų, balsavo už Brazauską. Už 
gniaužęs piktą nuoskaudą (ką padarysi, liaudis visada išduoda 
savo didvyrius), Landsbergis savanoriškai prisiėmė nedėkingą 
cenzoriaus ir negailestingo kaltintojo vaidmenį, o tai atitiko 
jo požiūrį į save, kaip į Neklystantijį, nes kas kitas, jeigu ne 
Neklystantysis, gali imtis šio vaidmens. Peršasi prielaida, kad 
juoduosiuose opozicijos sąrašuose nuo pat jos veiklos pradžios 

buvo surašyti absoliučiai visi valdančiosios daugumos nusižen 
gimai, apsirikimai bei klaidos, o matant tuometinę dešiniųjų 
reakciją į valdančiosios daugumos veiksmus, galima drąsiai 
teigti, kad, dešiniųjų nuomone, tų klaidų buvo tiek daug, 
jog nesismulkinant galima tiesiai pasakyti, kad kairiųjų val 
džia - tai didžiulė, Lietuvai pražūtinga klaida... Taip prasidėjo 
Landsbergio vadovaujamos dešinės opozicinės parlamentinės 
struktūros, pavadintos gražiu Tėvynės Santaros vardu „kons 
truktyvi“ veikla. Reikia pažymėti, kad šiame pavadinime toli 
gražu neatsispindėjo tikri jos vadovo ketinimai. Pačiame pa 
vadinime slypi galimo, jei ne būtino, protingo kompromiso 
nuostata, o p. Landsbergis niekada ir niekam nelinkęs nusi 
leisti, nes, kaip minėta, yra įsitikinęs savo neklaidingumu ir 
tuo, kad „mūsų reikalas teisingas, mes laimėsime“. Tad buvo 
priimta nuostata neigti viską, ką siūlė ir darė valdančioji dau 
guma, kitaip sakant, nuostata prieš valdančiąją daugumą. 
Siekiant, kad iš pagrindų pasikeistų politinių jėgų pasis 
kirstymas, Landsbergiui reikėjo konsoliduoti dešiniuosius ir 
suformuoti atitinkamą viešąją nuomonę. Nuolat blogėjantis 
žmonių gyvenimas, krizinė situacija visose šalies ūkio srityse 
lyg ir leido numanyti esant ne tik išorinių, bet ir vidinių prie 
šų. Ši atkakliai dešiniųjų propagandos peršama mintis vertė 
žmones daryti „savarankiškas“ išvadas apie tai, kas gi yra tie 
priešai, griaunantys valstybę iš vidaus. Buvo keliami tiesmu- 
kiški klausimai: kas nenori grąžinti žmonėms jų prakaitu už 
dirbtus pinigus, kas juos apgaudinėja, kas „parduoda“ Lietuvą 
Rusijai, kas nenori kovoti su mafija bei korupcija, kas meluo 
ja, netesėdamas rinkiminių pažadų?., ir t. t. ir t. t. Atsakymai 
buvo numatyti. O žmonės, nors ir pavargę nuo politinių in 
trigų, kai yra kalbama apie jų gyvybinius interesus, vis dėlto 
atsiliepia, tikėdamiesi, kad bus, tegu tik iš dalies, patenkinti jų 
poreikiai. Tad ar verta stebėtis, kad toli gražu ne visi sugebėjo 

atsispirti atvirai bei įžūliai propagandai. Ar verta stebėtis tuo, 
kad žmonės, propagandos įtraukti į politinę kovą dėl valdžios, 
paklusniai, su plakatais rankose, matyt, kad būtų įtikinamiau, 
vienbalsiai atsakydavo į provokacinius klausimus - „Kalti ko 
munistai, atėję į valdžią! Komunistus lauk!“ 

Taigi viešosios nuomonės formavimasis vyko pasitelkiant į 
pagalbą neblėstantį priešo įvaizdį. Visiems turėtų būti žinoma, 
kad priešas reikalingas tada, kai reikalingas konfliktas. Būtent 
taip yra provokuojama konfliktinė situacija. Kaip čia nepri 
siminti sovietinės sielos ypatumų, apie kurias rašė akademi 
kas, psichologijos mokslų daktaras, profesorius Aleksandras 
Asmolovas. Tarp kitų sovietinės sielos bruožų jis paminėjo ir 
beatodairišką tikėjimą priešų egzistavimu: „Mums sunku, kai 
aplink mus nėra priešų - žydų, masonų, priešiškų partijų“. 
Landsbergio pavyzdys tai patvirtina: be priešų, matyt, jo kova 
taptų beprasmė. Tikriausiai daugelis vyresnio amžiaus žmonių 
atsimena, kad sovietiniais laikais priešo įvaizdis mumyse buvo 
formuojamas jau nuo vaikų darželio. Ir štai - nepriklausomoje 
Lietuvoje šio priešo įvaizdžiu sėkmingai pradėjo naudotis de 
šinioji opozicija... 

Landsbergio nenuilstamumas, turint galvoje jo amžių, buvo 
tiesiog stulbinantis, o agresyvumas sunkiai nuspėjamas. Per 
metus, netgi mažiau nei per metus, buvo sukurta parlamen 
tinė opozicinė struktūra „Tėvynės Santara“, opozicinė partija 
„Tėvynės Sąjunga“ bei visuomeninė organizacija senuoju Sąjū 
džio pavadinimu, kuri turėjo tapti opozicijos idėjų bei suma 
nymų skleidėja ir įgyvendintoja. Dešiniųjų jėgų konsolidacija 
vyko, kaip minėta, su Tėvynės gelbėjimo ženklu, o padėtis toje 
Tėvynėje buvo tokia, jog atrodė, kad blogiau ir būti negali. 
Tad gelbėti ją, savaime aišku, reikėjo. Gelbėjimo misija, ku 
rią sau ant pečių užsikrovė savanoris Landsbergis, gal ir galėjo 
tapti kilnia, jei po ja nesislėptų tam tikri politiniai tikslai, o iš 

tiesų tik vienas tikslas - bet kokia kaina susigrąžinti valdžią ir 
niekada neblėstantį Žmonių pasitikėjimą. Nenuginčijamu šio 
tikslo įrodymu tapo plačiai išvystyta kampanija organizuojant 
1996 metais (rudenį) referendumą „Dėl neteisėto privatiza 
vimo, nuvertintų indėlių ir akcijų bei pažeistos teisėsaugos“. 
Tačiau ir šis referendumas neatnešė norimų rezultatų. Galų 
gale supratęs, kad žmonės pavargo nuo užsitęsusios kovos ir 
nebenori su nieku kovoti, kad jų jau nebepatrauksi amžinon 
kovon už nepriklausomybę, Landsbergis ėmėsi jam nebūdin 
gos ir daugeliui netikėtos iniciatyvos (tiesa, jau panaudotos 
Brazausko rinkiminėje kampanijoje), - jis pradėjo pilti paža 
dus (santūrumu tais laikais jis nepasižymėjo), vilioti būsimu 
laimingu gyvenimu. Būdamas ekonominio referendumo idė 
jiniu vadovu, jis pirmą kartą per savo politinę karjerą pasirodė 
naujame - kovotojo už geresnį gyvenimą, nuskriaustųjų gy 
nėjo - vaidmenyje. Referendumo organizatoriai tikėjosi, kad 
žmonės, prispausti skurdo, būtinai atsilieps milijoniniu „Taip!“ 
į dešiniųjų pažadus kompensuoti gyventojų indėlius, nuvertė 
jusius dėl ekonominių stresų, ir daug ką gero padaryti atėjus į 
valdžią. Apskaičiuota buvo teisingai, bet, deja, pavėluota, nes, 
kaip sakoma, jų traukinys jau nuvažiavo... Taigi rugpjūčio re 
ferendumas sužlugo, o kartu su juo žlugo ir Landsbergio viltys 
bei svajonės. Nepavyko jam nuskriaustųjų gynėjo vaidmuo, 
nes jau tada pasitikėjimas juo pamažu pradėjo nykti, o jo, kaip 
amžino kovotojo už nepriklausomybę, vaidmuo sužlugo. Beje, 
paskutinio referendumo žlugimas galėjo tapti jo politinės kar 
jeros pabaiga. Tačiau pasirodė, kad tai dar ne galas. 
Landsbergis, suvienijęs tautą išsilaisvinimui, būdamas val 
džioje nesugebėjo tautos suvienyti kūrybai. Ir tai ganėtinai 
keista, nes jis pats yra menininkas, vadinasi, kūrėjas... Tapęs 
kovotoju už nepriklausomybę, jis nesugebėjo tapti tikru ko 
votoju už geresnį (visomis prasmėmis) žmonių gyvenimą ir 

gana greitai tapo... kovotoju už valdžią. Matyt, jo kūrybinės 
galios buvo per menkos, jeigu jis pasirinko šitokį kelią. Štai to 
kia metamorfozė. Sąjūdžio veiklos siekiant nepriklausomybės 
pradžioje jis tapo visų gerbiamu bei pripažintu tautos lyderiu, 
tačiau vėliau pasiklydo valdžios koridoriuose... Sugundytas 
valdžios, jis neprarado noro žengti 


Priešais - vėtroj nesulinkęs 
Ir šviesus, ir nemirtingas 

Su kraujuota vėliava 

Ties laukais pasidabruotais, 
Baltom rožėm vainikuotas 
Tarsi statula šviesi... 


(A. Blokas. DVYLIKA) 


Algirdas Mykolas Brazauskas 


Jis atėjo į naują valdžią „tyliai“ - be rėksmingų pareiški 
mų, pasisakymų ir šūkių, nemosuodamas tautine vėliava ir 
„nesitardamas su tauta“ aikštėse. Jis atėjo į valdžią kažkaip ne 
pastebimai ir ramiai atsisėdo į prezidento kėdę, kuri jam tarsi 
teisėtai priklausė. Šiandien mes jau drąsiai galime teigti, kad 
jo „tylioji“ politika ir rami diplomatija visiškai pasiteisino ypač 
jo paties atžvilgiu, nes ne kas kitas, o būtent jis - Algirdas My 
kolas Brazauskas - tapo pirmuoju nepriklausomybę atgavusios 
Lietuvos prezidentu. 

Viskas prasidėjo nuo Sąjūdžio... Ne, viskas prasidėjo nuo... 
Michailo Gorbačiovo, kuris, norėdamas išgelbėti griūvančią 
Sovietų Sąjungą, t. y. visiškai apibrėžtą sistemą, sumanė šios 
sistemos reorganizaciją - „perestroiką“. Tiesa, reformatoriškoji 
Gorbačiovo veikla, kaip Žinia, baigėsi visišku šios sistemos ir 

jo, kaip reformatoriaus, žlugimu, o to jis visai nesitikėjo, bet 
tai įvyko vėliau... Taigi pradžioje direktyva „Persitvarkyti!“ at 
ėjo iš viršaus - iš Maskvos. Visiems buvo liepta persitvarkyti 
ir pertvarka kaip galinga banga užliejo periferiją. Visi energin 
gai pradėjo persitvarkymo procesą - Lietuva taip pat. Dabar 
tikriausiai retas teprisimena, kad Sąjūdis atsirado kaip judėji 
mas už pertvarką. Jis taip ir vadinosi - Lietuvos Persitvarkymo 
Sąjūdis (nesvarbu, kad šis pavadinimas, sugalvotas Sąjūdžio 
iniciatyvinės grupės, buvo, galimas dalykas, tik priedanga, 
maskuojanti tikruosius Sąjūdžio organizatorių tikslus). Sąjū 
džio veiklą tikrino ir koregavo dažnokai atvykstantys svečiai iš 
Maskvos. Ryšys su Maskva tuomet buvo gana glaudus. Judėji 
mas už pertvarką Lietuvoje gerbė savo „krikštatėvį“. 

Šios aktyvios pertvarkos metu Brazauskas, Sąjūdžio „stu 
miamas“, užėmė Lietuvos komunistų partijos CK pirmojo se 
kretoriaus postą ir buvo (negalėjo nebūti) aktyvus pertvarkos 
proceso dalyvis. Jo, kaip pirmojo sekretoriaus veikla, nors kiek 
ir varžė jo, kaip „pusiau sąjūdiečio“, aktyvumą, bet buvo gerai 
subalansuota - neprieštaravo Maskvai ir nekėlė nepasitenkini 
mo čia, Lietuvoje: liaudis jai pritarė ir prijautė. Tad Brazausko 
veikla pertvarkos procese ir jo įsijungimas į Sąjūdį buvo natū 
ralus dalykas, o jo aktyvumą lėmė „suprasta būtinybė“. 

Triumfuojantis Gorbačiovo žygis per sovietų šalį su per 
tvarkos šūkiais, tarp kurių vos ne pagrindinis buvo „GLAS 
NOST!“ (viešumas), pamažu pradėjo lėtėti, taigi ir jo pergalin 
gas blizgesys bluko. Aiškėjo, kad reformatoriškai Gorbačiovo 
veiklai trūko generalinio plano. Tai rodo, pavyzdžiui, gana 
keistas dalykas: kai kalbame apie pertvarką kaip apie reiškinį, 
kažkodėl pirmiausia iškyla žodis „glasnost“, tarsi ši „glasnost“ 
ir „pertvarka“ būtų tapatūs dalykai. Tačiau iš tikrųjų per 
tvarka, kaip tam tikrų (šiuo atveju demokratinių) permainų 
arba reformų kelias, ir viešumas, kaip demokratijos principas, 

nors ir yra tarpusavyje glaudžiai susiję, vis dėlto nėra tapatūs. 
Vien tik viešumas negali nulemti visų pertvarkos procesų, 0 
kai kada gali, manyčiau, ir pakenkti... Maskvoje, mano galva, 
viešumui teikė pernelyg didelę reikšmę, Lietuvoje, deja, taip 
pat. Matyt, pati sąvoka buvo gerokai iškreipta, tiksliau - iš 
kreiptas jos turinys. Tai atnešė (ir vis dar neša) sunkiai pataiso 
mą žalą, nes mes žodžiuose pradėjome „skandinti“ veiksmus. 
Atrodė, kad staiga atsivėrė visi šliuzai, griuvo visos užtvankos 
ir prasidėjo potvynis: prasiveržė galingi vandens srautai, viską 
aplink apsemdami. Sis žodinio potvynio vanduo daug ką pa 
skandino (ir, atrodo, dar paskandins, nes šis „vanduo“ iki šiol 
vis pliaupia ir pliaupia), jame (jau seniai) „užspringo“ ir pats 
reformatorius Gorbačiovas, kuris, pretenduodamas į didžiojo 
sistemos pertvarkytojo vaidmenį, atrodo, nenoromis tapo šios 
pertvarkos stabdžiu bei pačios sistemos griovėju. 

Kaip minėjau, Sąjūdžio šūkiuose ir vėliavose pradžioje buvo 
užrašyta: „Viešumas, demokratija, suverenitetas“. Viešumui 
buvo skirta išskirtinė reikšmė. Tačiau ilgainiui ši seka kito - 
pirmoje vietoje atsidūrė žodis „suverenitetas“. Sąjūdis nusikra 
tė savo „pertvarkos uodegos“ (tiesa, neatsisakydamas ankstes 
nio savo pavadinimo) ir pamažu tapo akivaizdžiu judėjimu už 
tautinę nepriklausomybę. Santykiai su Maskva pašlijo... Ga 
lima numanyti, kad Brazauskui tai buvo pats atsakingiausias 
laikotarpis jo gyvenime, nes jam reikėjo apsispręsti ir nesu 
klysti, nes būtent nuo šio apsisprendimo priklausė tolesnis jo 
likimas. Ir jis apsisprendė. Puikiai orientuodamasis Maskvoje 
vykstančiuose procesuose ir blaiviai vertindamas situaciją tė 
vynėje, Sąjūdžio spaudžiamas jis sutiko žengti tuo metu drąsų 
žingsnį - atskirti Lietuvos komunistų partiją nuo sąjunginės 
kompartijos - TSKP. Tai įvyko neeiliniame LKP XX suva 
žiavime 1989 metų gruodyje, kuomet už savarankišką LKP 
balsavo dauguma delegatų. Nebūtų jis žengęs šio žingsnio, jis 

tikriausiai būtų tapęs išguituoju kaip Mykolas Burokevičius ir 
jo kompanija... Kitas gerai apgalvotas bei apskaičiuotas Bra 

zausko žingsnis buvo savarankiškos LKP perorganizavimas į 

i LDDP (Lietuvos demokratinę darbo partiją), kuri buvo įregis 

truota 1990 gruodyje. Brazauskas tapo gausiausios Lietuvoje 
partijos pirmininku. Šios partijos gausumą lėmė jos praeitis. 
Beje, būtent šiai partijai buvo lemta ilgam įsitaisyti Lietuvos 
politinėje arenoje... Taip Brazauskas susidorojo su savo sovie 

tine komunistine praeitimi ir „apsivalęs“ energingai įsiliejo į 
progresyviai mąstančių reformatorių ir kovotojų už tautinę 
nepriklausomybę gretas. 

Lietuvoje akivaizdžiai perdedama vadinamosios komunis 
tinės praeities reikšmė, manyčiau, todėl, jog neatsižvelgiama į 
tai, kad daugelis stojo į partiją vedami ne idėjinių įsitikinimų, 
o verčiami gyvenimiškos būtinybės, norėdami užsitikrinti sau 
vietą po saulę: pasiekti geresnių rezultatų profesinėje srityje, 
užimti aukštesnes pareigas bei jaustis saugiau (tokių pavyzdžių 
galima būtų pateikti tikrai nemaža). Tačiau Lietuvoje nepa 
kankamai vertinama nomenklatūrinė praeitis, o ši praeitis iš 
tikro daug reiškia. 

Tapęs pirmuoju asmeniu respublikoje - LKP CK pirmuo 
ju sekretoriumi, Brazauskas padėjo nemažai pastangų, kad 
užsitarnautų tautos palankumą bei pasitikėjimą. Pavyzdžiui - 
Vilniaus Arkikatedros ir Šv. Kazimiero bažnyčios grąžinimas 
tikintiesiems... Taigi nenuostabu, kad ir Brazauskui tauta gie 
dojo „Hosana“ ir sutikdavo jį džiūgaujančiais šūkiais. O ką jau 
kalbėti apie jo asmeninį žavesį ir paprastumą, netgi apie jo kal 
bėjimo manierą, kuri ne kartą sukeldavo lingvistų ir oponentų 
priekaištus, tačiau visų buvo suprantama ir santūri. 

Šio politiko gyvenimą ir veiklą nulėmė didelė partinio 
darbo patirtis ir jo priklausymas ypatingai Sovietų Sąjungos 
klasei - vadovaujančiai nomenklatūrai. Ir tai, matyt, padėjo 

jam įsitvirtinti pasikeitusiame gyvenime: patirtis buvo didelė, 
o protas įžvalgus, blaivus, konkretus. Manau, kad Brazauskas 
gudravo, sakydamas, jog politiku tikrąja šio žodžio prasme jis 
tapo tik 1988 metais, kai aktyviai įsijungė į valstybės atgimi 
mo procesą ir reformistinių partijos jėgų bei Sąjūdžio palai 
komas buvo išrinktas LKP CK pirmuoju sekretoriumi. Tai 
ne visai taip. Manyčiau, politiku jis tapo daug anksčiau - tai 
liudija jo tarnybinė karjera. Nebūnant politiku neįmanoma 
kopti sovietinės politinės karjeros laiptais, taip pat kaip ir ne 
įmanoma išsilaikyti ypatingoje valdančioje klasėje - partinėje 
nomenklatūroje, kurios pagrindinė vertybė yra valdžia, todėl 
ir priklausančiųjų šiai išskirtinei klasei pagrindinis siekis yra 
valdžia. Taigi, atrodo, valdžios pagunda senokai buvo užval 
džiusi šio atsargaus politiko širdį. 

Skirtingai nuo Brazausko, Landsbergis iki tam tikro laiko 
nežinojo, kas yra tikroji valdžia: jis niekada anksčiau jos netu 
rėjo. Jo pažintis su valdžia įvyko daug vėliau negu Brazausko, 
ir pradžioje ji buvo grynai emocinė. Tačiau to pakako, kad, 
pajutęs valdžios skonį, jis užsikrėstų valdžios troškimu. Bra 
zauskas žinojo, kas yra tikroji valdžia, žinojo ir jos skonį, ir jos 
vertę. Tad, savaime suprantama, kad jis nė už ką nenorėjo su 
ja skirtis. Taigi tuometinio sovietinio palikimo griovimo sąly 
gomis Brazauskui iškilo sunkus uždavinys - išlikti valdžioje. 
Ir jis sugebėjo išlikti, net užimti vicepremjero postą pirmoje 
po nepriklausomybės atkūrimo Lietuvos vyriausybėje. Tiesa, 
neilgam — iki Kazimieros Prunskienės vyriausybės kritimo. 
Tuo metu, kai Landsbergis, būdamas Aukščiausiosios Tarybos 
pirmininku, išvystė plačią desovietizacijos ir nepriklausomy 
bės priešų demaskavimo kampaniją, Brazauskas pasitraukė į 
šešėlį. Ir kol Landsbergis kovojo su nepriklausomybės priešais, 
mosuodamas „kardu“ į kairę ir į dešinę, Brazauskas sėdėjo „ty 
lioje“ opozicijoje, ramiai laukdamas, kol Aukščiausiosios Ta 

rybos pirmininkas, kuris nejuokais įsismarkavo, matydamas 
kiekviename buvusiame TSKP ir tuometiniame LKP naryje 
potencialų nepriklausomybės priešą, kiek apsiramins. Tačiau 
Landsbergis be reikalo smarkavo, nes per savo siautėjimą neį 
žiūrėjo opozicijoje įsitaisiusio nomenklatūrinio darbuotojo - 
įžvalgaus politiko, belaukiančio savo valandos, žmogaus, kuris 
Landsbergiui iš tikro kėlė realų pavojų. Ir valanda, kurios lau 
kė Brazauskas, netrukus išmušė. 

Manyčiau, kad Brazausko ir jo partijos pergalę rinkimuose 
nulėmė du faktoriai: žmonių nusivylimas saviveikline Lands 
bergio politika, kuri sukėlė šalyje suirutę, ir šios politikos pase 
kmė - visuotinis žmonių nuskurdinimas, kuris, tiesa, tais lai 
kais dar nepasiekė dabartinio masto. O rinkiminės kampanijos 
sėkmę užtikrino santūrūs, bet įtikinantys geresnio gyvenimo, 
stabilumo (prezidentas - stabilumo garantas) ir tvarkos paža 
dai, nes, savaime aišku, kai valdžioje atsiranda kompetentingi 
žmonės, kurie ne tik žino ką reikia daryti, bet, svarbiausia, - 
kaip daryti, viskas valstybėje vyksta deramai ir stoja į savo vie 
tas. Kitaip tariant, žmonėms buvo pažadėta sistema, kurioje 
turėjo būti įgyvendinti svarbiausieji žmonių norai bei siekiai. 
Žmonės tikėjosi, kad visa vyriausybės veikla bus nukreipta 
„bendrai žmonių gerovei pasiekti..., nes pati didžiausia Lietu 
vos vertybė — jos žmonės“. Pats Brazauskas atrodė busimosios 
sistemos, jos tvirtumo ir patikimumo įsikūnijimas. 

Žmonės, per įvairiausius revoliucinius pertvarkymus atsi 
dūrę tarsi išdegintoje žemėje, anapus bet kokios sistemos ribų, 
smarkiai sunerimo. Jie, matydami nesibaigiantį ūkio bei pra 
monės irimą, jausdami savo kailiu vis didėjantį nuskurdinimą, 
išsigando. Šalies vadovų nemokšiškos pastangos reformuoti 
tai, kas jau buvo sugriauta (lyg galima būtų reanimuoti nu 
mirėlį), rodė žmonėms gana niūrų ateities paveikslą. Nema 
tydami jokių džiugesnių perspektyvų, išskyrus amžiną kovą 

už nepriklausomybę, jie metėsi atgal — į sistemą. Senosios no 
menklatūros išrinkimas buvo mėginimai sugrįžti į sistemą, be 
kurios žmonės pasijuto bejėgiai ir beginkliai. 

Be abejo, žmogui reikalinga sistema. Jo egzistavimą sau pa 
našių bendruomenėje nulemia sistema, kurioje realizuojasi jo 
pagrindiniai siekiai bei troškimai. Jei tai nevyksta, vadinasi, 
sistemoje atsirado rimtų sutrikimų, kuriuos reikia šalinti, nes 
jie deformuoja sistemą. Visa Žmonijos istorija yra bandymų 
sukurti tokią sistemą, kurioje būtų įgyvendinti pagrindiniai 
žmonių siekiai, istorija. Tačiau, kaip žinia, dar nė vienas ban 
dymas nebuvo sėkmingas. Bet jau sukurtos sistemos griovimas 
visada buvo lydimas gilių, sunkiai įveikiamų visuomenės gyve 
nimo krizių. Sistemos griovimo taktika dar niekada neatnešė 
teigiamų rezultatų, o sistemos griovimo organizatoriai visada 
susitepdavo niekuo nekaltų, trokštančių tik geresnio gyveni 
mo žmonių krauju (nebūtinai tiesiogine prasme). Sistemos su 
griovimas atima iš žmonių atramą ir, drįsčiau teigti, sustabdo 
bet kokią pažangą. Tai visada grįžimas atgal. Todėl kad ir kokia 
būtų sistema, kad ir kaip ji būtų deformuota savo vystymesi, ji 
visada yra žmogui tam tikra apsauga bei atrama. Kai nėra jo 
kios sistemos, kaip tai yra dabar Lietuvoje, žmogus yra bejėgis, 
nes jis paliktas likimo valiai. Taigi visuotinis griovimas, revo 
liucijų praktika - tai kraupi necivilizuoto pasaulio praktika. Ir 
tai aišku kaip diena, nes bet kokios pažangos pagrindas yra ne 
griovimas, o perkeitimas, vadinasi, kūryba... 

Brazauskas nuo pat savo veiklos pradžios pasireiškė kaip 
tos sistemos, kuri jau buvo beveik sugriauta, keitėjas. Pasireiš 
kęs pertvarkytoju, sukritikavęs savo pirmtakų „didžiojo šuo 
lio“ politiką, Brazauskas pergalingai, kaip, matyt, jam atro 
dė, žengė pertvarkymo keliu, aiškiai žinodamas svarbiausius 
uždavinius (žr. Brazausko rinkiminės programos skyrių „Ką 
mes pirmiausia padarysime“), tvirtai pasitikėdamas savo bei 

savo bendražygių nomenklatūrinėse struktūrose įgyta kom 

petencija, kuri, atrodo, nelabai tiko sprendžiant tuometinius 
uždavinius. Praėję Brazausko ir jo partijos buvimo valdžioje 
metai parodė, kad jie pervertino ir savo kompetenciją, ir savo 
jėgas bei galimybes. Puikus kompetentiškumo principas, kurį 
jie plačiai deklaravo jau pačioje jų veiklos pradžioje, taip ir liko 
tik deklaracija. Matyt, kompetencija buvo ne ta, kurios tuo 

met reikėjo. Taigi ir pats žodis „kompetencija“, pirma plačiai 
skambėjęs, pamažu išnyko iš atėjusių valdžion žodyno. Savo 
jėgų bei galimybių pervertinimas ir nepakankamas padarytų 
per trumpą laiką šalyje nuostolių įvertinimas virto savotiška 
drama. O Brazausko viltys, paremtos didžiuliu nomenklatūri 

niu ir trumpu Atgimimo laiku įgytu patyrimu, jo įsitikinimas, 
kad šių patyrimų suderinimas duos teigiamų rezultatų, deja, 
nepasitvirtino. Šių patyrimų neužteko netgi tam, kad būtų įgy 

vendinti tik du dalykai - pensininkų aprūpinimas pensijomis, 
pranokstančiomis infliaciją, o dirbantiems pensininkams būtų 
sudarytos sąlygos uždirbti tiek, kiek jie sugeba... Įgyvendinti 
sumanytus pertvarkymus nepadėjo ir „konstruktyvi“ opozici 

ja. Priešingai, savo piktais išpuoliais bei niršimu prieš valdan 

čiąją daugumą ir patį prezidentą ji tik pablogino sunkią padėtį 
šalyje, sudarydama bendrą negatyvų foną, o tai tam tikru mas 

tu paralyžiavo valdančiosios daugumos veiklą ir prisidėjo prie 
postkomunistinio sindromo išsivystymo. Galima numanyti, 
kad būtent tai sukėlė tuo metu visų pastebėtą prezidento ir jo 
„tyliosios“ politikos su atodaira į opoziciją neryžtingumą, jo 
pastangas niekam nepakenkti. Ši „tylioji“ prezidento politika, 
ypač pirmaisiais jo valdymo metais, labai skyrėsi nuo tos jo 
„tyliosios“ politikos, kuri savo laiku atvedė jį į valdžią. Anks 

tesnioji politika buvo apgalvotų veiksmų politika, atvedusi jį 
į tikslą - prezidento kėdę, o tolesnė, pernelyg atsargi politika, 
kaip atrodo, buvo padiktuota noro išlikti šioje kėdėje. Taigi 

papūtę permainų vėjai greitai nurimo... Deja, ne kiekvienas 
nugalėtojas yra pertvarkytojas ir ne kiekvienas pertvarkytojas 
tampa nugalėtoju. 

Atrodo, kad mes tuomet (nepriklausomai nuo mūsų įžval 
gumo) tapome prezidento, nenorom nuvytusio tautą, nes jis 
nepateisino jos vilčių, dramos liudininkais. Manau, Brazaus 
kui rūpėjo Žmonių interesai, bet gal labiau savo paties likimas - 
išlikti valdžioje. Valdžios pagunda jo neapleido. Gal tuo ir 
galima paaiškinti jo „tyliąją“ politiką. Nereikėtų nuvertinti ir 
senosios sistemos gyvybingumo, kuri pasirodė gaji jo širdyje, 
tiesa, ne tik jo, bet ir jo politinių priešininkų širdyse. Sistema 
buvo tvirtai įaugusi į jas, bet tikriausiai tai yra kiekvienos išsi 
vysčiusios sistemos bruožas. 

Taigi Brazauskas, užsiėmęs neišsprendžiamomis žmonių gy 
venimo gerinimo problemomis ir susirūpinęs dėl savo paties 
likimo, visiškai pamiršo kitą žmonių siekį - būti laisviems. Tai 
suprantama, nes Brazauskas norėjo sukurti sistemą, o bet ko 
kia tvirtai apibrėžta sistema savaime riboja žmonių laisves. Jam, 
sistemos žmogui, ši problema nebuvo aktuali, kaip ir žmonių 
dvasiniai poreikiai, kurie, reikia pripažinti, niekada nerūpi val 
džios vyrams, - apie tai išraiškingai bylojo ir byloja jų politikos 
prioritetai. Tiesa, deklaruojami prioritetai taip pat toli gražu ne 
visada tampa jų veiklos liudijimu, bet atitraukia žmonių dėmesį 
nuo pavojingų valdžios vyrams dalykų, tokių, kaip tikroji laisvė, 
nors jie ir ne visai supranta, kas tai iš tikrųjų yra, bet, manyčiau, 
kažką „blogo“ nujaučia... Todėl, pavyzdžiui, nuolat blogėjanti 
žmonių materialinė padėtis tam tikra prasme jiems naudinga, 
nes priverčia žmones kreipti savo žvilgsnį į „slėnį“, o ne į dangų, 
t. y. visas mintis ir išgyvenimus sukaupti ties medžiaginiais da 
lykais. Nuskurdęs visomis prasmėmis (ypač dvasiškai) žmogus 
nėra pavojingas valdžiai, jai daug labiau pavojingesnis yra laisvas 
žmogus, t. y. nuo jos nepriklausomas. 

Taigi neabejotina, kad visuotinė žmonių svaja būti laimin 
giems ir laisviems vargu ar kada nors bus įgyvendinta. Bet ko 
ir norėti, juk absoliučiai laimingas ir absoliučiai laisvas yra tik 
Dievas, o žmonės juk ne dievai. Tačiau ir ne dievai verti ge 
resnio gyvenimo visomis prasmėmis ir tokį gyvenimą jiems 
turi užtikrinti šalies vadai, nes kitaip sunkiai suprantama, kam 
jie sėdi ten viršuje - prie valdžios vairo, nors atsakymas gana 
aiškus: sėdi - sau... Tačiau retkarčiais pasitaiko ir tokių, kurie 
„sėdi“ ne vien tik sau, bet iš dalies ir kitiems... Prie tokių gal 
priskirčiau prezidentą Algirdą Brazauską, nors ir jis, kaip ir jo 
aršus oponentas Vytautas Landsbergis, paklydo valdžios kulu 
aruose. Ką padarysi, valdžios bei šlovės pagunda yra neišdil 
doma. .. Todėl ir paminklą (Valdovų rūmus) norisi sau statyti 
dar gyvam esant: 


Sukūriau sau paminklą, ne ranka statytą. 
Jo liaudis neaplenks, minėdama mane 
(A. Puškinas) 


Taigi pagundos ir vilionės... Atrodo, kad tarp šių dviejų 
žodžių nėra jokio skirtumo, bet kažkodėl mano klausa pagau 
na juos skiriantųį užslėptą atspalvį. Manau, kad šis atspalvis 
turi reikšmės, norint suprasti valdžios vyrų (ir moterų) veiks 
mus, nukreiptus į savo pavaldinių širdis ir protus, siekiant 
savo pagrindinio tikslo - valdžios, nešančios jiems ir „laisvę“, 
ir „laimę“. Tad valdžios pagunda, kaip minėjau, tokia stipri 
ir neišdildoma, kad reikalaut reikalauja vilionių. Suviliotas 
žmogus darosi bejėgis ir nesavarankiškas: jį valdo patraukli 
vilionė, kuriai jis neturi jėgų atsispirti, nes joje slypi jo viltys, 
kurių išsipildymo jis trokšta nuo amžių pradžios. Ar kada nors 
istorijos vyksme žmogaus viltys išsipildydavo? Skaudi žmo 
nijos patirtis byloja, kad, deja, ne... Ir čia kyla klausimas - 

kodėl? Nejaugi tik todėl, kad žmogus per daugybę savo eg 
zistavimo metų visiškai nepasikeitė — nei morfologiškai, nei 
psichofiziologiškai, kad jo organizme neatsirado nė vieno 
naujo, svarbaus ir bendro visiems žmonėms požymio, kad ne 
pasikeitė jo sąmonė, o keitėsi tik jos formos? Nemanau, kad 
tai vienintelė priežastis. 1843 m. Karlas Marxas išsakė gerą 
mintį, kad protas egzistavo visada, tačiau ne visada jo forma 
buvo protinga. Tačiau tikras kvailumas yra ne proto nebuvi 
mas, kaip manė žymus rusų filosofas Dmitrijus Merežkovskis, 
bet jo neatitikimas kitų dvasios savybių, pirmiausia — valios. 
Pernelyg didelė valia, jei protas yra menkas, veda į kvailumą. 
Tai įžvalgu... Tačiau norėtųsi pridurti, kad per didelė valia, 
pavyzdžiui, siekiant valdžios, veda ne tik į kvailumą, bet ir 
suponuoja skaudžias pasekmes. 

Tautos siekis būti nepriklausoma normalus ir suprantamas, 
jame visada slypi tikrosios laisvės ilgesys, gėrio ir meilės ilge 
sys... Norisi tikėti, kad žmonės, kurie vedė tautą į nepriklau 
somybę, iš pradžių vadovavosi vien tik šiuo kilniu tikslu, bet... 
iki tam tikro laiko, t. y. kol nebuvo pagauti valdžios troškulio. 
Manau, tai buvo galima numatyti - juk pagundos buvo išto 
bulintos istorijos eigoje ir jų ardomoji galia nuolat stiprėjo... 
Mūsų atveju galima apytikriai įvardyti datą, kada ypač išryš 
kėjo valdžios pagundos galia: manyčiau, tai įvyko tada, kai Są 
jūdis virto politine partija (1991). Atrodo, kad būtent tada ir 
prasidėjo atvira bei arši kova dėl valdžios. Būtent tada buvo 
paminti idealai... Prasidėjo „išsigimimas“... 

Kaip minėjau, atkūrus nepriklausomybę (de jure), pernelyg 
dažnai pradėjo skambėti ne visai žmonėms suprantamas (tu 
rinio atžvilgiu) žodis „laisvė“. Apytikriai buvo aiškinama taip: 
nepriklausomybė paskelbta, atkurta, bet ją dar reikia tvirtinti 
ir įtvirtinti, tačiau iki laisvės, nešančios laimę, mums dar toli, 
labai toli: „laimės žiburys dar aukštai, pabaisos tebešaldo bro 

lių širdis, pabarstydamos ir klaidinančių žaltvykslių“*. Taigi už 
laisvę, nešančią laimę, reikia kovoti ir kovoti — „tik amžina 
kova, ramybė mums — tik sapnas“ („H BevnsrA 6oğ, mokoğ 
HaM TOJbKO cCHHTCA“ - A. Blokas)... Įdomu, kas ir kada pa- 
sakė, kad laisvė neša laimę? O sakė, kaip matome, vienas iš 
mūsų vadų ir jį palaikantieji. Bet tai, švelniai tariant, netiesa. 
Gundytojai melavo, norėdami privilioti į savo pusę daugumą 
rinkėjų, nes artėjo prezidento rinkimai. Laisvė pavirto gun- 
dančiu spalvotu žaisliuku, skirtu masėms vilioti. Taigi vienas 
iš pretendentų į šalies prezidento postą, viliodamas žmones ne 
visai jiems suprantamu, tačiau kerinčiu savo žavesiu žodžiu 
„laisvė“, deja, nepajėgė atskleisti jiems šio žodžio esmės, nes 
tikriausiai jos nežinojo. Ir žodis „laisvė“ pavirto tuščiu lukštu. 
Nesuvaldomas šio pretendento noras tapti prezidentu bei nie- 
kieno netramdoma valia kelyje į valdžią prasilenkė su protu. 
Jis neįvertino vieno svarbaus dalyko: daugeliui žodis „laisvė“ 
asocijavosi su žodžiu „nepriklausomybė", o nepriklausomybė, 
kaip minėta, - su geresniu gyvenimu, todėl žmonių troškimai, 
kai nepriklausomybė buvo lyg ir pasiekta, buvo nukreipti jau 
kiek kitur - geresnio gyvenimo link. Tad ir jų viltys tuomet 
buvo susietos su kitu gundytoju, kuris tokį gyvenimą jiems 
žadėjo, nes skelbė (tiesa, kiek miglotai), kad pats svarbiausias 
prezidento tikslas yra žmogus, reikia suprasti, jo gerovė. 

Tačiau nereikėtų manyti, kad žadėtoji „laisvė“ nustojo vi- 
lioti žmones, ji visada gaji žmonių širdyse kaip nepasiekiamas, 
sunkiai nusakomas idealas, kaip gėris, tačiau neįvardytas ir 
nesuprantamas. O tikrovėje ši laisvė pradėjo reikštis, švelniai 
sakant, keistai - kaip savivalė, vadinasi, galia ir net teisė da- 
ryti viską, ką tik nori, - vogti, šmeižti, meluoti, smurtauti, 


6 Landsbergis V. Atgavę viltį: pertvarkos tekstų knygelė. - Vilnius: Sąjūdis, 
1990, p. 100. 

netgi žudyti, nekalbant apie menkesnius dalykus... Ir kas ne 
abejotinai svarbu, dažnai likti nebaudžiamiems, nes Žmogaus 
„laisvas apsisprendimas“ yra gerbtinas... Štai toks paradoksas. 
Taigi manyčiau, žodžio „laisvė“ turinys, gal ir nenorom, buvo 
gerokai iškreiptas. Liūdniausia tai, kad, sprendžiant iš mūsų 
valdžios vyrų veiksmų, pasiekta „laisvė“ juos visai tenkina ir 
niekam net į galvą neateina, kad ši „laisvė“ nieko bendro su 
tikrąja laisve neturi. Negana to, tai, ką dabar turime, yra jos 
priešingybė, kelianti sąmyšį žmonių protuose bei širdyse. 

Taigi, nors žmonės buvo ir bus suvilioti žodžio „laisvė“, bet, 
deja, jo tikrasis turinys jiems yra aklinai uždarytas, nors lietu 
vių kultūros istorijoje būta nemažai sėkmingų pastangų (An 
tanas Maceina, Juozas Girnius, Stasys Yla ir kt.) atskleisti jo 
turinį. Tačiau mūsų miegantieji protai vargu ar pajėgs įsigilinti 
bei suprasti šį turinį, nes nei pakankamų Žinių, nei noro, nei 
jėgų kovojant už valdžią tam nebelieka... Bet kad ir kaip būtų, 
vis dėlto norėtųsi kiek atskleisti „paslaptingos“ laisvės turinį, 
atskleisti tam, kad žmonės nepainiotų jos nei su nepriklau 
somybe, nei su savivale, pagaliau, kad turėtų galimybę tikrai 
laisvai apsispręsti, vadinasi, laisvai pasirinkti, niekieno nevar 
žomi ir neįtakojami. Juk gundytojai nesiliauja vilioti žmonės 
apgaulingu, vadinasi, iškreiptu šio žodžio turiniu, atimdami iš 
jų apsisprendimo bei laisvo pasirinkimo teisę. 


KAS YRA LAISVĖ? 


Nelengvas klausimas, į kurį visais laikais mėgino atsakyti 
daug filosofų, teologų, politinių veikėjų, kultūrininkų. Ma 
nau, kad jie šiek tiek atidengė „paslaptingos“ laisvės turinį, nes 
sprendė šią problemą: jų dvasia buvo „gyva ir veikli“. Šiandien 
mes šios problemos nesprendžiame, nes ir taip viską Žinome 
(net ir tai, kad laisvę galima „paskelbti“): mūsų dvasia apmi 
rusi ir neveikli, tarsi snaudžia kažkur patogiai įsitaisiusi. Tad 
vargu ar šiame miegančių protų ir apmirusių dvasių pasaulyje 
sulauksime kokio nors atsakymo (ar tiesiog rimtų pasvarsty 
mų) į mums rūpimą klausimą. Todėl manau, kad atsakymų, 
norint praskleisti laisvės šydą, reikia paieškoti pas tuos, kurių 
dvasia ir dabar išlieka gyva bei veikli ir pasinaudoti šios gyvos 
dvasios vaisiais. 

Tad kas gi yra toji laisvė? - klausiu aš mūsų filosofų ir kul 
tūrininkų. 

Stasys Yla: „Turbūt jokia kita sąvoka nėra taip iškraipo 
ma, susiaurinama arba išvedama į plačius laukus kaip laisvė. 
Kalbama apie politinę, ekonominę, socialinę, kultūrinę laisvę, 
o paliekama nuošalyje žmogaus laisvė, lyg ji būtų smulkus 
reikalas. <...> Pripažįstama laisvė pasirinkti ir veikti, bet ne 
kalbama, kodėl ir kam tokia laisvė reikalinga, koks jos tikslas. 
Jei kalbama apie laisvės tikslą, tai pasirodo, kad jis visiškai at- 
siejamas nuo žmogaus, o perkeliamas į kolektyvą. <...> Esant 
tokiems laisvės nesupratimams, kyla klausimas, argi laisvė 
tikrai su nieku nesusieta, iš nieko neišplaukianti, į nieką ne- 

atsiremianti, — palikta suprasti, kaip kam patinka? Nuo ko 
pirmiausia priklauso laisvės supratimas bei aptarimas: nuo 
plačiųjų ir skambiųjų laisvių, skirtų masei maginti, ar nuo 
žmogaus laisvės? <...> Visos laisvės, pasireiškiančios įvairiose 
srityse įvairiomis formomis galų gale remiasi laisvu žmogaus 
veikimu. Veikimas yra žmogaus buvimo būdas bei forma. 
Veikti, vadinasi, sekti savo buvimą (agere seguitur esse). Žmo 
gus yra laisva būtis, dėl to ir jo veikimas yra laisvas. Laisvas 
veikimas parodo, kokiu būdu asmuo išreiškia savo laisvą pri 
gimtį. Laisvė yra esminė forma išreikšti savąjį asmenį. Lais 
vo veikimo atitikmuo žmogiškai būčiai yra tikrasis laisvės 
pagrindas“. 

Antanas Maceina: „Kun. St. Yla pabrėžia laisvę kaip as 
mens reiškimosi būdą bei pavidalą, kildindamas ją iš pačios 
asmens būties: laisvė esanti „atitikmuo žmogiškąją būtį“. To 
dėl jo rūpestis krypsta ne tiek į visuomenę, virstančią tironija, 
kiek į asmenį, kad šis savo laisvę suprastų kaip savivaldą (iš 
skirta mano. - TM), o ne kaip savivalę“. 

Juozas Girnius: „Jei laisvė nepakiltų aukščiau savivalės, 
ji būtų ne pakilimas aukščiau gamtos, o greičiau iš kosmo 
nusmukimas į chaosą. Schelingo perspėjimu, nėra laisvė tik 
geram, nes laisvė visada lygiai yra ir geram, ir blogam. Poky 
lis į laisvę visada drauge slepia ir nuopuolį į kaltę. Pašaukti 
patys save sukurti, esame kaltės perspėjami savęs neabsoliu 
tinti, savo laisvę nepaversti chaotiška savivale. Laisvė yra ne 
savivalės pateisinimas, o atsakomybės reikalavimas. <...> Ne 
būdama pati norma, laisvė privalo normų, kurios nušviestų 
jos kelią. Todėl visada yra nesusipratimo kalbose apie „laisvą 


7 Yla St. Tolyn į laiką - gilyn į gelmę: kun. Stasys Yla raštuose ir atsimini 
muose. -Vilnius: Aidai, 1997, p. 200-201. 

8 Maceina A. Dievas ir laisvė: religijos filosofijos studija // Raštai. - Vilnius: 
Mintis, 1994, t. 7, p. 252. 

moralę“. Laisvas yra žmogus, o ne moralė, žmogus kuria save 
kaip moralinę asmenybę vadovaudamasis moraliniais prin 
cipais. Bet patys moraliniai principai, skirią gera nuo bloga, 
nėra žmogaus kūriniai, nors jie tikrovėje gali būti realizuoti 
tik per žmogų. Moralinės normos nepaneigia laisvės, nes 1) 
jos tik apeliuoja į žmogų, bet jo nepriverčia, 2) jos išreiškia 
ne kažką žmogui svetimą, o jo paties idealą. Laisvės grėsmė 
yra ne jos nušvietimas tuo, kas žmogui privalu, o jos išvirti 
mas į aklą savivalę, į tą bergždžią egocentrizmą, kuris temato 
egoistinius rūpesčius, o kitus žmonės skelbia „pragaru“ (J.-P. 
Sartre'o žodžiai „pragaras - tai kiti“). Kiti žmonės nėra nei 
pragaras, nei laisvės riba, o kaip tik ta erdvė, kurioj laisvė gali 
prasmingai išsiskleisti. Meilė yra ta šviesa, kuri nušviečia laisvę 
(šv. Augustino žodžiu: ama, et fac quod vis - mylėk, ir daryk, 
ką nori)“. 

Ir vis dėlto — kaip būtų galima apibrėžti laisvę? 

Juozas Girnius: „Laisvė yra tai, kas žmogų padaro žmogu 
mi, jį išskiria iš kitų gyvųjų būtybių, visa savo būtimi priklau 
sančių gamtai. Galima šia prasme teigti, kad laisvė yra pati 
žmogaus esmė“!10, 


Antanas Maceina: „Kas yra laisvė? <...> Visur lig šiol va 
dinome laisvę absoliučia galia apspręsti patį save. <...> Laisvė, 
kaip galia apspręsti patį save, veda mus į ją kaip į veiksmą, 
vadinasi, į aktyvųjį žmogiškojo būvio pradą: laisvė buvoja tik 
vykdoma. <...> Tačiau vykdymas visados ir visur yra santykis. 
Jis turi subjektą, kuris veikimą vykdo, ir objektą, kurį šis vei 
kimas liečia. <...>Todėl laisvės nė negalima suprasti, nesvars 
tant jos kaip santykio. <...> Atsaji būtybė, svarstoma viena 
pati savyje be ryšio su kitu, nėra nei laisva, nei nelaisva: ji bu 
voja anapus laisvės kategorijos. Būtybė pradeda būti laisva ar 


9 Girnius J. Laisvė // Lietuvių Enciklopedija. - Boston, 1958, t. 14, p. 79. 
10 Ten pat. 

nelaisva tik tą akimirką, kai sueina santykin su kitu - su daik 
tu ar asmeniu, su Dievu ar pasauliu. <...> Laisvė yra iš esmės 
santykinė sąvoka, į kurią reikia atsižvelgti, klausiant ne tik kas 
ji yra savyje, bet ir kaip ji yra vykdoma ryšium su žmogaus 
būvio bendrininkais.<...> Kiekvienas laisvės vykdymo būdas 
remiasi <...> tam tikru žmogaus pergyvenimu bei supratimu. 
Dvi nesusisiekiančios laisvės reiškia abejingumą savam broliui; 
kito laisvės pajungimas reiškia pergyvenimą savęs kaip „aukš 
tesnio žmogaus“ arba kaip galinčiaus; savos laisvės aprėžimas 
kito laisvės dėlei reiškia dalijimąsi tuo, kas mums yra bendra 
ir brangu. Ir štai čia žmogus kaip tik ir atspindi Dievą. Dievas 
juk aprėžia savo absoliutinę galią tam, kad kurtų žmogų kaip 
savąjį Tu. <...> Dievas santykiauja su žmogumi kaip Tu su Tu, 
kuriuos jungia meilė. <...> Teikti žmogui laisvę reiškia mylėti 
žmogų kaip savąjį Tu. Subendrindamas savo būvio ertmę su 
kitu asmeniu, žmogus žvelgia į jį ne kaip į objektą, kurį valdy 
tų savo galia, bet kaip į sau lygų subjektą, kurį priima į savo 
paties ertmę, kad šis vykdytų joje savą laisvę. Kaip Dievas sava 
kenoze subendrina savo būvį su žmogumi net ligi jo sudievi 
nimo (fheosis), taip ir žmogus sava kenoze arba savos laisvės 
aprėžimu įveda kitą į savojo būvio ertmę. Tuo būdu kuriasi 
Tu-Tu santykis, kuriame esti subendrinama laisvė kaip aukš 
čiausias asmens gėris. Laisvės vykdymas ryšium su kitu tegali 
reikštis tik kaip meilės santykis“ !!. 

Antanas Paškus: „Ne be reikalo Nikolajus Berdiajevas 
įspėja Žmogaus laisvintojus: „Siek laisvės, bet niekada neuž 
miršk tiesos, meilės ir teisybės (išskirta mano. - TAI), kitaip - 
laisvė pasidarys tuščia, klaidinga ir beprasmiška. Siek gyve 
nimo pilnatvės. Siek tiesos, meilės ir teisybės, bet nepamiršk 
laisvės“. Dabarties vakarietiško laisvinimosi tragika ir glūdi 
tame, kad pamirštama tiesa, meilė ir teisybė. Todėl įgytoji 


!! Maceina A. Dievas ir laisvė // Raštai, t. 7, p. 256, 278, 279; 294—295. 


laisvė daugeliui pasidarė tuščia, beprasmė ir žalinga. Stiprieji 

(finansiškai, politiškai ir t. t.) laisve piktnaudžiauja savanau 

diškiems tikslams. O masės, gyvendamos politiškai laisvoj 

bendruomenėj, nejučiomis pasidarė viešosios opinijos ver 
gais. Tik mažuma nuolatiniu pasipriešinimu pasiekė ir palai 
ko vidinę dvasios laisvę. Jie supranta, kad įtampa (kartais - 
aštrus sankirtis) visad egzistuos tarp individo ir visuomenės, 
tarp individo ir šeimos, tarp individo ir valstybės, tarp vieno 
individo ir kito; kad ir tobulos visuomenės (kapitalistinės ar 
socialistinės) gali privesti prie visiško asmens pavergimo. Jie 
jaučia, kad tik dvasinis asmens atgimimas per konfliktą ir net 
tragediją išlaikys asmenį laisvą. Bet tokių žvaigždžių Vakarų 
išsilaisvinimo padangėje dar labai negausu“!2, 

Kaip matome, enciklopedinių laisvės apibrėžimų mūsų fi 
losofai mums nepateikia, ir tai suprantama, nes negalima api 
brėžti begalybę. Tačiau jie atskleidžia mums laisvės turinį, o 
tai, manyčiau, yra svarbiausia. Taigi laisvės turinys yra meilė, 
žmogiškumas, tiesa, teisybė. Jeigu tai suvoktų mūsų valdžios 
atstovai ir kartu mes visi, tai reikalai mūsų valstybėje neabe 
jotinai pagerėtų ir mūsų politinė sistema įgytų apibrėžtumą, 
vadinasi, ji būtų pripildyta turinio, kurio dabar nėra, o be tu 
rinio, kaip sakė Maceina, sistema, t. y. demokratija, yra tuščia. 
Tačiau, matyt, suvokti laisvės turinį nėra taip paprasta, kaip 
gali pasirodyti, nes kaip tada paaiškinti tokį sunkiai supranta 
mą dalyką, kad ligi šiol, praėjus daugeliui metų, žmonės nie 
kaip negali laikytis paprastų Dievo įsakymų. O juk atrodo, 
kad tai nėra sunku: tam tik reikia, kad pabustų žmonių dvasia 
ir protas. Bet jie snaudžia, nenorėdami pabusti, kad pajustų, 


12 Poškus A. Asmens išsilaisvinimas // Lietuvos filosofinė mintis: chres 
tomatija / sudarė ir parengė Gediminas Mikelaitis. - Vilnius: Aidai, 1996, 
p. 302-303. 

įsigilintų bei suprastų... Ypač stebinantis valdžios vyrų snau 
dulys, kuris yra netgi piktybiškas, varantis į neviltį... 

Taigi mums trūksta pačių svarbiausių dalykų: žmogiškumo, 
kuris reiškiasi per meilę santykiuose su kitais, tiesos ir teisybės, 
žodžiu, mums trūksta to, kas padaro žmogų žmogumi. Todėl 
ir „dvasinio atgimimo““, kaip kelio į tikrąją laisvę, svarba mums 
nėra suprantama. Tad vargu ar apskritai mes turime teisę kal 
bėti apie laisvę, juolab kurti kažkokias nelabai aiškias progra 
mas arba konkursus, kaip, pavyzdžiui, premjero savo laiku 
remiamas nacionalinis bendruomenių konkursas „Tikime lais 
ve“... Mėginau įsigilinti į šio konkurso, apie kurį plačiai pra 
bilo Lietuvos radijas, turinį... ir nieko nesupratau. Apie laisvę 
ten iš viso nebuvo jokios kalbos. Tad kokią laisvę turėjo galvoje 
konkurso organizatoriai, jo rengėjai, taip ir liko mįslė. O ir 
apskritai ar gali iš viso būti konkursas tokiu pavadinimu, ką jis 
turėtų reikšti? Gal tai, kad jo dalyviai turi įtikinėti ar įrodinė 
ti vienas kitam, kad jų tikėjimas laisve tiesiog neaprėpiamas? 
Bet vėlgi - apie laisvę nebuvo net paminėta. O gal tai - paty 
čia? Tačiau greičiausiai tai yra jau seniai aprobuotas dalykas - 
vilionės, bet - kam?.. Matyt, tam, kad atitrauktų žmonių dė 
mesį nuo vis blogėjančios šalies ir jos žmonių materialinės, 
kultūrinės ir dvasinės padėties. Neįmanoma patikėti, kad 
toks projektas galėjo atsirasti dėl kažkokių kilnių, nespeku 
liatyvinių paskatų, norint suprasti tikrosios laisvės prasmę... 
XVI amžiaus lietuvių mąstytojas Andrius Volanas rašė, kad „ne 
veltui visi sveiko proto (išskirta mano. - TM) žmonės ir visos 
gerai susitvarkiusios valstybės visada didžiausią ir atidų dėmesį 
skyrė laisvei“!3. Kalbėdamas apie „sveiko proto žmones“ jis, 
reikia manyti, visų pirma turėjo galvoje valdžios atstovus, nes 


13 Volanas A. Laisvę visi protingi žmonės visada labai brangino // Lietuvos 
filosofinė mintis, p. 290. 

tvarkant valstybės reikalus jie išties turi „didžiausią ir atidų dė 
mesį skirti laisvei“, manau, tam, kad suvoktų tikrosios laisvės 
svarbą. Kitaip kiti - paprasti žmonės - neišvengiamai pateks į 
vergiją. Beje, jie ir pateko, „nes visada esti verčiamas daryti tai, 
kas ne tau, o nedorųjų žmonių užgaidai miela“. „Iš tikrųjų, - 
kaip sakė garbusis mąstytojas, - garbės troškimas ir godumas, 
tie sugedusios prigimties vaisiai, sukėlė tarp žmonių karą, o 
paskui jį, lyg šešėlis paskui savo kūną, sekė vergija. Tiesa, tai 
vyksta ir be karo - arba varganas skurdas kai kuriuos žmones 
neišvengiamai veda į tai, kad jie patys vergijon pasiduoda dėl 
pragyvenimo, arba nepaprastai nusikalstama veikla vertai atly 
ginama vergija: taip ji atsirado žmonių gyvenime. <...> Tegul 
kiekvienas prisimena praėjusių amžių istoriją, tepasižiūri į savo 
laikmečio įvykių raidą, ar jis pastebės žmonių gyvenime kitą 
dalyką, buvusį tokių sąmyšių priežastimi arba kurio siekiama 
tokia kraujo ir žudynių kaina, koks yra išdidusis viešpatavimas 
(išskirta mano. - TM)? Žmonių išdidumas ir pašėlęs geidulys 
(išskirta mano. - TM) ką nors įsigyti tokie galingi, kad jie 
kone vieni ir yra vergijos priežastis (išskirta mano. - TM). Ta 
čiau yra ir tokių sugedusių, ir tokių piktos valios žmonių, kad 
jie tų ydų, ir taip naikinančių visokią laisvę, nesidrovi papuošti 
pačios laisvės vardu“!*. 

Negaliu susilaikyti nesušukus - argi tai ne apie mūsų dabar 
tį kalbama?.. Bet paklausykime toliau įžvalgaus kultūrininko: 
„Daugelis mano, kad jie tik tada naudojasi tikra ir tvirta laisve, 
kai grėsmingu ir žiauriu veidu gąsdina kokį nors silpnesnį už 
save žmogelį, kai pamatę lengvai nuskriaudžiamą nesusilaiko 
neįvykdę skriaudos, ir taip visus žiauriai savo valdžia kankina. 
Tačiau kadangi nesaikingas visa kuo naudojimasis virsta yda, 
tie, kurie siekia nevaržomos laisvės, pelnytai gali didžiuotis 

ne garbinga laisve, o iškreiptu jos pavidalu - savivale. Laisvė 
niekam neteikia nemalonumo, o savivalė drumsčia Žmonių 
ramybę ir leidžia skriausti bet kokį žmogų pagal savo užgai 
das. Iš tikrųjų laisvė taip vengia visokios vergijos, kad niekieno 
neverčiama palaiko teisingų įstatymų viešpatavimą; tuo tar 
pu savivalė naikina bet kokią įstatymų valdžią ir vietoj pro 
to visiems veiksmams leidžia vadovauti bjauriam savo širdies 
geiduliui“15. 

Nemanau, kad galima būtų geriau, negu tai padarė Volanas, 
nupiešti mūsų dabartinio gyvenimo paveikslą. O juk Volanas 
tai padarė dar XVI amžiuje. Taigi per amžius niekas kol kas 
nepasikeitė ir nesikeičia (nekalbu apie „techninius“ pasikeiti 
mus)... Ar pasikeis?.. Tikriausiai galėtų pasikeisti, jeigu mes 
pradėtume branginti laisvę, o pradėti ką nors branginti galima 
tik tada, kai pradedi suprasti ne tik dalyko esmę (turinį), bet ir 
prasmę, nes „kas turi prasmę, tas turi ir vertę“... Kaip minėjau, 
noro suprasti, suvokti, kas yra laisvė, mūsų valdžia neturi: ji tik 
„nesidrovi papuošti pačios laisvės vardu“ savo ydas. O ir iš kur 
gali atsirasti tas noras? Juk turinčiųjų valdžią protas miega, kai 
yra kalbama apie gyvybiškai svarbius tautai dalykus, o pabun 
da tik tada, kai kalbama apie jiems reikšmingus dalykus. Štai 
tokia nelinksma bei niūri mūsų tikrovė. Bet vėlgi - kol gyveni, 
gyvena ir viltis. Šią viltį palaiko, deja, ne dabarties veikėjai, o tie 
žmonės - juos pavadinčiau auksiniu Lietuvos kultūros žiedu, - 
kurie, brangindami laisvę, XX amžiuje mėgino suteikti savo 
valstybei turinį, 1936 metais paskelbę savo garsiąją deklaraciją 
„L organiškosios valstybės kūrybą“. Šioje deklaracijoje laisvė 
buvo įvardyta, kaip „vienas iš aukščiausių principų“ siekiant 
pertvarkyti valstybės gyvenimą. Gerai žinodami, jog valstybės 
kūrimas yra sunkus bei ilgalaikis procesas, deklaracijos kūrė 


15 Ten pat. 

jai teigė, kad „valstybės kūrimas niekados neturi baigtis“, kad 
„kiekvienas sustingimas <...> neša valstybei mirtį, nes užmuša 
kūrybinę tautos energiją“!6. Šis įsitikinimas paskatino pagrin 

dinius šios deklaracijos kūrėjus tęsti savo darbą ir toliau, bet, 
deja, ne tėvynėje, o priverstinėje emigracijoje už savo tėvynės 
ribų, nes jų kilnų bei nesavanaudišką darbą sustabdė okupa 

cijos ir karas. Prie jų veiklos užsienyje, kuriant busimosios 
nepriklausomos Lietuvos valstybės pagrindus, prisijungė kiti 
Lietuvos patriotai: Juozas Girnius, Vytautas Vaitiekūnas... Jų 
darbo vaisiumi tapo studija „Į pilnutinę demokratiją“, kurioje 
idėjos, skelbtos minėtoje deklaracijoje, buvo papildytos, pako 

reguotos bei išplėtotos. 


16 Į organiškosios valstybės kūrybą // Naujoji Romuva, 1936, Nr. 8, p. 170. 


Antra dalis 


VALSTYBĖ IR 
LAISVĖ 


LAISVĖ KAIP 
VALSTYBĖS PAGRINDAS 


Stebėdamas mūsų dabartinės, vadinamos demokratine, 
valstybės raidą, pradedi stipriai abejoti, kad laisvė iš tikro yra 
jos pagrindas. Abejonė pagrįsta, kaip minėjau, laisvės sam 
pratos (sąvokos) nesupratimu. Taigi, atrodo, verta grįžti prie 
minėtos Deklaracijos, parengtos „sveiko proto“ žmonių, žino 
jusių laisvės turinį ir pasiryžusių įgyvendinti laisvės principą 
savo valstybėje, kurią jie sumanė reformuoti. Tarp šešiolikos 
pasirašiusiųjų Deklaraciją intelektualų ypač paminėtini Juozas 
Ambrazevičius-Brazaitis, Pranas Dielininkaitis, Jonas Grinius, 
Zenonas Ivinskis, Antanas Maceina, Ignas Skrupskelis... 

Kiek anksčiau kalbėjome apie tai, kas yra laisvės turinys. Pri 
minsiu: tai yra meilė, žmogiškumas, teisybė bei teisė. Taigi logiš 
ka, kad visi šie dalykai turėtų būti, pirma - apibrėžti valstybės 
kūrimo programoje, antra, jie turi būti vykdomi. Deklaracija 
„Į organiškosios valstybės kūrybą“ kaip tik ir yra naujos lietu 
viškos valstybės kūrimo programa. Tikriausiai daugelis mūsų 
žino, kad tuomet, kai buvo kuriama ši programa, Lietuva buvo 
nepriklausoma valstybė, kurioje, kaip teigia istorikai, buvo įsi 
tvirtinęs autoritarinis prezidento Antano Smetonos režimas, 
netenkinęs pažangiosios visuomenės dalies. O netenkino, ma 
nyčiau, todėl, kad šalyje nuolat buvo pažeidinėjamas asmens 
laisvės principas. Deklaracijos autoriai (daugiausia prie pro 
gramos kūrimo prisidėjo Ignas Skrupskelis, Antanas Maceina 


ir Pranas Dielininkaitis) valstybės gyvenimo pertvarkymo bū 
tinumą grindė įsikerojusiomis pasaulyje ir savoje šalyje negero 
vėmis. Jų nerimą kėlė tai, kad „dvasinis nihilizmas ar aštrėjanti 
ekonominė krizė vis didesnės įtakos daro mūsų gyvenimui ir 
gresia pakirsti jaunas mūsų nepriklausomybės šaknis“. 

Beje, dabartiniu metu mūsų šalyje šie reiškiniai — „dvasinis ni 
hilizmas“, „aštrėjanti ekonominė krizė“, nors ir pakerta „jaunas 
mūsų nepriklausomybės šaknis“, tačiau kažkodėl niekam nekelia 
nerimo, o jeigu ir kelia, tai šis nerimas, matyt, toks stiprus, jog 
tiesiog paralyžiuoja žmonių kūrybines galias ir bet kokį norą imtis 
iš naujo kuriamojo savosios valstybės darbo... Atrodo, kad gilus 
nusivylimas dabartine valdžia užvaldė žmonių protus ir širdis... 

Taigi būtent laisvę Deklaracijos autoriai iškėlė kaip vieną 
iš aukščiausių būsimosios valstybės pagrindų, taip pat - meilę 
ir teisingumą, vadinasi, teisybę ir teisę, o tai ir sudaro, vėl pri 


minsiu, laisvės turinį. 


„Laisvė turi realų pagrindą pačioje Žmogaus prigimtyje. 
Asmenybės pasaulis yra dvasios pasaulis, o dvasios pasaulis 
yra laisvės pasaulis. Laisvė yra susijusi su dvasiniu pradu, todėl 
negali būti nei išsižadama, nei atimama. <...> Valstybė gali 
egzistuoti tik tada, kai josios nariai laisvai sutaria ir dalinasi 
vienu ir tuo pačiu likimu“. 


Nemanau, kad būtent šiuo pagrindu buvo vykdomas šiuo 
metinis vadinamasis nacionalinis susitarimas, nes akivaizdu, 
jog turintieji valdžią ne tik kad nesidalija, bet ir nenori dalytis 
„vienu ir tuo pačiu likimu“ su tauta, ir jų „dietiški“ pietūs 
ar pusryčiai, manyčiau, ryškiai skiriasi nuo dietiškų papras 


17 Į organiškosios valstybės kūrybą // Naujoji Romuva, 1936, Nr. 8, 

tų žmonių valgių... Tad jeigu jie nesidalija, tai pagrįstai kyla 
klausimas, ar dar egzistuoja lietuvių valstybė?.. Paviršutiniškai 
žiūrint, atrodo, kad vis dėlto egzistuoja, tačiau kokia ji yra ir 
kaip ją galima pavadinti?.. Apie tai pakalbėsime šiek tiek vė- 
liau. O dabar grįžkime prie laisvės turinio. 


„Laisvė iš esmės yra susijusi su teisingumu. Teisingumas 
remiasi laisvės principu ir iš asmens laisvės kyla. Jei vienas as- 
muo turi teisę būti laisvas, tai kitas turi pareigą atiduoti jam 
visa, kas reikalinga šitai laisvei laiduoti. Reikalavimas pagerbti 
teises pačiam sau tuo pačiu yra reikalavimas jas pagerbti ir 
kitam. Neigdami pagrindines kitų žmonių teises, mes neigiame 
idealinį žmogaus vertingumų ir tuo pačiu neigiame patys save. 
Teisingumas yra kilęs iš santykio tarp visuomenėje gyvenan- 
čių narių. Bet jis turi realų, objektyvų pagrindą ir kiekvie- 
name asmenyje. Teisingumas giliausia savo esme yra ne tai, 
kas formaliu būdu patenkina reikalavimą atiduoti kitam, kas 
pridera, bet tai, kad šituo atidavimu mes pripažįstame nelygs- 
tamąjį žmogaus asmens vertingumą ir iš šito vertingumo ky- 
lančius reikalavimus mums patiems. Teisingumas visų pirma 
yra ne tik išviršinis darbas, bet išvidinis nusiteikimas. Išvirši- 
niai darbai ir išviršinis kito teisių respektavimas yra tik realus 
šito išvidinio nusiteikimo apsireiškimas. 

Todėl ir organiškoji valstybė į savo santvarkos pagrindus 
deda teisingumą, kaip visuomeninio gyvenimo tvarkomąjį 
principą.Teisingumo paneigimas valstybėje paruošia revoliuci- 
nius sąjūdžius ir tuo pačiu pakerta valstybinio gyvenimo šaknis. 
Valstybės vadovybė tiktai tada gali laiduoti savo piliečiams laisvę ir 
tik tada ji pati gali būti autoritetinga, kai visuose savo darbuose ji 
vadovaujasi teisingumu. <...> Be teisingumo valstybė, kaip jau 
šv. Augustinas yra aštriai pasakęs, tampa „plėšikų gauja“'18. 


18 Ten pat, p. 172. 

Labai išraiškingi ir tikslūs žodžiai - „plėšikų gauja“. Iš ti 
krųjų žvelgiant į tai, kaip vykdomas teisingumas mūsų vals 
tybėje, kyla daugybė klausimų. Iš jų išskirčiau vieną, bet dau 
giareikšmį klausimą: kodėl dauguma (o gal ir nė vienas), bent 
mano žiniomis, nusikaltusių aukštų pareigūnų nesėdi už gro 
tų? Apie jų nusikalstamą veiklą plačiai kalbama žiniasklaidoje, 
piktinamasi. Tačiau pakalbama, pakalbama ir... nutylama, o 
praeina kiek laiko, žiūrėk, jis - tas nusikaltėlis - vėl sėdi kažkur 
prie valdžios ir kažkam vadovauja: kažkas iš galingųjų parūpi 
no jam (juk savų neišduoda) šiltą vietelę... Nusikaltusių pa 
reigūnų skandalai veja vienas kitą... Vienas ima kyšius, kitas 
išgrobstė Europos Sąjungos lėšas, skirtas Lietuvos gyvenimo 
gerinimo programoms, kiti „plauna“ nedorai uždirbtus pini 
gus, o dar kiti vagia lyg ir drovėdamiesi... Taigi visokio rango 
„plėšikų“ visose valdymo sferose apstu. Ir darosi gėda - tarsi 
pats kažkuo nusikaltai... 


„Organiškoji valstybė savo santvarką grindžia <...> visų 
pirma meile. <...> Meilė mumyse gimdo pageidavimą aukš 
tesnio gėrio visiems, nei vieno neišskiriant. Organiškoji vals 
tybė meilę deda į visuomeninio gyvenimo principų eilę, dar 
daugiau, į jų pagrindą, nes vienas tik teisingumas, nors jis 
būtų ir stropiausiai vykdomas, niekados nesugeba pašalinti vi 
suomeninių kovų. Vienas tik teisingumas nesujungia Žmonių 
dvasių ir širdžių, o be to yra negalima nei tikra laisvė, nei ti 
kras teisingumas, nei solidarumas, nei pagaliau bendradarbia 
vimas. Teisingumą meilė atbaigia. Meilė įsako gerbti teisingu 
mą, 0 šis vykdyti meilę. Meilė yra didžiausios socialinės pažangos 
ir politinės vienybės veiksnys“ 9. 


19 Ten pat. 


Tikriausiai nė vienoje kitoje ligi šiol (ir vėliau) sudarytoje 
valstybės kūrimo programoje nebuvo akcentuota meilė kaip 
„didžiausios socialinės ir politinės vienybės veiksnys“, kaip 
visuomeninio gyvenimo pagrindas, kuriuo remdamasi mūsų 
vadovybė žmonių gyvenimo problemas spręstų humaniškai. 
Dabartiniu metu mūsų valstybės problemos sprendžiamos 
brutaliai, paprastų Žmonių sąskaita, vadinasi, visiškai nepai 
sant jų interesų, troškimų, pageidavimų, galop - išgyvenimo 
klausimo. Taigi meilės, kuri gimdo ne tik norą, bet ir aktyvų 
veiksmą padaryti žmonės laimingesnius, šiandien nėra. Atro 
do, kad žmonės praranda arba visai prarado supratimą, kas 
apskritai yra ta meilė. Savanaudiškumas išskleidė sparnus virš 
mūsų gyvenimo padangės... Tačiau ar galėjo būti kitaip, jeigu 
dabartinė mūsų valstybė kūrėsi trokšdama valdžios bei pinigų, 
tarsi užburta pigaus turtingų („pinigo“ prasme) Vakarų bliz 
gesio? 

Jaunųjų reformatorių programoje buvo iškeltas dar vienas 
svarbus principas, tiksliau, pagrindas - tai autoritetas, be kurio 
„nėra įmanomas joks visuomeninis, tautinis ar politinis veiki 
mas“. Iš kur atsiranda šis autoritetas? 


„Autoritetas gali atsirasti arba iš funkcijų, kurias asmuo 
vykdo, arba dėl kompetencijos, kurios jis yra įgijęs, arba pa 
galiau dėl kilnios asmenybės. Bet kiekvienu atveju asmuo čia 
yra aukštesniojo prado atstovas. Kai žmogus vykdo tam tikras 
funkcijas, jis kalba vardu to, kam šitos funkcijos tarnauja. Kai 
žmogus kurioje nors srityje yra kompetentingas, jis kalba var 
du šitos srities dėsnių, kurie tą sritį valdo ir kuriuos jis gerai 
pažįsta. Kai žmogus yra tauri asmenybė, jis kalba vardu aukš 
tesnės idėjos, kurią jis yra savyje realizavęs. Ir kiekvienas, ku 
ris nusilenkia autoritetui, giliausia prasme nusilenkia ne tam 
ar kitam asmeniui, bet per autoritetingą asmenį kalbančiam 

aukštesniajam pradui. Žmogus, paklusdamas kitam, nepažemi 
na savęs tik tada, kai jis šitame kitame jaučia aukštesnįjį pradą 
dėl funkcijų, kompetencijos arba asmenybės. Šitas aukštesnysis 
pradas gali būti valstybės ar tautos idėja, bendros gerovės ar 
tvarkos reikalas, visuotinis tautų bendradarbiavimas, žmogiš- 
kumo idealas arba pats Absoliutas“20, 


Taigi Deklaracijos kūrėjai aiškiai pabrėžė, kad autoriteto 
pagrindo reikia ieškoti antasmeninėje srityje, nes jeigu au- 
toriteto pagrindas glūdi asmeninėje srityje, bus pažeistos ir 
žmonių teisės, ir jų laisvė, nekalbant apie paties žmogaus ver- 
tingumą, tuomet įsigalės vado, kuris „veikia ir įsakinėja savo 
vardu“, asmens valia. „Todėl ir visuomeniniame gyvenime ši 
toks autoritetas dažniausiai yra tik priverčiamoji galia, paremta 
fizine ar moraline prievarta“ (išskirta mano. - TM). Žvelgiant 
į dabartinį mūsų gyvenimą, galima konstatuoti, kad pas mus 
įsigalėjo autoritetas, kuris atsirado tik iš grynų funkcijų, bet be 
„aukštesniojo prado“. Jokiais aukštesniaisiais pradais - kilnio- 
mis idėjomis arba žmonių gerovės, arba tiesiog žmoniškumo 
idealu, nekalbant jau apie Absoliutą, - kaip nesunkiai galima 
pastebėti, mūsų valdžia nesivadovauja. Pas mus įsigalėjo tik 
vienas pradas, jeigu tai galima pavadinti pradu, - pinigas. „Pi- 
nigas“ (šv. Augustino visokeriopo turto pavadinimas) atneša 
valdžią, o valdžia atneša „pinigą“ (tai glaudžiai tarpusavy susi- 
ję dalykai), todėl ir nesiliauja kova dėl valdžios, pasireiškianti 
šmeižtu, apkalbomis, skandalais, melu ir t.t. Tad ir vėl kyla tas 
pats klausimas - kaip galima būtų pavadinti valstybę, kurio- 
je mes gyvename?.. Ir vėl kiek atidėsime atsakymą į šį klausi- 
mą, grįždami prie tos, deja, dėl tam tikrų minėtų aplinkybių 

nesukurtos valstybės, kuri turėjo tikslią koncepciją bei tikslų 


20 Ten pat, p. 171. 

apibrėžimą, kuris, beje, atsispindėjo ir jos pavadinime - orga 
niškoji valstybė. Priminsiu, kad organiškosios valstybės teorijos 
ištakos siekia Platono laikus, tai nėra lietuvių atradimas, tačiau 
tai nieko iš esmės nekeičia. Juk visiems žinoma, kad naujas 
dalykas tai yra gerokai primirštas senas. Tačiau kas gi apskritai 
yra valstybė? 

Savosios valstybės kūrėjai teigė: 


„Valstybė yra jėga, kuri jungia ir organizuoja tautą. Tuo 
tarpu tauta yra organiška. Tauta nėra įsteigta, bet atsiradusi ir 
išsivysčiusi. Tauta yra daugiau negu aritmetinė suma žmonių, 
iš kurių ji susideda. Tauta yra bendruomenė. 

Bet šitoji tautinė bendruomenė, kuri pradžioje esti tik iš- 
vidinis dalykas, pačia savo prigimtimi stengiasi apsireikšti ir iš 
viršaus. Tautos nariai linksta taip santykiauti vieni su kitais, 
kad šitie jų santykiai įgytų ir išviršinę draugijinio gyvenimo 
lytį. Tauta nori susiorganizuoti. 

Šitoji tautos organizacija ir yra ne kas kita, kaip tautinė 
valstybė. Sava valstybė nėra tautai primesta iš viršaus, bet kilusi 
iš josios vidaus. Tautos nariai čia nėra įjungiami į kurią nors 
kitą organizaciją, bet jie patys šitą organizaciją kuria. Tauta 
pati esti jau ir prieš savos valstybės egzistenciją. Per valsty- 
bę tauta įgyja organizacijos lytį ir autoritetinę galią. Tautos 
autoriteto realumui reikia regimo valios apreiškimo. Tauta 
savoje valstybėje kaip tik ir apreiškia savo valią. Valstybė yra 
išraiška tautos teisės gyventi. Ji yra natūrali tautybės saugoto- 
ja: ji gina tautos teritoriją, globoja josios gyventojus, remia 
visą tautinę kultūrą. Valstybė organizuoja ir remia tautos 
ugdymą ir palaiko jos teigiamus charakterio savumus. Tarp 
valstybės ir tautos turi būti natūralus atitikimas ir glaudus 
bendradarbiavimas“21, 


21 Ten pat, p. 170. 

„ Valstybės tikslas yra bendrasis gėris. Jis yra norma visiems: 
tiems, kurie valdo, ir tiems, kurie yra valdomi. Visi tad valstybės 
daromi žygiai yra privalomi, jeigu jie daromi bendrojo gėrio 
dėlei. <...> 

Organiškoje valstybėje pilietis nėra aukojamas valstybei, nė 
valstybė nėra aukojama piliečiui. Ir valstybė, ir pilietis, kaip in 
dividas, čia dirba žmogaus asmenybet?2. 


Čia, matyt, reikia paaiškinti, kad asmenybė, pasak Dekla- 
racijos autorių, yra dvasinio prado turėtoja, todėl žmogus-as- 
menybė sudvasina bendruomenę, padarydamas ją kūrybingą 
ir kartu tobulesnę. Tad valstybė, siekdama žmogaus gerovės, 
turi būti palenkta žmogaus asmenybei kaip aukštesniajam 
pradui, koordinuojančiam bei harmonizuojančiam valstybės 
gyvenimą. Na, ką galima dar pridurti? Su kuo palyginti?... Jei- 
gu mėgintume lyginti su mūsų dabartiniu gyvenimu, tai, be 
abejonės, būtų ne pastarojo naudai, nes akivaizdu, kad mūsų 
kol kas neįvardytoje valstybėje žmogus yra aukojamas valstybei. 
Apie tai išraiškingai byloja mūsų „išradinga“ mokesčių sistema 
ir visi tie „Žygiai“, kurių buvo griebtasi gelbstint mūsų valstybę 
nuo sugriuvimo, - tai pensijų, atlyginimų, socialinių išmokų 
žiaurus mažinimas... Tik vargu ar tai padės išgyventi mūsų kol 
kas neįvardytai valstybei. 

Beje, Deklaracijoje nedažnai vartojamas žodis demokrati 
ja, tiksliau, jis nėra taip stipriai pabrėžtas ir taip dažnai aptin- 
kamas, kaip kitoje, sukurtoje jau užsienyje, valstybės kūrimo 
programoje „Į pilnutinę demokratiją“. Kodėl? Manyčiau, tai 
gana lengvai galima paaiškinti... Tais metais, kai buvo kuria- 
ma Deklaraciją, vien žodis „demokratija“, matyt, autoriams 
atrodė tuštokas (beje, kaip ir vėliau, juk ne veltui jie savo de- 


2 Ten pat, p. 170-171. 

mokratiją pavadino pilnutine), stokojantis turinio, tačiau aso 
cijuojantis su žodžiu „laisvė“, kurio turinį jie puikiai žinojo, 
suprasdami jo nelygstamąją vertę. Todėl savos demokratijos, 
t. y. organiškosios valstybės pagrindiniu principu Deklaracijos 
autoriai iškėlė kaip tik laisvę, ir ne tik kaip principą, bet kaip 
savos busimosios valstybės svarbiausią pagrindą. 

Manyčiau, būtų neteisinga pamiršti baigiamąjį Deklaraci 
jos žodį, nes jis ne tik prasmingas, bet ir, atrodo, ganėtinai 
aktualus. 


„Išeidami viešu kolektyviniu žodžiu norime bendradarbiau 
ti su platesne visuomene, su įvairiomis grupėmis bei asmenimis, 
ir lojalių diskusijų. bendrų išsiaiškinimų ir sutelktinių pastangų 
keliu prisidėti prie naujos tobulesnės mūsų valstybės santvarkos 
realizavimo. Kam valstybės reikalai yra brangesni už atskirų 
grupių ir asmenų reikalus, kas smerkia perversmus ir jų ne 
nori, tas nuo reformų, kurių reikalauja objektyviniai valstybės 
interesai, neturi teisės atsisakyti. 

Pateikiame bendrus principus ir pačias pagrindines gaires 
tolimesnei mūsų valstybinio gyvenimo plėtotei. Programos 
paruošimas - glaudžiai susijus su mūsų gyvenimo tikrove ir 
šios srities patyrimais užsienyje - tai ateities sutelktinio darbo 
uždavinys. 

Gerai suprantame, kad laimingesnei Lietuvos ateičiai su 
kurti neužtenka reformuoti vien valstybės santvarką ir suorga 
nizuoti naujų institucijų, bet kad turi reformuotis ir patys žmo 
nės. Turėtų būti reformuota ne visai laimingi ligšioliniai mūsų 
politiniai papročiai, aukštai iškelta politinė dorovė, pareigos 
bei atsakomybės jausmai, asmeniškas ir profesinis sąžiningu 
mas, supratimas ir vertinimas bendrų pastoviųjų valstybės rei 
kalų ir bendros viešosios gerovės. 

Gyvenamasai momentas nepaprastai rimtas. Mūsų vals 
tybės vidaus bei užsienio politikos sunkenybės ir tarptauti 

nes būklės netikrumas yra pasiekę tokį laipsnį, kad ramin 
tis kuriomis nors fikcijomis yra per daug rizikinga. Valstybės 
gyvenimas reikalauja gilių, realių reformų, stiprinančių o ne 
silpninančių gyvąsias tautos jėgas, skatinančių, o ne alsinančių 
visuomenės veiklumą“ 3 


Be abejo, visa tai yra aktualu ir dabar, nors šios mintys buvo 
išsakytos daugiau negu prieš 70 metų (kaip minėjau, Deklara 
cija pasirodė spaudoje 1936 metais vasario 23 d.). Maceina vie 
name iš interviu sakė: „Esama daug pagrindo manyti, kad šis 
naujasis politinis idealas iš tikro būtų virtęs tikrove, jei nelemti 
įvykiai nebūtų nutraukę valstybinio mūsų veikimo“24. Galimas 
dalykas, kad jis buvo teisus, nes tada buvo žmonių, kurie ti 
krai buvo pasiryžę šį idealą įgyvendinti, o mūsų laikais nėra nė 
valstybinio idealo (išskyrus neaiškaus turinio demokratiją), o 
svarbiausia - nėra Žmonių, kurie būtų pasiryžę nesavanaudiškai 
dirbti savo valstybės ir jos Žmonių gerovei. Savo gerovei (gėda 
pasakyti) - vieni perka už parlamentinei veiklai vykdyti skirtas 
lėšas brangius servizus, nes jų „didenybės“ negali gerti kavos iš 
paprastų puodukų, kiti išsiperka prabangius automobilius už 
mokesčių mokėtojų (t. y. už mūsų visų) pinigus, kiti klastoja 
dokumentus, kaip jau minėjau, pradangina ar išeikvoja Europos 
Sąjungos lėšas, skirtas mūsų ekonomikai stiprinti... O dabarti 
niu metu paplitęs dar vienas būdas savo materialinei padėčiai 
gerinti - priedai prie algos atseit už gerą darbą... Įdomiausia, 
kad, kai jie pradeda veikti sau, t. y. siekdami sau naudos, jų pro 
tas staiga pabunda ir darosi net pernelyg miklus bei veiklus. Kitų 
gi Žmonių - savo pavaldinių - atžvilgiu, „juos įveikia miegas“. 


23 Ten pat, p. 174-175. 
24 Maceina A. 40 metų sukakties temomis: [atsakymai į žurnalo „Į laisvę“ 
klausimus] // Į laisvę, 1958, Nr. 15 (52), p. 6. 

Tad gal iš tikro, kaip sakė žymus ispanų dailininkas Francisco 
Goya — „nereikia jų žadinti“. Juk „miegas yra vienintelė nelai 
mingųjų paguoda“?..25 Mes jų ir nežadiname... Nemanau, kad 
iš gailesčio, tiesiog tokių žadintojų, kokie gyveno XX amžiuje ir 
pradėjo savo darbą apie 1933 metus, dabar Lietuvoje nėra. Re 
torinis klausimas - ar atsiras? Vargu, o jeigu kada nors ir atsiras, 
tai ar bus jų veikla Tėvynei ir jos žmonių labui tokia pat, kaip 
minėtų kultūrininkų — pozityvi, nesavanaudiška, pasiaukojanti 
bei tauri ir ilgalaikė, t. y. besitęsianti visą jų gyvenimą. 

Pirmoje minėtos Deklaracijos dalyje buvo pabrėžta: „Vals 
tybės kūrimas niekados neturi baigtis“. Remdamiesi šiuo princi 
pu jos autoriai, kaip sakyta, tęsė savo veiklą ir už tėvynės ribų, 
plėtodami bei koreguodami mintis, išsakytas Deklaracijoje. 
Anksčiau minėjau, kad žodis „demokratija“ Deklaracijoje ne 
buvo pernelyg dažnai vartojamas, juolab pabrėžiamas. Matyt, 
dar ir todėl, kad jiems tuomet labiau rūpėjo kitkas - savos, t. y. 
tautinės, valstybės sukūrimas. Tačiau kai likimo nublokšti jie 
atsidūrė užsienyje, vadinamajame laisvame pasaulyje, kur tęsė 
Lietuvoje pradėtą darbą, žodis demokratija jų 1954-1955 me 
tais paskelbtoje programoje „Į pilnutinę demokratiją“ jau pa 
sidarė vos ne pagrindinis. Manau tai suprantama, juk jie turėjo 
paisyti tų valstybių, kuriose apsigyveno, įstatymų ir gerbti šių 
valstybių santvarką. Tačiau kodėl vis dėlto į savo naują lietu 
viškos valstybės sukūrimo programą jie įdėjo žodį „pilnutinė“? 
Ar tik tai nereiškia, kad laisvasis pasaulis, kuriame jie atsidūrė, 
nepateisino jų vilčių ir kiek apvylė? Manyčiau, kad būtent taip, 
nors, žinoma, ne visus, O pačius pažangiausius ir protingiau 
sius, kurių protas visada buvo veiklus, o širdis gyva. Vienas iš 
jų, be jokios abejonės, buvo Antanas Maceina. 


25 Francisco Goyos oforto „Jas įveikė miegas“ komentaras. Iš dailininko 
„Parodos katalogo“. - Vilnius, 2010, p. 22. 

LAISVĖS PRINCIPO 
ĮGYVENDINIMO PROBLEMA 


Viename interviu, paskelbtame 1968 metais žurnale „Į lais 


vę“, Maceina, atsakydamas į žurnalo redaktoriaus (L. Valiuko) 


klausimus, gana išsamiai paaiškino, kodėl Vakarų sistema, va 


dinama demokratija, negali pilnai patenkinti žmonių troškimų 


bei poreikių: 


„Demokratija yra bendruomeninis valdymas, kaip kolek 
tyvinė nuosavybė (komunistinėje sistemoje. - TM) yra ben 
druomeninis turėjimas. Tačiau kaip bendruomeniškai turėti 
reiškia dirbti bendram labui, nepaisant savęs ir pakeliant ne 
sykį sunkių aukų, taip bendruomeniškai valdyti reiškia veikti 
bendrai laisvei (išskirta mano. - TM) stipriai aprėžiant savą 
laisvę. Dvi neaprėžtos laisvės negali sutilpti toje pačioje erdvė 
je: kas nori savai laisvei turėti visą erdvę (tokių tarp valdančių 
jų ir ne tik tarp jų pas mus tikrai netrūksta. - TM), pavergia 
sau savo artimą, pražudydamas galop ir patį save. Dvi laisvės 
gali sugyventi toje pačioje erdvėje tik tada, kai jos viena kitą 
savarankiškai apsirėžia viena kitos labui. Betgi savos laisvės 
aprėžimas laisvu apsisprendimu reikalauja nepaprastai aukšto 
dvasinio bei dorinio subrendimo “26 (išskirta mano. - TM). 


26 Maceina A. Lietuvių lankymaisi į pavergtą kraštą ir jų nauda tautai: [žur 


nalo „Į laisvę“ redaktoriaus pašnekesys su dr. Antanu Maceina] // Į laisvę, 1968, 
Nr. 43, p. 18. 

Maceina demokratiją laiko „tobuliausia valdymosi forma“ 
todėl, kad ji, jo manymu, „rymo ant žmogiškosios prigimties 
idealo (išskirta mano. - TM), reikalaujančio turimą laisvę au- 
koti kito laisvei. Tačiau kadangi žmogiškosios prigimties tikrovė 
(išskirta mano. - TM) yra <...> savimyla (išskirta mano. - TM), 
tai jis neaukoja nei savos gerovės (ekonominėje sistemoje), nei 
savos laisvės (politinėje sistemoje) tiek, kad šios sistemos (Ma- 
ceina turi omenyje ir komunistinę, ir demokratinę sistemas. - 
TM), atremtos į idealą, galėtų skleistis bei klestėti...“27 

Čia tikriausiai reikėtų plačiau paaiškinti, kas yra žmogus, 
kurį Maceina vadina savimyla, nes tokių savimylų pas mus 
apstu. Taigi savimyla yra žmogus, kuris myli tik save. Tačiau, 
kas vyksta tada, kai žmogus myli tik save? 


Lyrinis nukrypimas 


„Savimeilė atsuka žmogaus žvilgį nuo būties į save patį. 
Viskas čia susitelkia aplinkui patį savimylą. Todėl nenuosta- 
bu, kad savimeilės nešamas padaras visai nejučiomis pasike- 
lia į pačias būties viršūnes ir mėgina statyti savo sostą viršum 
žvaigždžių. <...> Žvilgio nukreipimas nuo būties į save patį 
keičia visą žmogaus gyvenimą. Savimeilinis veiksmas yra 
griežtas posūkis būties kelyje. Tai posūkis, kuris išskelia kūri- 
nio širdyje norą laikyti save aukštesniu už Dievą. Bet drauge 
tai posūkis, kuris nutremia kūrinį į grynųjų padarų eiles. 

<...> 

Meilė ir savimeilė išskiria viena kitą. Tai dvi jėgos, kurios 
eina priešingomis kryptimis. Meilė visada yra išsiveržimas iš 
savęs. Kas myli, tas stato save šalia savęs, perkelia save į kitą, 
guldo savo gyvybę už kitą. Meilė iš esmės yra jėga būties linkui. 


27 Ten pat. 

Tai žvilgis tolyn nuo savęs. Tai šūksnis, ieškąs atoliepio. <...> 
Mūsų būtis visados žvelgia priekin. Ji yra apspręsta ne pasilikti 
savyje, bet save peržengti, įeiti į kitą ir būti kitame <...> Mūsų 
būtis įvyksta tik tada, kai būname drauge... <.. .> Čia mes su 
prasime, kodėl savęs išsižadėjimas buvo pirmas reikalavimas, 
kurį Kristus paskelbė pasauliui. Visas Kalno pamokslas yra 
pagrįstas išsižadėjimo mintimi. Nukreipti savo žvilgį į kitą - į 
Dievą ir į artimą, pamiršti save, neparodyti savęs, tiesiog pa 
slėpti save, nesirūpinti savo reikalais atsidedant kitų tarnybai 
yra pagrindinė Kristaus pamokymų nuotaika. 

<...> 

Įsivaizduokime tačiau atvejį, kada laisvas kūrinys savo pa 
ties valia save uždaro, nusigrįžta nuo kito ir savo žvilgį kreipia 
tik į save. Aną jėgą, kuri jį vedė būties linkui, jis pasuka sa 
vęs linkui. Meilę paverčia savimeile. Kas tuomet įvyksta? Ne 
kas kita, kaip visuotinis paneigimas. Toks kūrinys visų pirma 
paneigia tai, kas yra šalia jo. <...> Ir juo žmogus labiau save 
myli, juo aštriau jis nekenčia kitų. <...> Savimeilinis solip 
sizmas mėgina neapykantos ugnimi sudeginti visus tiltus su 
Dievu, su pasauliu ir su žmogumi. Tačiau šitoks griežtas bet 
kokių ryšių nutraukimas yra galimas pasiekti tik tada, kai bū 
tis esti suardoma. Kai išnyksta ir daiktai, ir žmonės, tuomet 
savimyla iš tikro pasilieka vienas, tuomet niekas jam netrukdo 
susitelkti tik savyje ir rūpintis tik savimi. Griovyba tad darosi 
nuosekli neapykantos apraiška gyvenime. Kiek meilė stato, 
tiek neapykanta, savimeilės pažadinta, griauja. Ji griauja visa: 
ir daiktus, ir žmonės, ir jų santykius; ji kėsinasi net prieš patį 
Dievą bei jo tvarką. <.. .> Visų amžių antikristinė galybė eina 
šiuo keliu <...> Savimeilė yra bet kokio antikristinio veikimo 
šaltinis. Ji yra antropologinė antikristo žymė, kurią žvėries ša 
lininkai nešioja „ant dešinės rankos arba ant kaktos“ (Apr 13, 
16), vadinasi, savo darbuose ir savo mintyse. Gali jų protas 
tikėti Dievą ir žmogų, gali jie prieš Dievą drebėti, o žmogui 


padėti, tačiau savimeilė juos atgręžia nuo Dievo, sutelkia sa 
vyje <...> Savimeilė yra antikristo ženklas, kelias ir priemo 
nė veikti istorijoje. <...> Kur tik vyksta būties naikinimas, 
kur brolis nekenčia brolio, kur vaikai išduoda savo tėvus, kur 
žmogus žmogui yra priešas, ten glūdi antikristas (būtent jj 
„velnias ir pasirinko savo talkininku“. - TAI), ten jis kuria 
savo karalystę. <...>“2š 


Nelabai patrauklų, tačiau tikslų savimylos paveikslą nupiešė 
Maceina savo studijoje „„Niekšybės paslaptis“, ir tai verčia su 
simąstyti, svarstant valstybės kūrimo problemas. Kalbėdamas 
apie tai, kad „žmogaus prigimtis yra savimyla, Maceina daro 
visai nepaguodžiančią išvadą, jog sistema, kuri yra „pastatyta“ 
„ant žmogiškosios prigimties idealo“, bet nepaiso tikrovės, t. y. 
žmogaus prigimties, kuri yra, pasak jo, „savimyla“, pasmerkta 
žlugti. Komunistinės sistemos žlugimą Maceina aiškina tuo, 
kad ji buvo „pagrįsta nepaprastai reikliu idealizmu“, todėl, jo 
manymu, komunizmas ir virto pragaru, nes negalima kurti 
ekonominės sistemos taip, „tarsi Žmogus iš prigimties degte 
degtų artimo meile“. Demokratija, pasak jo, yra pranašesnė, 
nors ir ji rymo ant žmogiškos prigimties idealo, tačiau šioje 
sistemoje klesti ekonominis gyvenimas. O klesti jis kaip tik 
todėl, kad „jo sistemon yra įimta Žmogiškoji savimyla - apval 
dyta, apvaržyta, pridengta, tačiau patenkinama“ ir būtent tai 
„laiduoja gerbūvį ekonomikos atžvilgiu“. Štai ir visi šios sis 
temos pranašumai. Tačiau „abiejų sistemų tragiką“ lemia tai, 
kad jos paremtos idealu. Viena - komunistinė - kaip Žinia, jau 
žlugo, kita - demokratinė, - paisydama žmogaus prigimties 
ekonominėje srityje, dar laikosi, nuolat krečiama visokiausių 


28 Maceina A. Niekšybės paslaptis: antikristas istorijoje: pagal V. Solovjovo 
pasakojimą // Raštai. - Vilnius: Mintis, 1990, t. 3, p. 244-253. 


krizių bei katastrofų. O visų tų neigiamų dalykų pagrindas 


glūdi... laisvėje, kurios niekas nenori aprėžti kito dėlei, laisvę 


suprasdamas ne kaip savivaldą arba „savitvardą“, o kaip saviva 


lę, nes „savimyla nuslėgė savitvardą 


emn 


„Šis pagrindas bus dar aiškesnis, jei prisiminsime, kad lais 
vė yra esmėje neiginys-, ji neverčia. Būdama laisvės vykdymo 
būdas, demokratija irgi virsta grynu neiginiu. Ji teikia laisvės, 
bet neteikia jokio turinio (išskirta mano. — TMA šį turinį turi 
susirasti bei pasigaminti kiekvienas pats sau. Tik diktatūros 
bei totalizmai neša idėjų, principų, šūkių, tikslų ir užneria 
juos kiekvienam ant sprando. Demokratija dvasiškai yra tuš 
čia: tai tik laisva erdvė, kurioje klesti dvasia; bet šią dvasią 
kuria kiekvienas pats sau. Ir štai ši teigiama kūryba laisvoje 
erdvėje yra taip lygiai sunki, kaip ir laisvės apsirėžimas kito 
laisvės labui. Labai lengva idėjų prisiimti iš viršaus, iš kitų, iš 
valdančiųjų, bet labai sunku jų pasisemti iš savo paties vidaus, 
iš savos asmeninės būties, iš savo mąstymo bei savos veiklos. 
Diktatūroje kiekvienam yra pasakoma ir kalte įkalama, kaip 
jis gyvena, - vis tiek ar ši diktatūra bus juoda, ar ruda, ar 
raudona. Bet niekam nėra pasakoma, kam jis gyvena, demo 
kratijoje. Demokratijoje žmogus stovi gyvenimo prasmės bei 
tikslo atžvilgiu prieš visišką nežinią. Ir jei jis pats šios nežinios 
nenugali, demokratijos tyla virsta nebepakeliama“30, nes jis 
nežino, ką jam veikti laisvoje erdvėje. 


„Jei laisvė žengia kartu su gerbūviu, kaip kad dabar yra Va 


karų pasaulyje, tai virsta galų gale nuobodžia (taedium vitae)“. 


Tai įvyksta todėl, kad žmogus-savimyla „patenkintas beveik iki 


2 Maceina A. Lietuvių lankymaisi į pavergtą kraštą ir jų nauda tautai // Į 


laisvę, 1968, Nr. 43, p. 17-20. 

30 Ten pat. 


persisotinimo“, ypač, pasak Maceinos, tai liečia jaunimą, kuris 
nepatyrė jokių sukrėtimų (skurdo, bado ir t. t.) ir augo materi 
alinėje gerovėje. „Ekonominė sistema teikė šiai savimylai labai 
gerų sąlygų. Tačiau politinė sistema, besireiškianti demokratija, 
neteikė nieko, nes ji nieko nė teikti negalėjo: ji teikė tik laisvės" 
(išskirta mano. - TM)3!. Atkreipkime į tai dėmesį, nes pripažin 
dami demokratinės sistemos pranašumą, mes turime kurdami 
savo valstybę pasinaudoti tuo, ką ji mums teikia. O ji teikia, pa 
sak Maceinos, tik laisvę. Tad nuosekliai, būtent laisvė ir turi tapti 
valstybės pagrindu... Tačiau tam, kad laisvė taptų valstybės pa 
grindu, reikia žinoti, kas ji yra. Daugelis nežino ir, įtariu, net ne 
nori žinoti, juolab, kaip ne kartą buvo minėta, susimąstyti apie 
laisvės turinį. Todėl žmonės, nežinodami ir net niekada nemąs 
tydami apie laisvės turinį atsiduria tuštumoje. Tad natūralu, kad 
jiems nuolat kyla prasmės ir gyvenimo tikslo klausimai, nes pati 
gerovė negali būti žmogaus gyvenimo tikslas, juo labiau prasmė. 
Iš tikrųjų, „gyventi, kad gerai gyventum, yra nesąmonė“. Taigi 
prieš žmogų atsiveria, kaip sakyta, didžioji tuštuma, kurią, no 
rint tikrai bei prasmingai gyventi, reikia patiems užpildyti, - juk 
demokratija pati savaime yra tuščia. „Kažkoks kvaitulys apsukęs 
galvas. Ar šis kvaitulys praeis ir galvos vėl prablaivės? O gal jis 
virs valstybine forma?..“32 


Atrodo, kad pas mus „šis kvaitulys“ jau virto valstybine 
forma... Tačiau Antanas Maceina ir jo bendražygiai Zenonas 
Ivinskis, Juozas Ambrazevičius-Brazaitis, Juozas Girnius, Jonas 
Grinius, Vytautas Vaitiekūnas bei kiti labai norėjo sukurti tokią 
valstybinę formą, kuri būtų pažangesnė ir tobulesnė, negu ta - 
„tiesiog demokratija“, kuri dabar egzistuoja. Manyčiau, kaip tik 


31 Ten pat. 
32 Ten pat. 

todėl, kurdami savosios valstybės pagrindus, jie ir pavadino savo 
demokratiją pilnutine, t. y. demokratija, pripildytą turinio, kuris 
tenkintų ne tik materialinius žmogaus poreikius, bet — svarbiau 

sia - dvasinius. O „tiesiog demokratija“ „negali dvasios duoti“. 
Būtent todėl programos „Į pilnutinę demokratiją“ autoriai iš 

skirtinę vietą teikė kultūrai, iškeldami „asmens pirmumą prieš 
bendruomenę“, nes būtent žmogus, kaip „nelygstamai vertinga 
asmenybė“33, yra visų dvasinių ir materialinių vertybių kūrėjas. 
Tačiau „asmens pirmumas praktiškai gali reikštis tik asmens 
laisve. Todėl asmens laisvės vykdymas yra viena iš pagrindinių 
demokratinės valstybės pareigų“. O laisvė kurti yra, manyčiau, 
asmens pareiga, nes „demokratija reikalauja aukštos dvasinės 
kultūros“, nes „nei barbariškas Žmogus, nei barbariška tauta 
nėra demokratiški“3*. Taigi, atrodo, būtent kultūra (ne civiliza 

cija) yra valstybės „turininis momentas“, apie kurį mes beveik 
visiškai pamiršome... Tačiau mes gyvename gamtos pasaulyje, 
priklausančiame nuo būtinybės dėsnių, „kurie nepriklausomi 
nuo mūsų sąmonės bei valios veikia aklai kaip pirmykštės jėgos, 
nepaisydamos mūsų noro ar ryžto“. O „gamta yra būtinybės 
ertmė, ir šioje ertmėje tenka mums buvoti - mums kaip lais 

ve esančioms ir laisvę vykdančioms būtybėms. Betgi būtinybė 
yra laisvės priešingybė: kas veikia būtinai, tas savaime veikia 
nelaisvai“35. Kyla klausimas: ar verta tada kalbėti apie žmogaus 
laisvę, jeigu mes priversti gyventi „būtinybės ertmėje“, nes gam 

ta yra „pati pirmiausia ir pati apimliausia žmogaus aplinka“, iš 
kurios pasitraukti mes negalime. Tad atrodo, kad Žmogus, gy 

vendamas pasaulyje, net ir pasvajoti negali apie laisvės vykdymą. 


33 Į pilnutinę demokratiją // Ugninis stulpas : 25 metai be Juozo Brazaičio: 


laiškai, dokumentai, liudijimai / parengė Vidmantas Valiušaitis. - Kaunas: „Į 
laisvę“ fondo Lietuvos filialas, 2000, p. 548. 
34 Ten pat. 


35 Maceina A. Dievas ir laisvė // Raštai, t. 7, p. 280. 

„Bet ir vėl: argi kultūros - mokslo ir technikos - pažanga nėra 
nuolatinis žmogaus laisvėjimas?“ Ir nors mes negalime paneigti, 
kad gamta yra valdoma būtinybės, mes negalime paneigti ir to, 
kad istorijos vyksme žmogus nuolat laisvinosi iš šios gamtinės 
būtinybės. Kaip tai vyko ir vyksta? Kaip žmogus tampa laisvas 
būtinybės ertmėje? Skirtingai nuo Hegelio, kuris išeitį matė 
būtinybės pažinime, tačiau žmogaus laisvę siejo su jo veikimu 
pagal būtinybės reikalavimus, Maceina, jokiu būdu neatmesda- 
mas būtinybės pažinimo, atmetė pasyvų būtinybės „prisiėmi- 
mą“, teigdamas aktyvų jos pertvarkymą, nes, jo nuomone, „ne 
subjektyvus būtinybės pažinimas padaro žmogų laisvą gamtos 
atžvilgiu, bet pažinimo vedamas veikimas, pertvarkant būtinybę 
pagal žmogaus valią. Kelias į laisvę gamtiniame pasaulyje eina 
per šio pasaulio apvaldymą žmogiškąja veikla. <...> Žmogus ap- 
valdo gamtą tuo, kad jis teikia būtinybei naują linkmę ir diegia 
jai naują prasmę. O tai jis pajėgia tik pažinęs būtinybės dės- 
nius. Pažinta būtinybė yra laisvės tikrovė“36. O laisvės tikrovė 
yra žmogaus veiklos, tiksliau, kultūros, tikrovė. Tai būtent da- 
bar, manau, mes ir galime pakalbėti su mūsų mąstytojais apie 
glaudų, tiesiog neatsiejamą laisvės ir kultūros ryšį, apie kultūrą 
(plačiąja prasme) - apie šį valstybės „turininį momentą“, kuris 
šiandien, kaip minėjau, deja, beveik, jeigu ne visai, pamirštas. 
Tad kas yra kultūra ir kaip ji siejasi su laisve? 

Antanas Maceina: „.. „Žmogaus pertvarkytą ir įprasmintą 
būtinybę mes vadiname kultūra. Kaip pats žmogus, neturėda- 
mas vienos kurios skirtingos aplinkos - tokią aplinką turi tik 
gyvulys - yra atviras visam pasauliui, taip ir jo veikla liečia visą 
gamtą tiek į plotį, tiek ir į gylį. Žmogus pertvarko bei įpras- 
mina būtinybę visur, kur tik su ja susiduria. O jis susiduria su 
ja kiekviename žingsnyje taip, kad kultūra arba pertvarkyta 


36 Ten pat, p. 283. 

būtinybė tampa tikrąja žmogaus būvio aplinka (išskirta mano. — 
TM). Kultūra apima visą Žmogaus buvojimo erdvę, pamažu 
plėsdama ją vis tolyn ir gilyn. Žmogus skverbiasi ne tik į kos 
minę erdvę, bet ir į pačią medžiagos sanklodą. Tuo būdu kul 
tūros kūrimas virsta vyksmu laike arba istorija. Būtinybės ap 
valdymas nėra atskiras, čia pat baigiąsis veiksmas, bet istorinis 
vyksmas, einąs iš vienos kartos į kitą, perteikdamas pasiektus 
laimėjimus kaip bendrąjį žmonijos paveldėjimą'3?. 

Juozas Girnius: „Visas įvairias žmogiškosios kūrybos 
formas paprastai apibrėžiame kultūra. Kultūra yra tai, kuo 
žmogus pripildo laiką ir jį paverčia istorija. Gamtinėj tikrovėj 
laiko tėkmė simbolizuoja tik nuolatinį praradimą, nebūtin su 
nykimą. Priešingai, žmogiškoje tikrovėje istorinis vyksmas yra 
nuolatinis telkimas, pripildymas laiko tuo, ko nebuvo, bet kas 
liks pagrindu ateičiai. Todėl istorija principiškai yra kultūros 
istorija-, tik tas priklauso istorijai, kas turi kultūrinės reikšmės. 
Suglausdami galime apibrėžti: istorija yra žmogiškosios laisvės 
kūrybinis išsiskleidimas visu kultūros pločiu “8. 

Antanas Maceina: „Nuosekliai tad ir laisvės vykdymas 
pasaulyje virsta nepertraukiamu vyksmu. Žmonijos istorija yra 

jos laisvės istorija.. 39 


Zenonas Ivinskis: „Ir jei lietuviai nieko daugiau nebetu 
rėtų, o tiktai savo istoriją, jau pakanka įrodyti, kad toji tauta 
gali gyventi savo savitą gyvenimą ir tame didžiuliame pasau 
lio tautų margaspalviame kilime šviesti savo atskira spalva“*0. 
„Liūdnoje ir nedaug ateities vilčių teikiančioje dabartyje rei 


37 Ten pat, p. 284. 
38 Girnius J. Istorinė atsakomybė ir viduramžių grįžimo ilgesys // Aidai, 


1964, Nr. 5 (170), p. 202. 

35 Maceina A. Dievas ir laisvė // Raštai, t. 7, p. 284. 
40 Ivinskis Z. Praeities reikšmė lietuvių tautos išsilaikymui // Aidai, 1947, 
9, p. 389. 


kėjo lietuvių tautą kelti per jos praeitį, per jos kultūros gar 
są. ..“*1 „Kultūra yra dažnai tikrai galingesnis ginklas už po 
litinius veiksnius. <...> Šiandieninis mūsų šūkis... turi būti 
savos tautinės kultūros gelbėjimas ir palaikymas, apsaugoji 
mas jos nuo iš visų pusių gresiančios ardančios aplinkos, nes 
kultūrinės vertybės yra pats geriausias ginklas kovoje už tautos 
laisvę“. 

Antanas Maceina: „„... mums šiandien reikia galvoti ne tik 
apie lietuvių tautos valstybinę formą, bet ir apie šios formos tu 
rinį (išskirta mano. — TM). <...> Man atrodo, kad šį turininį 
momentą mes dažnai pamirštame arba bent pakankamai jo 
nepabrėžiame. Šie du momentai valstybės atkūrime kaip tik 
nurodo mums du keliu, kuriais eidami galime savą gyvenimą 
įprasminti. Tai yra: a) politikos kelias, kuris veda į formalinę 
tautos laisvę ir b) kultūros kelias, kuris eina per krikščioniškai 
humanistinių vertybių išlaikymą bei kūrimą. <...> Politikos 
kelias mums šiandien yra pats aiškiausias. <...> Kultūros ke 
lias nebuvo ir nėra mums toks aiškus, o jo pasiekti rezultatai 
dar neaiškesni. <...>... Kultūroje neįmanoma apie vertybes 
tik kalbėti, bet reikia jas parodyti. Tuo tarpu šitokių parody- 
tinų vertybių mes turime dar labai maža. <...> Pasidžiaugti 
reikšmingais kūrybiniais laimėjimais vargu ar galėtume: jie 
yra smulkūs, provincialiniai, neprobleminiai. <...> Per dvide 
šimtų laisvės metų Lietuvoje spėjome pradėti suburžuazėti... 
Kultūra reikalauja didžių aukų - tiek dvasinių, tiek medžia 
ginių. Ir jei tauta aukos dvasios neišsiaugina, jos kultūra gali 
tik smilkti. Tai regime dabar visu aiškumu. <...> Mums reikia 
suvokti kultūros reikšmingumą mūsojoje kovoje už Lietuvos 
laisvę ir apsispręsti eiti ne tik politikos, bet ir kultūros keliu. 


41 Ivinskis Z. Lietuvių kulturos problemos // Aidai, 1949, Nr. 22, p. 17. 
42 Ivinskis Z. Praeities reikšmė lietuvių tautos išsilaikymui // Aidai, 1947, 
Nr. 9, p. 398. 

Mums reikia nugalėti... kultūrinio idealo stoką ir prieš... kuria 
mą materialistinę bei kolektyvistinę kultūrą pastatyti krikščio 
niškai humanistinę kultūrą kaip laisvės ir asmens pirmenybės 
nešėją“*3. 

Kaip matome „dabar visu aiškumu“, Maceina jau daugiau 
negu prieš pusmetį tiksliai bei aiškiai apibūdino būtent dabar 
tinę kultūrinę mūsų padėtį... Tačiau mums dabar reikia nugalė 
ti ne tik kultūrinio, bet ir politinio idealo stoką. Tam tik reikia 
pabusti, atsikratyti mūsų protus užvaldžiusio miego ir suvokti 
kultūros ir laisvės nelygstamąją reikšmę kuriant savo valstybę. 
Tačiau kaip nugalėti „idealo stoką“, jeigu mes negalime, bet, 
svarbiausia, nenorime suvokti, kas iš tikro yra laisvė, kas yra 
tikroji kultūra, kas jas sieja, koks jų turinys. Mes niekaip ne 
galime suprasti, kad laisvė ir kultūra yra neatsiejami dalykai ir, 
kas svarbiausia, kad kultūra vykdo laisvę, kurios turinys, kaip 
minėta, yra Žmogiškumas, meilė, tiesa bei teisingumas. O tai 
reiškia, kad be išskirtinio dėmesio kultūrai valstybės gyvenime 
net kalbos negali būti apie laisvę kaip valstybės pagrindą. Ką 
mes šiandien vadiname kultūra? Ką mes kuriame? - O kuriame 
mes: „Ei, labas! Kur tu eini? Koks tavo vardas? Kaip gyveni?..“ 
(Ar ne tiesa, kad tai labai primena lengvo elgesio merginos, 
žiūrinčios pro savo kambario langą, praeivių viliojimą?..) Arba: 
„gyvename kartą, tad mylėti verta“ - taip pat gražu. Sunku su 
vokti, kokia prasmė glūdi panašiuose „kūriniuose“, kurių tikrai 
yra daug?.. Jokios, o jeigu nėra prasmės, nėra ir vertės... Pras 
mės nėra todėl, kad mūsų kultūra nepasaulėžiūrinė, ji stokoja 
net elementarių idėjų. Pasaulėžiūros nebuvimas daro kultū 
rą tuščią savo turiniu - tai primena kiaušinio lukštą, iš kurio 
išsiurbti ir baltymas, ir trynys. Tad ką mes šiandien matome 


3 Maceina A. 40 metų sukakties temomis: [atsakymai į žurnalo „Į laisvę“ 
klausimus] // Į laisvę, 1958, Nr. 15 (52), p. 13-17. 

aplink save? Nedideles saleles tikrosios kultūros, kurią užstoja 
kultūros saugyklų griuvėsiai: griūvančios leidyklos, neturin 

čios lėšų tęsti savo darbą, užsidarančios arba vos išsilaikančios 
bibliotekos, negalinčios įsigyti nei naujų knygų, nei spaudos, 
neturinčios jokių lėšų remontams ir vos pajėgiančios susimokė 

ti vis augančius mokesčius už komunalines ir kitokių tarnybų 
paslaugas, vos Kvėpuojantys muziejai, neturintys galimybių nei 
įsigyti naujų, nei restauruoti senų meno kūrinių, griūvantys ar 

chitektūriniai paminklai, pagaliau - skurstantys tikrieji meno 
kūrėjai, kuriuos užtemdė vadinamosios „žvaigždės“ - „Labas 
rytas, kur tu eini...“ „Griuvėsių“ sąrašą galima tęsti ir tęsti, o 
sąrašo pradžioje stovi pažemintas žmogus kūrėjas. Štai tau ir 
„asmens pirmumas...“ Tad kokią valstybę mes kuriame?.. Ar 
mes dar pajėgūs nykstant vertybėms bei žmogaus moralei ką 
nors iš tikro vertingo sukurti? O gal mūsų sugebėjimų užtenka 
tik mėgdžioti tai, kas nelabai pavyko kitur, bet mums kaip tik 
tinka? Tai kuo išties mes galime šiandien didžiuotis? 

Savosios valstybės pagrindų kūrėjai paliko mums savotišką 
testamentą, kuriuo pasinaudojus galima būtų bent kiek pri 
artėti prie jų išsvajoto valstybės idealo. Tačiau mes negyvena 
me „idealo šviesoje“, mes jau pripratome kapanotis „tikrovės 
drumzlėse“ (Juozas Girnius) O  drumzlėse nei kultūra, nei 
laisvė išsiskleisti negali, jos arba smilksta, arba virsta savo anti 
podais. Todėl Maceinos išvardyti politikos ir kultūros plėtros 
būdai taip ir lieka iki šiol ne visai aiškūs, nes jie yra drumzlini, 
todėl ir mūsų valstybės perspektyvos miglotos, o dar miglotes 
nė yra visų mūsų ateitis... 

Tačiau grįžkime prie tų vertybių, be kurių neįmanoma su 
kurti valstybės, t. y. prie tokių, kurios turi prasmę, nes vertybių 
be prasmės nebūna. „Kas turi prasmę, tas turi ir vertę“, - sakė 
Maceina. Tai tiesa. Tačiau ar skiriasi žmogiškos vertybės nuo 
kultūrinių? Jeigu mes kalbėsime apie krikščionišką humanistinę 

kultūrą, kurią priskirčiau prie tikrosios kultūros, sakyčiau — 
ne, nes ji skleidžia meilę, tiesą, gėrį bei grožį. Žodžiu, skleidžia 
tai, kas ir sudaro laisvės turinį. Vadinasi, be šių bendražmogiš 

kų vertybių, kurios skleidžiasi per kultūrą, valstybės, kur būtų 
įgyvendintas laisvės principas, nesukursi. Nesukursi todėl, kad 
nedaug šių vertybių puoselėtojų mes turime... Nedaug ir tokių, 
kurie, kaip sakė Maceina, „degte degtų artimo meile“. Kaip tik 
čia, manyčiau, ir slypi laisvės principo įgyvendinimo proble 

ma, o kartu ir tos sistemos, kuri buvo kultūrininkų sumanyta 
ir pavadinta „pilnutine demokratija“ ir kurią, Lietuvai tapus 
nepriklausoma, norėjo kurti jos autoriai. Tačiau ar būtų sukū 

rę, jeigu aplinkybės jiems būtų buvusios palankios? Norėtųsi 
tikėti, kad galima būtų sukurti jų Lietuvai siūlomą valstybinę 
sistemą, bet... gal tik tuo atveju, jeigu tauta užaugintų daug 
taurių pasiaukojančios dvasios žmonių. Ar tai įmanoma? Sunkus 
klausimas. Didžiulis žmonijos patyrimas kuriant valstybes lyg 
ir reikalauja neigiamo atsakymo. Tačiau nedidelis, bet gražus 
Lietuvos patyrimas šiuo klausimu lyg ir teikia nedrąsių vilčių. 
Paskelbę deklaraciją „Į organiškosios valstybės kūrybą“ 1936 
metų vasario mėnesį, jos autoriai nedelsiant įsitraukė į žmo 

gaus ugdymo darbą: tais pačiais 1936 metais vasarą jie įsteigė 
naują dienraštųų „XX amžius“ (pirmas šio dienraščio numeris 
pasirodė birželio 24 dieną). Kuo ypatingas buvo šis dienraštis, 
kad apie ji būtų verta kalbėti? Ar maža tų dienraščių ir apskri 

tai visokiausių Žiniasklaidos priemonių mūsų laikais, ar maža 
jų buvo ir yra visame sviete apskritai? Tikrai nemaža ir buvo, ir 
bus. Tačiau ar visa ši žiniasklaida yra pasaulėžiūrinė? Ar atlieka 
nors vienas iš dabartinių dienraščių kokia nors misiją? Tokių - 
tikrai nežinau... O apskritai - kaip išvis galima vykdyti kokią 
nors misija neturint jokios pasaulėžiūros? Štai kur klausimas... 
„XX amžius“ buvo jo autorių misijos - kurti savo organiš 

ką valstybę - atlikėjas. Kuria prasme? Dienraščio uždavinys 

buvo ne tik atkreipti žmonių dėmesį į Deklaracijos autorių 
idėjas, jas aiškinti ir platinti tarp visų Lietuvos žmonių sluoks 
nių ir galiausiai remiantis „lietuvių tautos savarankiška kultūra 
ir katalikų religija“ užauginti bendraminčių. Taigi dienraščio 
„XX amžiaus“ „vedamieji principai“ buvo religija ir lietuviškoji 
kultūra, kurie, jo redakcijos manymu, „yra aukščiau už vienaip 
ar kitaip vadinamą partinę politiką“ (beje, dienraštis nebuvo su 
sijęs „su jokia politine grupe“). Viena iš pagrindinių dienraščio 
nuostatų skamba taip: „Duodamas politinio ar visuomeninio gy 
venimo informacijas ir jį vertindamas, „XX amžius“ betgi žiūrės, 
kiek tuose faktuose ar idėjose yra suderinti apskritai žmoniški ir 
krikščioniški principai, kaip autoritetas ir laisvė, ar teisingumas ir 
meilė (išskirta mano. - TM). Bet tai nėra nei kairės, nei dešinės 
politika, ir po „XX amžium“ niekas nesislepia. Tai pareiškiame 
atvirai ir nuoširdžiai. Norėtume, kad ir visuomenė mus taip su 
prastų“. Dienraščio kūrėjai šventai tikėjo, kad „didelės reikšmės 
šūkiai: pasukti mūsų kultūros laikrodį šimtą metų pirmyn; pakelti 
dorinį ir religinį Lietuvos gyvenimą ras didelį atgarsį Lietuvoje, 
sutelks ir „sudinamins“ Lietuvos visuomenę jiems realizuoti lie 
tuviškos kultūros formomis*4. Ir visuomenė susitelkė, dienraščio 
tiražai vis kilo ir kilo... Dienraščio bendradarbis kunigas Stasys 
Yla, 1982 metais minint dienraščio 45 metų sukaktį, rašydamas 
apie šio dienraščio ypatumus, pastebėjo jo „sąjūdinį momentą“, 
kuris reiškėsi kaip „ėjimas ne iš paskos įvykių (tik informuojant, 
kas jau įvyko), bet ir judinimas, akstinimas ir mobilizavimas 
naujų vyksmų“. Šis „sąjūdinis momentas“, mano manymu, 
ypač svarbus formuojant naują, pasiaukojančios dvasios Žmogų, 
galintį dalyvauti savo valstybės, kurioje įsigalėtų laisvės, o kartu 
teisingumo ir meilės principai, kūrime. 


44 Redakcijos žodis /XXamžius, 1936, birželio 24 d., Nr. 1. 
45 Yla St. „XX amžius“ - dienraštinė naujovė // Aidai, 1982, Nr. 4, p. 279. 

Taigi išbudinti žmones, padėti susivokti valstybės gyveni 
me, atskirti gerą nuo pikto, įžiūrėti, kas yra reikšminga, ir pa 
galiau paraginti juos veikti savo tėvynės labui buvo vienas iš 
pagrindinių dienraščio „XX amžius“ uždavinių... 


Lyrinis nukrypimas 


„KUO MES GALIME DIDŽIUOTIS - 
civilizacija ar tautinėmis dorybėmis 


Ignas Skrupskelis*6 


Ne tik dideli dalykai, bet ir charakteringos gyvenimo smul 
kmenos labai dažnai parodo, ko kuriai tautai trūksta, ką jį tu 
rėtų įsigyti. Iš jų labai dažnai sprendžiame apie tautos kultūros 
lygį, apie pažangą ir apskritai apie gerąsias ir blogąsias tautos 
charakterio puses. Ne veltui todėl vienas iš pažangiausių kinų 
generolų Čaikašekas47 yra pasakęs, kad tą dieną, kada visi kinų 
tautiečiai susisegios sagas, kinų tautoje bus kažkas nauja įvykę, 
ji bus atgimusi, drausminga ir ryžtinga. Užtat Čaikašekas yra 
įrašęs į kinų dorybių kodeksą — susisegiokite visas sagas... 

Ši Čaikašeko kova su neužsegiotom jo tautiečių sagom la 
bai dažnai ateina į galvą, kai kasdien matai šimtus smulkių 
mūsų gyvenimo trūkumų. Štai puošniausioj mūsų laikinosios 
sostinės gatvėj prie vienos iš dailiųjų liepų stovi nežinia ku 
rio laiko metalinis stulpelis su parašu „Rotušė - Panemunė“. 


q Ignas Skrupskelis (1903-1942) - vienas iš pagrindinių deklaracijos 
„Į organiškosios valstybės kūrybą“ ir dienraščio „XX amžius“ autorių, iki 1939 
liepos 6 d. šio dienraščio vyriausiasis redaktorius. Šis straipsnis spausdinamas iš: 
XXamžius, 1936, lapkričio 04, Nr. 113. 
“ Taip sulietuvinta kinų generalisimo bei valstybininko Čiang Kaišeko 
(1887-1975) pavardė (angį. Chiang Kai-shek). 

Anksčiau jis rodė autobusų judėjimo kryptį, o dabar riogso 
niekam nereikalingas. Šis niekniekių niekniekis nėra visai be 
reikšmės; jis daug ką gali pasakyti ne tik mums patiems, bet 
ir mūsų užsienio svečiams. Čia drąsiai galime parafrazuoti 
Čaikašeko žodžius ir tvirtinti, kad tą dieną, kada visi stulpai 
Lietuvoj bus pastatyti į savo vietas, mūsų tautoj bus kažkas 
nauja įvykę... 

Priminėm čia tą vieną mažiausią smulkmeną. Kiekvienas 
iš mūsų gali šimtus jų priskaityti. Jos visos labai dažnai kalba 
labai iškalbinga kalba ir mums pirštu prikišamai rodo, kur yra 
mūsų silpnybės, kurios kartais taip lengvai pašalinamos. 

Jas su šaknimis išrovę iš mūsų tautos, jau tikrai turėtume kuo 
pasididžiuoti kitataučių akivaizdoje, nes pasirodytume visur 
tvarkingi ir drausmingi. 

Dabar, kai pas mus atsilanko koks užsienietis, mes labai 
dažnai išgirstame jo pagyrimus: padarėme nepaprastą pažan 
gą, sumodernėjome, mūsų civilizacija nepaprastai pažengė į 
priekį... Mes patys taip pat mėgstame pasigirti didžiausiais ir 
moderniškiausiais rūmais, stadionais ir kitais mūsų civilizaci 
jos laimėjimais. Tie pagyrimai yra, aišku, užtarnauti ir tas pasi 
didžiavimas pagrįstas, nes esame padarę tikrai didelę pažangą. 

Tačiau mūsų išorinės civilizacijos ribos nėra labai plačios. 

Mes turbūt savo miestų gatvėse nepamatysime šimtaaukščių 
namų, keliolikos ir daugiau kilometrų tiltų, auksu ir sidabru 
išpuoštų rūmų ir muziejų. Šiuo atžvilgiu ne tik pralenkti, bet 
ir pasivyti kitas dideles ir turtingas tautas mums visuomet bus 
sunku, kai kuriose srityse ir visiškai negalima. Todėl kreipdami 
savo dėmesį vien tik į tos išorinės civilizacijos pažangą, labai 
dažnai galime pasijusti esą menkesni už kitas Europos tautas. 

Tuo tarpu dvasinės kultūros, didelių tautos dorybių srityje 
žengti į priekį nė vienai tautai ribų nėra. Net mažiausios, o 
kartais ypačiai jos, gali šiuo atžvilgiu didžiąsias toli pralenkti 
ir tos srities laimėjimais tikrai didžiuotis. Kas kad kitos tautos 

mus pralenks savo rūmų puošnumu, savo ištaigingu gyveni 
mo stilium, kas kad jos pasaulį stebins technikos stebuklais, 
jeigu mes galėsime didžiuotis mažiausiu išeikvotojų procentu, 
mažiausiu plėšikų ir vagių skaičiumi, jeigu mes galėsime pri 
versti visus gėrėtis mūsų tvarkingumu, drausmingumu, soli 
darumu, taktiškumu. Jeigu mes, kai kur išoriniai menkesnes 
sąlygas turėdami, šiuo atžvilgiu pralenksime kitus, tai mūsų 
pasididžiavimas bus dar didesnis. Lengva palaikyti tvarką ir 
švarą puošniuose rūmuose ir salionuose, kurių mes nedaug 
teturime, užtat mūsų švarios ir tvarkingos šiaudinės pastogės, 
kol jos dar iš mūsų gyvenimo nėra išbrauktos, gali sudaryti 
mums daug daugiau garbės. 

Yra aišku, kad visų mūsų troškimas yra Lietuvą matyti 
lenktyniuojančią, kiek tik jai begalima, ir išorinės civilizacijos 
atžvilgiu su kitomis tautomis. Bet ši išorinė civilizacija nebus 
mūsų didžiausia stiprybė. 

Mes turime kaip tik išugdyti dideles tautos dorybes, kuriomis 

Ji galės būti stipri. 

Kaip toli esame nuo šio mums privalomo idealo, rodo 
mūsų kasdieninio gyvenimo faktai ir visos smulkmenos, ku 
rios dar tebebyloja apie mūsų nestropumą, netvarkingumą, 
nedrausmingumą. Yra aišku, kad šios silpnybės, kurios, kar 
tais, yra augusios šimtmečiais, negalės išnykti per vieną dieną. 
Tik stropus ir nuoseklus auklėjimas galės jas visai iš mūsų gy 
venimo pašalinti. Bet eidami šia kryptim, turime žinoti, kad 
dvasinės kultūros ir tautinės dorybės yra vienintelė sritis, kurios 
pažanga mes tikrai galėtume didžiuotis kitų tautų tarpe, kur mes 

jas net ir pralenkti galime ir turime. 

Kas svarbiausia, kad ši sritis ne tokių didelių kapitalų iš 
mūsų reikalauja, kaip medžiaginė kultūra. Brangūs rūmai 
bent šiuo metu ne mūsų kišeniui, bet nulaužtus stulpelius pa 
šalinti iš Laisvės Alėjos galima ir tuščiu kišenium... Tik reikia 
truputį daugiau akylumo ir noro, truputį daugiau pastangų.“ 


Tačiau... okupacija, karas nutraukė šį kilnų žmonių ugdy 
mo darbą*š. Savosios valstybės kūrimas vos prasidėjęs, turėjo 
sustoti. O kita, sukurta užsienyje savosios valstybės programa, 
kurios pagrindas buvo 1936 metų Deklaracija, tapo, kaip mi 
nėta, tik savotišku testamentu naujosioms kartoms, kurioms, 
kaip matyt, mažai rūpi „pilnutinė demokratija“ bei tikrosios 
laisvės principo įgyvendinimas valstybės gyvenime. Ir išties, 
kaip matome, mums visiškai užtenka tos seniai sukurtos siste 
mos, kuri vadinasi „tiesiog demokratinė“ ir kurioje „dvasinės 
ir tautinės dorybės“ ne itin vertinamos. O užtenka todėl, kad 
ji - ši sistema, mūsų manymu, ir be šių dorybių klesti. Tačiau 
mano nuomone - daugelis egzistuojančių „tiesiog demokrati 
nių“ valstybių, krečiamų visokiausių nelaimių bei katastrofų, 
ne klesti, o tik gyvuoja. Ir gyvuoja, matyt, todėl, kad mėgina (ir 
dažnai sėkmingai) numarinti žmonėse tikrosios laisvės troškulį, 
siūlydami jiems kažką panašaus į laimę, kuri, pasak Maceinos, 
yra pagrindinis žmogaus prigimties apsisprendimas. Juk laimė 
visada glaudžiai susieta su turėjimu „visko ir visiškai“, tačiau 
šis turėjimas susietas su materialiniais, labai konkrečiais, bet, 
deja, nykstančiais dalykais. Gal šis jų nykstamumas, apie kurį 
daugelis nenori net galvoti, ir skatina kai kuriuos žmonės kuo 
daugiau prisisotinti, prisisotinti bet kuo ir iki kaklo, matyt, 
tam, kad ne taip būtų gaila palikti šią žemę, o juk palikti nori 
nenori reikės, apie tai mums neretai primena visokiausios di 
džiulio masto įvairios nelaimės, katastrofos ir nesibaigiančios 
finansinės suirutės, kaip išraiškingi visuotinio nykstamumo 
ženklai... Tad gal ir dėl šio nykstamumo laisvės principo įgy 
vendinimo problema yra ne tik kad neišsprendžiama, bet išvis 
nesprendžiama, lyg ji būtų visai nereikšminga... Reikšminga - 
prisisotinti materialinėmis gėrybėmis. Todėl ir nenuostabu, 


48 „XX amžius“ buvo uždarytas 1940 metais rugpjūčio 1 d. 

kad keliant laisvės problemą mūsų valdžios atstovų protus 
įveikia miegas. Juk jų mąstymas, pasak Martino Heideggerio, 
yra „skaičiavimo mąstymas“, kuris su „apmąstančiu mąstymu“ 
nieko bendro neturi ir veda prie abejingumo ir visiško proto 
snaudulio. Tad netrukdykime jų: „nereikia jų žadinti“, jų mie 
gas gilus ir ilgas - vargu ar jie kada nors prabus... O jeigu taip, 
tada niekas ir nepasikeis: laisvės, teisingumo, meilės principai 
netaps vyraujančiais mūsų neturinčios pavadinimo valstybės 
(netgi „tiesiog demokratine“ ją nepavadinsi) principais. Atro 
do, ne tuo keliu nuvairavom, bet kaipgi teisingai nuvairuosi, 
neturėdamas jokių aiškių rodyklių?.. Tad ar tik ne į nebūtį vai 


ruojame?.. 


MUSŲ 
PERSPEKTYVOS 


PASIRINKIMAS LEMIA 
ATEITĮ 


Iš tikrųjų pasirinkimas lemia ateiti bet kokioje Žmogaus 
veiklos srityje. Tačiau jis yra lemiamas tik tuo atveju, jeigu yra 
vykdomas. Kalbant apie Lietuvos politinį kelią bei norint, kad 
jis būtų nors kiek sėkmingas, reikia, kad mūsų pačių pasirink 
ta demokratija, kaip valstybės forma, būtų vykdoma. Ar ji pas 
mus vykdoma?.. Manyčiau, kad ne... Kitas klausimas, ar išties 
demokratija yra pati tobuliausia valstybės forma, o jeigu ne, tai 
kodėl? Į šį antrą klausimą iš dalies atsako lietuvių kultūrininkų 
valstybės kūrimo programa „Į pilnutinį (išskirta mano. - TM) 
demokratiją“. Jos autorius, matyt, netenkino tai, ką jie vadino 
„tiesiog demokratija...“ Jų politinis idealas atsispindėjo jau pa 
čiame programos pavadinime. Programos autoriai buvo tikri, 
kad šį idealą galima realizuoti, nes, pasak Girniaus, „ko neįma 
noma realizuoti, tas nesudaro jokio idealo, o tėra tik paprasta 
utopija“. Taigi idealo siekimas, pasak programos autorių, galėtų 
patobulinti sistemą, vadinamą „tiesiog demokratija“. Taigi no 
rint vykdyti „pilnutinę demokratiją“, t. y. demokratiją pripildyti 
turiniu, reikia nenuilstamai veikti, palaikyti dvasią gyvą ir vei 
klią ir nepasodinti jos, kaip sakė Maceina, į minkštą kėdę. 

Demokratijos vykdymas yra laisvės - jos pagrindinio prin 
cipo - vykdymas. Kaip jis įgyvendinamas Lietuvoje? Apie 
laisvės įgyvendinimo problemiškumą kalbėjau kiek anksčiau, 
taigi nenorėčiau vėl gilintis į šią problemą, nes kiekvienam 

„sveiko proto“ žmogui, gyvenančiam mūsų šalyje, aišku, kad 
šis principas pas mus tik deklaruojamas. O laisvas pasirinki 
mas, kaip Žinia, yra ne deklaracija, o apsisprendimas, skatinąs 
žmogų veikti. Apsisprendimas už laisvę, kaip demokratinės 
valstybės pagrindą, suponuoja apsisprendimą už tam tikras 
vertybes. Tačiau vertybės, kurios yra laisvės turinys (Žmogiš 
kumas, meilė, tiesa, teisybė) pas mus nėra gerbiamos, nors jos, 
kažkodėl skyrium nuo laisvės, mielai deklaruojamos. Bet vien 
deklaracija - tai tušti žodžiai, ir tiek. Taigi nenuostabu, kad 
šios vertybės nyksta. Tačiau jų nykimas beveik nieko nebaugi 
na. O gaila, nes, žvelgiant į ateitį, iš tikrųjų baisu. 


Lyrinis nukrypimas 


ANT PRARAJOS SLENKSČIO*? 


Mūsų amžius pernelyg „išradingas“... Žmonija, atmetusi 
amžinąsias tiesas ir vertybes kaip nereikalingas ir net apgaulin 
gas, taip ir nesupratusi nei jų amžinumo, nei jų absoliutumo, 
visais įmanomais būdais stengiasi išrasti naujas tiesas, sukurti 
naujų vertybių sistemą. Skausmingas amžinųjų tiesų bei ver 
tybių įgyvendinimas, matyt, žmonėms pasirodė pernelyg sun 
kus ir per mažai rezultatyvus, kad vertėtų dėl jų aukotis bei 
gaišti per amžius prarastą laiką. Kankinių, šventųjų ir herojų 
laikai negrįžtamai nugrimzdo į praeitį. Auką pakeitė labdara, 
beveik visada susijusi su nauda sau. O ši nauda - su prekyba. 
Šiandien prekiaujama viskuo - idėjomis, kūryba, meile, teise, 
žmonėmis, sąžine, garbe, saule, smėliu, mišku, laukais, gėlė 
mis, šventųjų paveikslais... Prekiaujama Dievu... Atrodo, kad 


k Cia pateikiamas kiek pakoreguotas ir sutrumpintas mano straipsnis, kuris 


buvo išspausdintas savaitraštyje „Šiaurės Atėnai“ (1997 12 06, Nr. 47). 

pasaulyje nebeliko nieko, ko mūsų išradingasis amžius nepa 
bandė ir, deja, sėkmingai, paversti preke. 

Mūsų amžius pernelyg talpus - jame tilpo net gana ilgai 
trukęs bandymas įgyvendinti amžiną Žmonijos svajonę — su 
kurti teisingą valstybę, kurioje kiekvienas gautų visko pagal 
savo poreikius ir kurioje visiems būtų taip gera, kad kiekvienas 
galėtų pasakyti: „Viešpatie, gera mums čia būti!“ (Mt 17, 4). 
Taigi pasinaudojus amžinosiomis tiesomis ir pasibaisėtinai iš 
kraipius amžinąsias vertybės, XX amžiaus pradžioje buvo pa 
bandyta visiems „padaryti palapines“ šioje žemėje. Kas iš to 
išėjo, niekam nereikia priminti - neregėto mąsto Didysis eks 
perimentas skandalingiausiai žlugo. Taigi XX amžius, sužlu 
gus eksperimentui, tapo keršto kaupykla, keršto už sugriautas 
viltis bei svajones, už apgaulę ir melą, už veltui prarastą laiką. 
Tas kerštas pasireiškė žmonių agresija ir negailestinga tų, taip 
ir nesuprastų ir galiausiai prarastų, amžinųjų vertybių revizija. 
Šiandien revizionizmas reiškiasi bandymu išgalvoti naujas tie 
sas ir vertybes, kurių įgyvendinimas būtų ne toks skausmingas 
ir netgi fatališkas, koks jis buvo Didžiajame eksperimente... 

Tačiau... išminčių ir didvyrių laikai seniai jau praėję. Did 
vyriais žmones padaro tik gilus ir tikras tikėjimas, o išmin 
čiais Žmonės tampa keldami savosios egzistencijos klausimą ir 
ieškodami jos prasmės. Bet nei tikrų tikinčiųjų, nei išminčių 
šiandien beveik nematyti - jie kažkur pranyko. Aplinkui - 
vien keliaklupsčiautojai bei prekiautojai. 

Pasaulis vis panašėja į didžiulį turgų, o Žmonės jame - į 
prekeivius ir pirkėjus. Viskas čia matuojama, tikrinama ir 
vertinama pinigu. Pinigas tapo mūsų laikų simboliu, tai jis - 
mūsų „naujoji“ tiesa, „naujoji“ vertybė ir „naujoji“ religija... 

Tad gal išties Žmonija pamažu artinasi prie savo slenksčio, 
už kurio vien tuštuma? Atrodo, kad taip ir yra - juk demokra 
tija nepripildyta turinio yra tuštuma. 

Taigi, pasikartosiu, nors pasirinkimas ir lemia ateitį, tačiau 
tik tuo atveju, kai jis tampa vykdomu apsisprendimu. Todėl 
visai pagrįstai kyla klausimas, kokią valstybę mes statome? 
Praėjo jau dvidešimt metų po mūsų Respublikos nepriklau 
somybės paskelbimo, bet statinio, kuris vadinasi valstybė net 
(drįsčiau teigti) kontūrų nematyti. Jų nematyti todėl, kad kie 
kvienas statinys arba konstrukcija turi turėti pamatus, pagrin 
dą, galų gale - atramos tašką, ant kurio jis, jį statant, laikosi. 
O tai, ką mes, kaip manome, statome, jokios atramos neturi. 
Vaizdžiai kalbant, visur mėtosi statybinės medžiagos, kurios, 
tinkamai nenaudojamos, pavirsta šiukšlėmis, nes jų naudoji 
mo terminai baigiasi... 

Tad ir vėl grįžtu prie to, nuo ko pradėjau - prie vertybių, 
dvasinių vertybių, kurių akivaizdi stoka gyvenimą padaro be 
prasmį. Tuomet, kai buvo griaunama ir pagaliau sugriauta ko 
munistinė santvarką, kartu su ja buvo sugriauta ir jos kultūra, 
ekonomika, finansinė sistema, žodžiu, viskas, kas priklausė šiai 
sistemai. Kartu su revoliucinėmis permainomis pradėjo nykti 
ir ankstesnis Žmogaus tipas, nors, reikėtų pridurti, Žmogaus 
prigimtis liko ta pati. Taigi naujos valstybės bei visuomenės 
organizavimo problema tapo dvasinės žmogaus struktūros 
pertvarkymo problema, nes, kaip rašė rusų filosofas Niko 
lajus Berdiajevas, „nauja dvasinė struktūra numato dvasinį 
žmogaus perauklėjimą“. Naujo žmogaus tipo formavimasis 
vyko ir vyksta priklausomai nuo valdžios politikos ir verty 
binių nuostatų. Ir jei visa vyriausybės politika orientuota tik 
į materialinius dalykus, nepaiso žmogaus prigimties poreikių 
bei siekių (štai tau ir „asmens pirmumas“), o vertybių hierar 
chijoje garbingiausią vietą užima pinigai, vyksta materialaus 
žmogaus formavimas, t. y. „pinigo žmogaus“ (A. Maceina), 
kuriam dvasinės vertybės mažai terūpi. Būtent tai mes ir re 
gime šiandieninėje Lietuvoje: formuojasi, jei nepasakius, kad 

jau susiformavo, „pinigo žmogus“ su visais jam būdingais vi- 
diniais ir išoriniais požymiais. Ne, tai dar ne visai tas, apie kurį 
rašė rusų rašytojas Dmitrijus Galkovskis, „debilas su laiminga 
šypsena ir skaidriomis akimis“50, šito dar reikia pasiekti vien 
tik materialiniais poreikiais visiškai slopinant dvasingumą, o 
to, matyt, ir nori mūsų valdantieji, formuojantys žmogų pagal 
savo paveikslą ir panašumą. Tad ne veltui yra sakoma, „ne taip 
baisus velnias, kaip jo mažyliai“. 

Mūsų dvasia šiandien kažkur klaidžioja, nerasdama sau vie- 
tos šiame sparčiai materialėjančiame pasaulyje. Taigi visai ne- 
nuostabu, kad dvasinė visuomenės būklė mūsų šalyje niekam 
nerūpi. Daugelis apie tai, kas yra dvasingumas, net nesusimąs- 
to, o gal ir visai nežino, kas tai yra. Todėl ir nenuostabu, kad 
į klausimą, kas yra dvasingumas, man nė vienas iš apklaustų 
žmonių nieko aiškaus negalėjo atsakyti. Ir tik vienu atsakymu 
aš buvau patenkinta: „Tai yra tas, kas šiandien dvesia“... Iš 
tikrųjų „dvesia“. 

Tai kas gi yra šis dvasingumas? Tėvo Aleksandro Menio 
nuomone, tai ypatinga žmogaus savybė, kuri Biblijoje yra 
vadinama - Dievo paveikslas ir panašumas. Kitaip tariant, 
dvasingumas — tai dieviškasis pradas, glūdintis kiekviename iš 
mūsų. Tad šia prasme visi žmonės yra dvasingi. Šį visiems bū- 
dingą dvasingumą tikriausiai galima pavadinti pradiniu arba 
pirmapradžiu dvasingumu - tai tarsi Dievo ir kartu galimo 
mūsų apsisprendimo bei kitų mūsų galimybių prisiminimas. 
Tačiau žmonės šiandien pamiršo Dievą. Kaip kadaise sakė 
Berdiajevas, turėdamas galvoje savo metą ir kas visiškai tinka 
dabarčiai, daugelis gyvena taip, tarsi Dievo visai nebūtų. Žmo- 
gus pamiršo (norisi tikėti, kad ne visiems laikams), kad jis yra 
Dievo paveikslas, ir tik kūrybiniai polėkiai, kilnūs, geri darbai 


50 /ankoBcKtiži,/Į. BezkoneuHBIK Tynn / / Harr coBpeMeKEHK, 1992, No. 1. 


byloja apie tai, kad mumyse dieviškasis pradas dar negalutinai 
užgeso. Tačiau daugelis net nesuvokia, kad geru darbu, kūry 

biniu aktu juose kalba Dievas. Tereikia tik išgirsti Jį, suprasti, 
kad tai Jis prabilo mumyse ir kviečia kūrybai, gėriui, meilei. 
Ir jeigu mes atsiliepsime į Jo balsą, dieviškasis pradas mumyse 
atgims, mūsų dvasia suplazdės ir prisikels naujam gyvenimui... 
Bet šiandien žmonės pamiršo savo kilmę ir gyvenimas jiems 
Žiauriai keršija - jie nelaimingi ir nelaisvi. 

Pamiršę Dievą, kaip savo Mokytoją ir Padėjėją, Žmonės 
eina per gyvenimą tarsi be piemens paklydusi avių banda, be 
sivadovaujanti tik savo instinktais ir norais. Ir iš niekur jiems 
nėra pagalbos. Nepadeda jiems tie, kas privalo padėti ir apgin 
ti, nepadeda jiems jų išrinktieji valdžion tam, kad vadovautų, 
organizuotų bei kontroliuotų. Nepadeda išrinktieji ir negali 
padėti, nes jų miegantis protas negali pagimdyti jokių nau 
jų idėjų, kurios taptų valstybės ir žmogaus veiklos stimulu, 
varomąja jėga, gaivinančia bei palaikančia jų viltis. Tautos iš 
rinktiesiems rūpi ne žmonės, bet „skanios duonos kąsnis“, pir 
miausia sau - mylimiesiems. Tačiau „skanios duonos kąsnis“ 
negali būti idėja. „Idėja gali būti demoniška, bet ji niekados 
nėra skanios duonos kąsnis“5!. Taigi Lietuvoje galimos idėjos 
iškeistos į šitą, ne visiems prieinamą „kąsnį“. O neturint idėjų 
apie kokį valstybės organizavimą formuojant jos sistemą gali 
ma kalbėti? Juk žinoma, kad bet koks pertvarkymas prasideda 
nuo idėjos, nes „žmogaus vidų sudrumsti gali tik idėja. Idėja 
turi savyje tokių elementų, kurie yra vadinami fascinosum, va 
dinasi, tai, kas Žmogų traukia, kas jį sužavi savo didybe ir bū 
ties gelmių atsivėrimu. <...> Ir juo idėja yra giliau suvokiama, 


51 Maceina A. Buržuazijos žlugimas // Raštai. - Vilnius: Mintis, 1992, t. 2, 
p. 332. 

tuo labiau ji žmogų patraukia“32. Kelio į valstybės nepriklau 
somybę pradžioje Lietuvoje vyravo uždeganti, įkvepianti idėja, 
kuri ir sukėlė revoliuciją — svetima valdžia buvo nuversta, atsi 
sakyta senosios valstybinės sistemos ir galiausiai pasiekta, nors 
ir išorinė, nepriklausomybė. Atsirado idėja - atgijo ir dvasia. 
Tačiau laikui bėgant idėja nublanko, neteko įkvepiančios ga 
lios, o naujų, tokių pat patrauklių idėjų neiškilo. Galima kiek 
nori skelbti „nacionalinės idėjos dienų“, nuo šių paskelbimų 
idėjų neatsiras. Nesusiklostė Lietuvoje idėjų sistema, kuri galė 
tų tapti visuomenės ir valstybės vystymosi pagrindu, palaikan 
čiu Žmonių dvasios gyvybę ir neleidžiančiu jai užgesti. 

Taip jau atsitiko, o tiksliau - dėsningai susiklostė, kad mes 
pradėjome gyventi „šalia idėjų pasaulio“ ir todėl mūsų žvilgs 
nis savaime „atsirėmė į daiktą“. Tiesa, gyvenimas šalia idėjų 
nereiškia, kad idėjų visai nėra, - tai reiškia, kad valdžia ir kar 
tu žmogus jokiomis idėjomis nesivadovauja ir jos gyvena tarsi 
atskirai nuo Žmogaus. O be idėjų, kaip minėta, žmogaus dva 
sia apmiršta ir „krypsta į žemę, į šitą apčiuopiamą ir regimą 
tikrovę“?3. Ji traukiasi, užleisdama vietą grubiai materijai... Ir 
mums nieko nebelieka, kaip tik tikėti „į ateities rojų, kuris 
ateisiąs lėta, bet nuolatine ir nesulaikoma evoliucija““4. 

Kartais atrodo, kad sovietmečiu buvome dvasingesni negu 
dabar, kai Lietuva atgavo nepriklausomybę ir lyg žengia demo 
kratinių pertvarkymų keliu. Bet „kadangi demokratija negali 
dvasios duoti“, nes ji, pasak Maceinos, dvasiškai yra tuščia, 
ją būtinai reikia pripildyti turiniu, kad mes „nesibaladotume“ 
bedvasėje erdvėje. Tačiau panašu, kad ši erdvė mus visiškai 
tenkina... 


52 Ten pat, p. 296. 
53 Ten pat, p. 295. 
% Ten pat, p. 299. 

Taigi atrodo, ir ne be pagrindo, kad sovietmečiu buvome 
dvasingesni. Anais laikais mūsų žvilgsnis nebuvo „atremtas į 
daiktą“, nes tas „daiktas“ tuomet nebuvo visuotinio dėmesio 
centre, jis nebuvo ir negalėjo būti svarbiausias, nes visa valsty 
binė sistema buvo pagrįsta nuoseklia tam tikrų idėjų bei pažiū 
rų sistema, t. y. tam tikra ideologija, kuri ir neleido žvilgsniui 
„atsiremti į daiktą“. Ši ideologija buvo „kalte įkalama“ žmogui 
jau nuo mažens, „įkalama“ kaip pats svarbiausias dalykas. Idė 
jos pirmavo. Jų pirmumas skatino kūrybiškumą, meną, litera 
tūrą, švietimą... Tad teisus buvo Berdiajevas, teigdamas, kad 
komunistus galima pulti kaip idėjų žmones, bet ne kaip žmo 
nes be idėjų... Taigi anuomet „duonos kąsnis“ net negalėjo at 
sidurti visuotinio dėmesio centre, nes „duonos kąsniu“, nors 
ir visai kukliu, žmonės buvo aprūpinti, be to, pati ideologija 
negalėjo leisti, kad šis kąsnis pirmautų. Viskas tarnavo ideolo 
gijai, todėl nenuostabu, kad inteligentija, kaip tam tikrų idėjų 
nešėja ir platintoja, turėjo privilegijuotą padėtį visuomenėje 
ir valstybėje: ji buvo reikalinga. Tačiau... ir tai, manyčiau, yra 
svarbiausia, tuometinis sistemos žiaurumas, šiurkšti prievarta 
ir žmogaus teisių bei laisvių nepaisymas sužadino plačią dva 
sinę rezistenciją, kuri, inteligentijos vadovaujama, suvaidino 
pagrindinį vaidmenį griaunant sovietinės sistemos pagrindus. 
Lietuvoje taip pat, kaip minėta, būtent inteligentija prisiėmė 
visuomenės pertvarkytojos vaidmenį, skelbdama amžinąsias 
laisvės, gėrio ir tiesos idėjas... Kas iš to išėjo, mes visi šiandien 
matome... Mūsų vadų ir jų atstovų valdžios troškulys numarino 
dvasios troškulį, o nedaugelis tų, kurių dvasios troškulys buvo 
stipresnis už valdžios troškulį, jau senai pasitraukė iš politikos 
ir iki šiol stengiasi savo kūryba palaikyti žmonėse mirštančią 
dvasią. Bet tokių, deja, nebuvo ir nėra daug, ženkliai daugiau 
tų, kurie visas savo galias nukreipia tam, kad įgytų ne bet ko 
kios, o būtent „skanios“ duonos kąsnį. Todėl ir atrodo, kad ne 

reikalingi šiandien šie dvasingieji - inteligentija. Nūnai reika- 
lingi kiti - „pirkliai ir bankininkai“ (A. Maceina), visokiausio 
plauko verslininkai, biznieriai ir nežinia kieno prezidentai... 
Tai jie šiandien yra privilegijuotas visuomenės sluoksnis, tai 
jie šiandien valdo valstybės kūną ir jos vos gyvuojančią dva- 
sią. Ko gi belieka tikėtis? Laukti, kol kiekvienas gal kada nors 
turės skanios duonos kąsnį?.. Beje, aprūpinti šio kąsniu kitus 
pirmiau nei save jau yra dvasingumo išraiška, nes, kaip sakė 
Berdiajevas, - „duonos MAN problema yra grynai materiali, 
bet duonos problema mano artimiesiems, visiems žmonėms - 
tai jau dvasinis, religinis dalykas“55. Gali kilti klausimas — o kas 
toliau, jeigu duonos problema taptų mums dvasiniu dalyku? 
Matyt, tuomet mes pradėtume ją spręsti, galvodami visų pir- 
ma ne apie save, bet apie savo artimus... Tai reiškia, kad tada 
mes išmoktume mylėti savo artimą kaip patys save, tai reiškia, 
kad tada mes išmoktume „stipriai aprėžti savą laisvę“ dėl kitų, 
vadinasi, dalytis su kitais savo būviu... 

Tačiau mažai tikėtina, kad kada nors mums pavyks tai pa- 
daryti... Mes turime pripažinti, kad iš tikro pasaulyje nėra daug 
tokių žmonių, kurie „degte degtų artimo meile“. Šiandien 
dažnas galvoja ir rūpinasi tik savimi. Taigi ir jo pasirinkamas 
yra jis pats. O kadangi demokratija yra tokia valstybės sistema, 
kuri pirmiausia tenkina žmogaus materialinius poreikius, tad 
ir šios sistemos pasirinkimas visai suprantamas. Tačiau visiškai 
nesuprantama yra kitkas - kodėl mūsų protas susijo demo- 
kratiją vien su materialine gerove, visiškai nepaisydamas jos 
esmės, būtent to, kad ji yra „laisvės vykdymo būdas“. 

Pasirinkimas išties lemia ateitį... Demokratijos pasirinki- 
mas pats savaime nėra blogas dalykas, bet, manyčiau, tik tuo 


5 Bbenzaes H. Veroku m CMBICI pycckoro KOMMyHU3Ma. - MockBa: Hayxa, 
1990. 

atveju, jeigu pati sąvoka nėra iškreipta. O ji, atrodo, gerokai 
iškreipta: apie tai išraiškingai byloja dabartinė demokratinių 
valstybių krizė. Tačiau tikėtina, kad daugelis šių valstybių vis 
dėlto išsilaikys ir nugalės smarkiai išsiplėtusios dabartinės kri 
zès pasekmes. O mūsų valstybėlė, kuri iš visų jėgų, aukodama 
net savo individualybę ir aklai prisiimdama viską, ką jai siūlė 
Vakarai, veržėsi ir pagaliau prasiveržė į Europos demokratinių 
valstybių bendriją, ar pajėgs išsilaikyti?.. Gal, bet atrodo, tik 
tuo atveju, jeigu mūsų vedliai į šviesų rytojų atsikvošės ir pasi 
kliaus savų išminčių protu. Tačiau jų pačių protas vis dar mie 
ga, tad vargu ar jie sugebės įvertinti savų išminčių palikimą - 
siūlytas savosios valstybės programas. Taigi miegančio proto 
išdaigos gali mums brangiai kainuoti... 


Bet juk mes kažką statome, manome, kad demokratinę 
valstybę... Ar išties taip ir yra?.. 


KOKIĄ VALSTYBĘ 
MES KURIAME? 


Jeigu visas demokratines valstybes priskirsime prie inkvizi 
toriškų, o tam yra pagrindo, nes, kaip minėta, jos visų pirma 
rūpinasi materialine žmonių gerove, tai mūsų valstybė, kuri 
vadina save demokratine, nors ir būdama inkvizitoriška, ma 
terialine Žmonių gerove nesirūpina. Jai būdingi kiti inkvizi 
toriškų karalysčių bruožai... Apie tai pakalbėsime kiek vėliau. 
O dabar vėl grįžkime prie opios mūsų nūdienos problemos, 
kurios nepajėgūs išspręsti mūsų valstybiniai protai, būtent - 
aprūpinti žmones „duonos kąsniu“, kad jie galėtų išgyventi 
tiesiogine prasme. Apmaudu, kad, įveikti miego, mūsų val 
džios vyrai nepajėgūs netgi suprasti šio „kąsnio“ reikšmę, kurią 
gerai suprato demokratinėmis vadinamos valstybės. 


Lyrinis nukrypimas 


„Duonos reikšmė yra ta, kad per ją išeina aikštėn žmogaus 
ryšys su gyvybiniu pasauliu. Žmogus yra iš šio pasaulio kilęs 
ir jame laikosi. Būdamas kūninė būtybė, jis yra palenktas vi 
soms toms sąlygoms, kurioms yra palenktas ir visas gyvybi 
nis kosmas. Joms jis turi nusilenkti, vis tiek ar to norėtų, ar 
nenorėtų. Gyvybinis alkis kaip tik yra šitos priklausomybės 
ženklas. Žmogus alksta ne tik valgio, bet apskritai viso gy 
vybinio gyvenimo. Gyvybė turi savo norų, savo reikalavimų, 

todėl ji alksta ir prašosi patenkinama. Ji alksta maisto, judesio, 
poilsio, žaismo, priešingos lyties... Beveik visi šie gėrybės al 
kiai reiškiasi būtinai. Žmogus turi pasotinti savo gyvybę, nes 
kitaip ši žus arba bent sunyks, sunaikindama ir būtiną atramą 
dvasiai. Gali jis šitą gyvybės sotinimą apvilkti kultūrinėmis 
formomis, gali jis teikti jam aukštesnės dvasinės prasmės, gali 
jis jį apvaržyti ir susiaurinti, gali kai ko net visiškai išsižadėti, 
tačiau savo turiniu ir pačia savo esme gyvybės patenkinimas 
visados yra kūninis. Šiuo atžvilgiu jis yra žmogui bendras su 
gyvuliais. Jis rodo, kad gyvuliškumas žmoguje yra vienas iš 
esminių jo būties pradų, kad jis yra atrama jam pasaulyje būti 
bei veikti ir kad todėl gyvuliški reikalavimai negali būti es 
mingai atmetami arba nepaisomi. Duona kaip tik yra visų šitų 
reikalavimų simbolis. Ji išreiškia visą gyvybinį žmogaus gyve 
nimą. Duonoje susibėga visos mūsų gyvybės šaknys. Gyvybė 
yra taip sukurta, kad ji yra apspręsta šalia jos esančiam objek 
tui. Ji turi šitą objektą įimti į save, turi su juo susijungti, juo 
pasipildyti, kad galėtų nurimti ir išsilaikyti. Duona kaip tik 
yra tasai šalia gyvybės stovįs objektas. Todėl gyvybė duonos 
būtinai ir siekia kaip būtinos savo buvimui sąlygos. 

Čia tad ir glūdi tasai pagrindas, kodėl duona virsta istorine 
galybe, įgydama pasaulinės reikšmės ir pasaulinio vaidmens. 
Gyvybinio alkio patenkinimas yra būtinas žmogui ne tik todėl, 
kad jis būtų, bet ir todėl, kad jis laimingai būtų. Psichologinė 
subjektyvinė laimė yra neįmanoma tol, kol žmogus yra alka 
nas. Alkis yra vienas iš ryškiausių nelaimingumo ženklų. Alkis 
rodo, kad žmogaus būtybėje yra kažkokie plyšiai, kuriuos reikia 
užpildyti. Tai yra toks savaime aiškus dalykas, kad jis mums 
neatrodo esąs kokia nors problema. Tačiau iš tikro jis yra ne 
paprastai prasmingas ir gilus. Kadangi gyvybinis alkis reiškiasi 
būtinai ir reikalauja būtinai patenkinamas, todėl visi, kurie nori 
būti laimingi jau šioje tikrovėje, pirmoje eilėje stengiasi šį alkį 
pasotinti. Sotumas virsta pirmaeiliu ir pagrindiniu jų siekimu 


(išskirta mano. — TM). Laimingi šioje žemėje gali būti tik tie, 
kurie yra sotūs. „Palaiminti sotieji“ yra žemiškųjų kalnų evange 
lijos dėsnis. Be abejo, sotumas dar neišsemia visos subjektyvinės 
psichologinės laimės. Jos turinys yra Žymiai platesnis negu tik 
duona. Tačiau duona yra šio turinio pagrindas, kuris laiko visą 
subjektyvinės laimės statinį. Sotumas yra pagrindas, ant kurio 
jau galima statyti visą tolimesnę psichologinę laimę. 

Todėl kova už duoną yra kova už žemiškosios savo laimės 
pagrindus. Žmogus, kuris stengiasi būti laimingas jau šioje ti 
krovėje, savaime kovoja už duoną kaip už savo laimės nepakei 
čiamą sąlygą. <...> Inkvizitorius todėl teisingai pastebi Kristui: 
„Tu pasakei, kad žmogus yra gyvas ne vien tik duona. Bet ar Tu 
žinai, kad kaip tik šitos žemiškos duonos vardu žemės dvasia su 
kils prieš Tave, kovos su Tavimi ir Tave nugalės; kad visi eis pas 
kui ją šaukdami: „Kas prilygs šiam žvėriui? Jis davė mums dan 
gaus ugnies! Ar Tu žinai, kad praeis šimtmečiai, ir žmonija savo 
išminties bei mokslo lūpomis paskelbs, jog nesą jokio nusikaltimo, 

jokios nuodėmės, tiktai — alkis (išskirta mano. - TM)“. „Paso 
tink juos ir tuomet reikalauk dorybių“, - jie įsirašys savo žygio 
vėliavose, su kuriomis jie eis prieš Tave ir sugriaus Tavo šven 
tovę“. Tai yra visai nuoseklus istorinis žmonijos posūkis. <...> 
Žmonijos nusigrįžimas nuo Kristaus yra nuosekli jos (minios. — 
TM) apsisprendimo už žemiškąją laimę išvada. 

<...> 

Žinodamas, kad duona yra žemiškosios laimės pagrindas, jis 
(inkvizitorius. — TM) pasistengęs savo karalystėje žmones visų 
pirma pasotinti. Tūkstantį metų vargę prie naujojo babiloniš 
kojo bokšto statybos, žmonės galų gale įsitikinę, kad savo alkio 
jie patys nenuramins. Todėl atėję pas inkvizitorių maldauda 
mi: „„Pasotink mus, nes tie, kurie mums buvo žadėję dangaus 
ugnies, jos nedavė“. Inkvizitorius pasotinęs juos ir užbaigęs jų 
bokštą, nes jį užbaigti galįs tik tas, kuris pasotinąs žmones. Ba 
biloniškasis bokštas čia yra žemiškosios laimės simbolis. Bet šios 

laimės susikurti alkani žmonės negali. Todėl jie meta visą savo 
darbą ir ieško, kas juos pasotintų. Šį laimės bokštą tūkstantį 
metų jie statė Kristaus nepaneigę. Galimas daiktas, kad jie statė 
jį net pagal Kristaus nurodymus <...>, slapta tačiau tikėdamie 

si, kad galų gale visas šis darbas pasiseks ir žemėje bus įkurtas 
rojus. Tačiau pamatę, kad Kristaus kelias ligi jų ieškomos žemės 
laimės neveda, kad jie šio „laimės bokšto“ negali užbaigti, nes 
nėra sotūs, jie nusigrįžo nuo Kristaus ir atsikreipė į antikristinį 
inkvizitorinį gyvenimo pradą, kuris davė jiems duonos ir tuo 
būdu užbaigė šio bokšto statybą'“*. 


Taigi būtent „duona“ tapo demokratinių valstybių pa 
grindu. Matyt, demokratinių santvarkų kūrėjai visai rimtai 
atsižvelgė į tai, kad laimė yra pagrindinis žmogaus prigimties 
apsisprendimas. Tai buvo teisinga, nes kuriant valstybę, žmo 
nių troškimų būtina paisyti. Tačiau, atrodo, kad jie šiek tiek 
primiršo svarbiausią demokratijos pagrindą - laisvę, kurios tu 
rinys yra, kaip ne kartą minėta, žmogiškumas, meilė, tiesa ir 
teisybė, žodžiu, visai kita „duona“... Galima tik numanyti, kad 
tai ir tapo dabartinės visuotinės demokratinių valstybių krizės 
priežastimi. Juk tokiose valstybėse yra „tik alkanieji ir sotieji“, 


tad ir „nuodėmės ir dorybės čia nyksta“. Bet... 
Lyrinis nukrypimas 
(tęsinys) 
„Bet sykiu čia nyksta ir laisvė (išskirta mano. - TM). In 


kvizitorius būdingai pastebi ir paaiškina, kodėl jis su savo 
šalininkais galįs žmones pasotinti: „Niekados, niekados jie 


56 Maceina A. Didysis inkvizitorius // Raštai. - Vilnius: Mintis, 1990, t. 3, 
p. 143-1946. 

patys savęs nepasotins. Joks mokslas neduos jiems duonos, 
kol jie bus laisvi“ (išskirta mano. - TM). Todėl išalkę žmo 
nės ateina ir sudeda „savo laisvę prie mūsų kojų sakydami: 
„Verčiau padarykite mus vergais, bet pasotinkite“. Inkvizi 
torius pabrėžia šį dėsnį kaip principą: „Duona ligi soties ir 
laisvė yra nesuderinamos.“ Pabrėžimas labai nuostabus. Ko 
dėl gyvybinio alkio pasotinimas yra nesuderinamas su laisve? 
Kodėl žmogus, norėdamas būti sotus, turi išsižadėti laisvės ir 
virsti vergu? Kodėl laisvas gali būti tik tas, kuris yra alkanas? 
Duonos ryšys su vergiškumu ir laisvės ryšys su alkiu pasidaro 
labai paslaptingas. <...> 

Šitą ryšį mums nušviečia Kristaus žodžiai <...>: „Žmogus 
gyvas ne viena duona“ (Mt 44). Tai reiškia, kad žmogus, be 
fizinės savo gyvybės, turi dar ir dvasinę gyvybę, kurią taip pat 
reikia išlaikyti ir išvystyti, tačiau jau nebe duona... Duona 
nėra vienintelis žmogiškojo buvimo pagrindas, nes fizinė gy 
vybė nėra vienintelis žmogiškosios būties pradas. Tačiau jeigu 
ne viena duona žmogus yra gyvas, savaime aišku, kad ne vienos 
tiktai duonos žmogus ir alksta. Šalia gyvybinio alkio, žmogu 
je esama ir dvasinio alkio... Šitą aukštesnį alkį atskleidė pats 
Kristus Kalno pamoksle sakydamas: „Palaiminti alkstantys ir 
trokštantys teisumo (išskirta mano. — TM), jie bus pasotinti“ 
(Mt 5, 6). Teisybė čia yra tasai objektyvus turinys, kuriam yra 
apspręsta žmogaus dvasia. Kaip duona yra objektas fizinės gy 
vybės, taip teisybė yra objektas dvasinės gyvybės. Kaip duona 
simbolizuoja visa tai, ko trokšta ir ieško kūninė žmogiškosios 
prigimties sąranga, taip teisybė simbolizuoja visa tai, ko ieško 
ir trokšta Žmogaus dvasia. 

Bet kaip tik šitoje vietoje mums atsiskleidžia vienas labai 
savotiškas žmogiškosios prigimties bruožas. Kadangi žmogus 
yra vienas ir vieningas, todėl kūninis alkis jame susipina su 
dvasiniu alkiu, vienas antrą paremdami ir vienas antrą stiprin 
dami. Kūno alkis visados nurodo į aukštesnį dvasinį alkį, o 

dvasinis alkis pasilieka kūno alkį patenkinus. Dvasia ir kūnas 
žmoguje yra taip glaudžiai susiję, kad vieno gyvenimas daro 
įtakos kito gyvenimui. Nagrinėdami šias sajas, mes susekame 
nepaprastos svarbos dėsnį, kurį galima šitaip išreikšti: kūno 
alkio pasotinimas niekados nėra pilnas, jeigu nėra pasotinamas 
ir dvasios alkis. <...> Žemiškoji duona pasotina žmogų tik tuo 
atveju, kai sykiu su ja jis valgo ir dangaus duonos Kristaus skel 

biamos teisybės pavidalu. Duona ir teisybė yra neatskiriamai 
susijusios. Tai yra gilus žmogiškosios būties ir žmogiškojo gy 

venimo dėsnis. 

Inkvizitorius gerai suprato šitą dėsnį ir todėl žinojo, kad 
kol žmonėse bus gyvas teisybės alkis bei troškulys, tol duona 
jų nepasotins, tol jie bus amžinai alkani, neramūs, neklusnūs 
ir maištingi. Reikia išnaikinti šitą aukštesnio turinio alkį. Rei 
kia padaryti, kad žmonės alktų tiktai duonos, kad jie būtų gyvi 
tiktai duona, kad teisybė virstų jiems tik svajone, kuri kartais 
švysteli tarsi tolimas žiburėlis, bet nebevilioja ir nebedegina. 
Tuomet, tiktai tuomet jų pasisotinimas duona bus tobulas ir 
jie, jos gavę, bus ramūs ir laimingi. Bet juk teisybės alkis kyla 
iš laisvės. Žmogus trokšta aukštesnio turinio todėl, kad jis yra 
atpalaiduotas savo esme nuo šio medžiaginio pasaulio, nuo 
visų jo objektų ir sričių. Laisvė, kaip aukščiau buvo sakyta, yra 
nuolatinis kvietimas į idealinę tikrovę. Tačiau kol šitas kvieti 
mas yra gyvas, tol žmogus negali nurimti šioje tikrovėje ir tol 
jis negali būti šios tikrovės turiniu sotus. Reikia tad sunaikinti 
žmoguje laisvę. Reikia, kad jis pats laisvės išsižadėtų, ją pa 
neigtų, pats leistųsi pavergiamas. Tuomet niekas jo aukštyn 
nebekvies, tuomet jis pasidarys visiškas šios tikrovės gyvento 
jas ir tuomet duona bus jam vienintelis jo alkio objektas kaip 
ir gyvuliui. Inkvizitorius taip ir padarė: jis paėmė Žmogaus 
laisvę, o davė jam duonos“3?. 


37 Ten pat, p. 146-148. 

Manau, kad žmonių aprūpinimas duona yra visų valstybių, 
save vadinančių demokratinėmis, būdingas bruožas. Čia slypi 
tam tikras paradoksas. Laisvė, kaip pagrindinis demokratijos 
principas, kurį deklaruoja ir pabrėžia visos šios valstybės, tam 
pa savotišku mainų arba pasirinkimo objektu. Ir reikia pripa 
žinti, kad „duona“ beveik visada laimi. Ką gi daryti su dvasios 
troškimais, kurie pasireiškia sunkiai nusakomu kažko (aukštes 
nės, idealinės tikrovės?) ilgesiu. Jiems numarinti demokratinė 
se valstybėse yra nemažai priemonių. Nuo seno skambąs kaip 
varpas minios reikalavimas „Duonos ir žaidimų“ čia yra visiš 
kai patenkinamas. Pas mus šis minios reikalavimas vykdomas 
iš dalies: duonos „duoda“ mažai ir jos „kąsnis“ kasdien sparčiai 
mažėja, nes mokesčių sistema visiškai išbalansuota. Tiesa, žai 
dimų bei žaismo netrūksta, pavyzdžiui, šlykštus stručių kiauši 
nių valgymas, maudymasis purve, kiaulės (tegu ir jūros) šven 
tė, „šipsoniukų dalijimas“ (kas tai?!), muilo burbulų pūtimas 
Lukiškių aikštėje, tapęs, kaip teigia žiniasklaida, tradiciniu 
(tad ne veltui Fiodoras Dostojevskis sakė, kad inkvizitoriškoje 
karalystėje Žmonės tam tikra prasme tampa „idiotiški“)... Mes 
kiekvieną dieną kažką švenčiam: ne gyvenimas, o ištisa šventė, 
taigi teisi buvo Poetė: „mūsų dienos kaip šventė, kaip žydė 
jimas vyšnių...“ Ką čia dar būtų galima pridurti? Kvailysčių, 
pasišovusių užgesinti dvasios troškulius pas mus gyva galybė, 
tik „duonos“, deja, trūksta, tiesa, toli gražu ne visiems... Bet 
ką daryti su ta paslaptingąja laisve, kurios turinio niekas ne 
nori suprasti, įsisąmoninti, juolab mėginti vykdyti. Tai išties 
klausimų klausimas, kuris turėtų nustoti būti tik klausimu, 
o pavirsti bendru rūpesčiu. Bet kol žmogus rūpinsis vien tik 
duona, jam nerūpės dvasia. Tačiau, pasak Maceinos, „laisvam 
žmogui duona yra teisybės ženklas“. Vadinasi, tam, kad duona 
taptų Žmogui teisybės ženklu, reikia būti laisvam, vadinasi, 
žmogiškam, geram, mylinčiam... O tol, kol „dvasinis alkis“ 

sėkmingai marinamas, žmonijos šūkis „Paverkite mus, bet pa 
sotinkite!“ liks pagrindiniu jos šūkiu, atspindinčiu visus jos 
troškimus. 


Lyrinis nukrypimas 
(tęsinys) 


„„„Paverkite mus, bet pasotinkite!..“ Šitas šūkis aidi visoje 
pasaulio istorijoje. 

Juo labiau auga Žmonių skaičius pasaulyje, juo didėja ir 
skaičius tų, kurie dangaus duoną iškeičia į žemės duoną. Apsis 
prendimas už fizinį savo reikalų tenkinimą pametant dvasinius 
reikalus sudaro tą didžiąją istorijos tragediją, tą tiesiog apoka- 
liptinę katastrofą, kuri gresia Žmonijai... Pastaraisiais laikais 
pergyvenome ištisą eilę ideologijų, kurios visos atsirėmė į žemės 
duoną ir norėjo jos padedamos sukurti laimę šioje tikrovėje. 
Šiandien didelė šių ideologijų dalis jau yra žlugusios. Tačiau jos 
žlugo ne dėl to, kad pasaulis būtų apsisprendęs už dangaus duo 
ną, bet dėl to, kad atėjo kitos ideologijos, kurios duoną ne tik 
skelbė, bet ir jos apsčiai turėjo. Jos dykumų akmenis buvo pa 
vertusios duona, todėl minios ir nubėgo paskui jas. Tačiau pati 
žemės duona čia pakeitė tik savo pavidalą. Ji buvo siūloma bei 
duodama, tiktai kitokiu vardu. Tačiau savo esmėje ji pasiliko ta 
pati: vergų alkio sotintoja. Pasaulis šios duonos turbūt niekados 
nebuvo taip ištroškęs kaip dabar - po visų praėjusių baisybių, 
po vargų ir kančios. Inkvizitorinis duonos problemos išspren 
dimas šiandien net aktualesnis negu seniau. Šūkis „Paverkite 
mus, bet pasotinkite“ pradeda būti dabar vykdomas visu plotu. 
Mes pamažu, bet nesulaikomai artinamės į sotumo, ramybės ir 
gerovės tarpsnį, tačiau tuo pačiu į nelaisvės, neapsisprendimo ir 
nesavos sąžinės laiką. Milijonai sudeda savo laisvę, savo garbę ir 
savo sąžinę po juos pasotinusių žmonių kojomis. Jie pasidaro 

ramūs ir laimingi. Tačiau tuo pačiu jie išsižada aukštesnio gy 
venimo, išsižada teisybės alkio, kuris vienintelis padaro žmogų 
laisvą ir kuris vienintelis jį iškelia viršum gyvulio. Inkvizitorinis 
pradas ateina į pasaulį švelniu, net maloniu, tačiau labai aiškiu 
pavidalu. Duonos problema perskiria istoriją į du frontus, ir šių 
frontų grumtynėse slypi busimosios istorijos paslaptis“38. 


Kartais atrodo, kad šios paslaptys pradeda aiškėti, o gal iš 
tikro - tik atrodo. Tačiau tai, kad gerovė, sotumas, ramybė - 
žodžiu, visa tai, ką išvardijo Maceina ir ką iš visų jėgų mėgina 
šiandien palaikyti ir išlaikyti vadinamosios demokratinės vals 
tybės, pastaruoju metu pradėjo smarkiai klibėti. Matyt, tuštu 
ma, kuri ilgus metus gyveno šių valstybių statiniuose, pamažu 
pradėjo jas griauti... Ar sugriaus?... 

Tačiau grįžkime prie inkvizitoriškos karalystės, kuri, atro 
do, yra mūsų pažangių demokratinių valstybių „pirmavaizdis“. 
Kaip ją galima būtų pavaizduoti? 


Lyrinis nukrypimas 
(tęsinys) 


„Koks tad yra šitas inkvizitoriškosios karalystės vaizdas? Kaip 
kuriasi ir kaip išsivysto gyvenimas, kuriame vietoje laisvės yra 
duona, vietoje apsisprendimo — vergiškas klusnumas ir vietoje 
meilės - prievarta? Kaip atrodo žmogus, išsižadėjęs aukštesnio 
alkio, savos valios ir savos asmenybės? Šitie klausimai yra ne tik 
teorinio pobūdžio. Jie turi ir didelės praktinės vertės. Pastarų 
jų kelių šimtmečių gyvenimas ėjo nuolatine inkvizitoriškosios 
karalystės kūrimo linkme. Savo pačių akimis mes regėjome 
šios karalystės iškilimą. Mes regėjome žmogų, vainikuojantį 


58 Ten pat, p. 157-158. 

karaliais tuos, kurie jam žadėjo duonos; savo sąžinę sudedantį 

į rankas tų, kurie už jį mąstė ir sprendė; savo asmenybę pane- 

riantį į kolektyvą tautos, rasės ar klasės pavidalu. Todėl Dosto- 

jevskio legendoje nupieštas šitokio žmogaus vaizdas yra ne kas 

kita, kaip mūsų dienų vaizdas. Inkvizitoriaus karalystė niekados 

nebuvo pasaulyje tokia ryški ir mums taip artima, kaip dabar. 
<... 

Stebint kai kurių moderninių valstybių išsivystymą, gali- 
ma paregėti, kiek jos buvo nukopijavusios inkvizitoriaus kara- 
lystės santvarką. Inkvizitoriaus karalystė buvo visų šių valstybių 
pirmavaizdis. Net sąmoningai ir nežinodami inkvizitoriaus 
planų, šių valstybių vadovai jas kūrė ir tvarkė taip, kad jos 
pasidarė inkvizitoriškosios idėjos įsikūnijimas visai konkrečiu 
pavidalu. Kai žmogus pradeda eiti savęs nužmoginimo keliu, 
jis juo eina visiškai vienodai ligi pat galo, vis tiek ar jis bus 
šešioliktojo šimtmečio inkvizitorius, ar dvidešimtojo diktato- 
rius, nes laikas čia nebetenka reikšmės“5?. 


Iš tikrųjų laikas čia nebetenka jokios reikšmės: tą patį mes 
galime pasakyti ir apie savo metą... Tačiau kad ir kaip mes 
peiktume demokratijos santvarką, netgi priskirsdami ją prie 
inkvizitoriškų, kitos geresnės valstybės valdymosi sistemos dar 
niekas nesugalvojo, nors, kaip minėjau, lietuviai, matydami 
visus demokratijos trūkumus, buvo sumanę padaryti ją tobu- 
lesnę. Bet jų mintimis bei valstybės kūrimo programomis nie- 
kas, atrodo, rimtai nesusidomėjo. 

Tad kokie yra demokratijos pranašumai? Pagrindinis prana- 
šumas yra tas, kad ji, kaip sakė Maceina, teikia laisvę. Tačiau 
kam reikalinga ta laisvė? Atsakymas gal net pernelyg aiškus: 
tam, kad pripildytų demokratiją turiniu, kurį „pasigaminti“ tu- 


59 Ten pat, p. 187; 192-193. 

rime mes patys, juolab kad galimam žmogaus sukurtam turiniui 
demokratinėse valstybėse yra atrama - duona, kuria „Žmogus 
turi (ir gali. - TM) pasotinti savo gyvybę, nes kitaip ši žus arba 
sunyks, sunaikindama ir būtiną atramą dvasiai“. Taigi duona 
yra būtina dvasiniam išsivystymui. Pasak Maceinos, duona gali 
pasotinti žmogų tik tada, kai kartu su ja jis valgys ir kitokią duo 
ną - „dangaus duoną“, kuri bus jam svarbesnė, nes kaip tik ji 
taps jo apsisprendimu. Tuomet, reikia manyti, laisvė nebus „nei 
giniu“, o taps teiginiu - apsisprendimu, kurį jis vykdys visą savo 
gyvenimą. O kol žmogus nepajėgia apsispręsti, tol jis ir vaikščios 
tarsi ant peilio ašmenų. Sis jo vaikščiojimas ant peilio ašmenų 
akivaizdus dabartinėje Lietuvoje. Atrodo, kad šis vargšelis tuoj 
nukris, suduš į skeveldras... Nukris todėl, kad čia jis neturi jam 
reikiamos svarbios atramos - duonos, kurią teikia (ne duoda, 
o suteikia sąlygas ją turėti) žmogui išsivysčiusios demokratinės 
valstybės, seniai supratusios, kad duona yra „pagrindinis žmo 
giškosios prigimties apsisprendimas“. Lietuvoje duona yra di 
džiausia dabarties problema, nes sąlygos, kurios turėtų būti vals 
tybės sudaromos ją turėti, labai menkos, o turėti pakankamai - 
tai vien valdžios privilegija. Manyčiau, tai atsitiko todėl, kad 
žmogaus ir valstybės santykiai nuo pat mūsų savarankiškos vals 
tybės įsikūrimo buvo gerokai iškreipti. Ir nors Lietuva prasiveržė 
į europinių demokratinių valstybių sandraugą, tai, deja, nieko 
neišsprendė. Kartais net susidaro įspūdis, kad Lietuva visiškai 
neatitinka jokių demokratijos standartų, o jos „demokratiški“ 
apdangalai apgaulingi, nes joje įsivyravo panieka žmogui, melas, 
apgaulė, šmeižtas... Taigi „gyvybinis alkis“ vis stiprėja ir darosi 
nepakenčiamas. „Gyvybinis alkis yra toji vieta, į kurią atsiremia 
ir kurioje įsitvirtina antikristinės jėgos...“ Tad kokią valstybę mes 
kuriame? Stebint mūsų valstybės gyvenimą, visa kas joje vyksta, 
galima daryti išvadą, kad mes, deja, kuriame valstybę, kurioje 
pakėlė galvą Kainas... 


105 


VALSTYBĖ - PABAISAo 


O kaip kitaip galima pavadinti valstybę, kurioje mes regime 
Kaino prisikėlimą? Savo laiku Antanas Maceina mus perspėjo, 
kad tai gali atsitikti. Savo straipsnyje „Kaino prisikėlimas“ jis 
rašė: „Pasitaiko laikų, kada Kainas švenčia savo prisikėlimą. 
Pasitaiko laikų, kada kainiškoji dvasia atgema ne tik atskiruose 
žmonėse, bet ir ištisose bendruomenėse, net tautose“. Įžvalgus 
filosofas tarsi numatė savo tautos likimą. Tačiau kaip supras 
ti, pajusti, kad Kaino laikas atėjo? Filosofo atsakymas visiškai 
aiškus: „Kur tik randame Dievo, žmogaus ir žemės neapykan 
tos (išskirta mano. - TAT), ten visur jaučiame prisikeliantį 
Kainą“*!. Deja, šiandien mes visą tai iš tikrųjų „randame“ Lie 
tuvoje. Tačiau kaipgi pasireiškia ši neapykanta? 

Neapykanta Dievui visada pasireiškia tada, kai valstybėje 
„įsitvirtina antikristinės jėgos“, o jų įsitvirtinimo priežastys 
yra sparčiai plintantis žmonių nuskurdinimas ir kultūros pa 
neigimas. Žmonių „gyvybinis alkis“ (plačiąja prasme), kurio 
nepaiso mūsų valdžios atstovai, leidžia šioms jėgoms įsišaknyti 
ir įsikeroti mūsų gyvenime. Tačiau „ne apie tai sukasi mūsų 
dienų mintys, kad daug kam stinga pragyvenimo, kad daugelis 
skursta ir alksta, bet pirmoje eilėje apie tai, kad ekonominiai 


60 Rašydama šį skyrių iš dalies rėmiausi savo straipsniu „Savoje šalyje prana 
šu nebūsi“, išspausdintu savaitraštyje „Šiaurės Atėnai“ (1995 05 06, Nr. 18). 

61 Maceina A. Kaino prisikėlimas: esminiai bolševizmo bruožai // Raštai, - 
Vilnius: Margi raštai, 2007, t. 12, p. 211, 280. 

trūkumai yra palietę žmogų kaip asmenį (išskirta mano. - 
TM), kad jie yra žmogų paniekinę ir pažeminę. Žmogus gali 
gyventi ir dideliame neturte, bet kol jis jaučia žmogiškąją ver 
tę, kol neturtas nesikėsina ant žmogiškojo kilnumo, tol jis yra 
tik atsitiktinis dalykas, kuris gyvenimo problemos nesudaro“62, 
Didžiausia mūsų dabarties problema kaip tik yra ta, kad „eko 
nominiai trūkumai“ pasikėsino į žmogų kaip į asmenį, jį pa 
niekino bei pažemino. Būtent taip dabartiniu metu ir pasi 
reiškia neapykanta žmogui. Ši neapykanta glaudžiai susieta su 
neapykanta Dievui, kuris būdamas Meilė, įsakė mylėti savo 
artimą kaip save patį, vadinasi, nedaryti jam piktą, neskriausti, 
rūpintis juo bei dalytis. O neapykanta žemei - tai nuoseklus 
padarinys tos didžiulės nemeilės bei nepagarbos, kurį įsivyravo 
mumyse kaip Kaino antspaudas. Sunku keliauti per Lietuvą, 
nes skaudu žiūrėti į išdraskytą, apleistą, apiplėštą, dirvonuo 
jančią bei prišiukšlintą žemę... Ir dažnai pagalvoji, kodėl tai 
atsitiko ir kodėl tai prasidėjo, kodėl tai įgijo tokius mastus? 
Knygos pradžioje mėginau į šiuos klausimus atsakyti. Dabar 
priminsiu vienu sakiniu: įsikerojo, matyt, tada, kai Atgimimas 
virto „išsigimimu“, o prasidėjo - kai griovimo dvasia išskleidė 
savo sparnus virš Lietuvos. Juk griovimas yra velnio nuostata, 
bylojanti apie neapykantą Dievui Kūrėjui, žmogui kūrėjui ir 
Žemei - Tėvynei. Gaila, kad ši neapykanta tarsi nejučiomis 
prasiskverbė ir į mūsų sielas - žmogus, padedant (netiesiogiai) 
valdžiai, pradėjo ardyti save, savo šeimą, griauti savo namus, 
vogti bei žudyti savo artimuosius... Taigi įvyko, kaip rašė Ma 
ceina, „artimo meilės iškeitimas į neapykantą...“ 
Kur mūsų šalyje dingsta Europos Sąjungos milijardinės 
lėšos, skirtos statyboms, įvairiems projektams bei kitiems rei 


62 Maceina A. Socialinis teisingumas: kapitalizmo žlugimas ir naujos san 


tvarkos socialiniai principai // Raštai. - Vilnius: Mintis, 1992, t. 2, p. 11. 

kalams spręsti siekiant pagelbėti žmonėms?.. Ką duoda nesi 
baigiantys auditai?.. Ką reiškia vis augantys mokesčiai — už 
šaltą vandenį, už „gyvatukus“, už energijos matuoklius, už 
elektrą, už išrašomus mokėjimo kvitus ir t. t.?.. Ką dar sugal 
vos mūsų „išmintingi“ valdžios vyrai, kad ir toliau vykdytų 
savo žmogaus apiplėšinėjimo politiką?.. Kiek dar bus prigal 
vota visokio plauko komisijų, kurios svarstys nieko nereiš 
kiančius mūsų gyvenimo klausimus, kaip, pavyzdžiui, ilgas 
bei nuobodus svarstymas atseit nereikalingo mums laiko kai 
taliojimo, nes tai žalinga žmonių sveikatai (koks jaudinantis 
rūpinimasis žmonėmis)? Kaip ilgai mūsų žiniasklaida (o kar 
tu ir vadinamoji „etikos sargų“ komisija) svarstys, ar žodis 
„boba“, savo laiku mestas Prezidentės adresu, įžeidžiantis ar 
ne? Svarstė ilgai, kol Žmonių susidomėjimas neatslūgo... Ta 
čiau panašių „bylų“, kurios baigiasi tik šnekomis, ir šiai ko 
misijai, ir žiniasklaidai tikrai netrūksta: tai ir seimūnų-šokėjų 
byla, ir seimūnų-sukčių, ir... Ką darysi, žmonėms, kaip sakė 
vienos populiarios televizijos laidos vedėjas, reikia „skanių 
kąsnelių“... O tokių „skanių kąsnelių“ „iškasama“ daug: „pri 
sotina“ žmones vienu, kaipmat atsiranda kitas. Pavyzdžiui, 
kai vadinamoji „pedofilų byla“ prarado žmonių susidomėji 
mą, tuoj pat atsirado kitų, ne mažiau „patrauklių“ bylų ir by 
lelių... „Žiūrim, ką turim“... Atrodo, kad gyvename „negąs 
dintų idiotų“ šalyje, kurie kartais patys nežino nei ką daro, 
nei ką šneka, žodžiu, - „surašo savo kultūrinį pjūvį“ (taip 
„išmintingai“ pareiškė laidos, skirtos konkursui „Tikime lais 
ve“, dalyvis). Nustebau išgirdusi tokį, švelniai tariant, keis 
toką pasisakymą. Tačiau ko čia stebėtis?.. Maceina teisingai 
sakė, kad inkvizitoriškoje karalystėje žmonės „suvaikėja“: jų 
protas pasidaro „kuklus“. Švelniai pasakyta, tačiau Maceina 
čia pat pridūrė, kad „Inkvizitoriaus karalystėje žmonės darosi 
tam tikra prasme idiotiški“. įdomu, ar greitai jie pradės dai 

nuoti „vaikiškas daineles“? Manau, kad jau pradėjo, o greitai 
pasišokdami ir visai „įsidainuos“, nes „iš inkvizitoriaus kara 
lystės yra pašalinama ne tik žmogiškoji didybė, bet ir žmo 
giškoji rimtis“63, pridurčiau — ir protavimas. Žmogiškosios 
rimties, didybės bei protavimo mūsų žmonėms, juolab mūsų 
politikams išties trūksta, beje, kaip ir elementarios kultūros - 
ir žmogiškosios, ir politinės. Tačiau ko tikėtis, jeigu kultū 
ra negerbiama, ji tarsi nemiela podukra, kuriai retkarčiais, 
sukandus dantis, reikia numesti kokį grašį... Kultūra juk ne 
„žaismas“, ypač toks, koks buvo organizuotas mūsų tūkstan 
tmečio šventimas, kai į orą buvo išleista daug (devyni, o gal 
daugiau?..) milijonų, tiesa, nemaža dalis jų dar kažkur din 
go... „Žaismas“ pas mus yra toks svarbus dalykas, kad jokių 
pinigų negaila: čia galima ir save parodyti, ir į kitus pasižiū 
rėti, o svarbiausia - nustebinti ir „žaismo“ mastais, ir išlaida 
vimu. Matyt, tai turėtų reikšti, kad savo liaudies džiaugsmui 
mums nieko negaila. Bet kažin, ar ką nors nustebinsi. Tačiau 
„žaismas“ vietoj kultūros save pateisina - juk jis yra būdas 
atitraukti žmonių dėmesį nuo nuolat blogėjančios materi 
alinės jų padėties. Be to, tai gana veiksmingas būdas pada 
ryti juos... „idiotais“. Tad nieko nuostabaus neatsitiks, jeigu 
netrukus pas mus įsivyraus „debilas su laiminga šypsena ir 
skaidriomis akimis...“ Juk Europoje (o ypač Amerikoje) visi 
šypsosi (tiesa, dabar gal ne taip plačiai kaip anksčiau) dirb 
tiniais dantimis. Pas mus gi šypsosi ne taip dažnai ir ne taip 
plačiai, matyt, pinigų protezams neužtenka... O juk norė 
tųsi, kad žmonės kuo daugiau šypsotųsi - šypsotųsi nuo gy 
venimo pilnatvės. Valdžia taip pat to nori, bet (jos intencija 
kita) dėl kitų priežasčių: džiugi žmonių šypsena būtų lyg jos 


63 Maceina A. Didysis inkvizitorius // Raštai. - Vilnius: Mintis, 1990, t. 3, 
P. 191. 

veiklos pripažinimo ženklas. Tačiau... tauta nesišypso — žmo 
nės gelbėjasi, bėgdami į besišypsančias šalis. Žmonės bėga ne 
tik nuo skurdo, bet, manyčiau, pirmiausia nuo pažeminimo 
bei paniekinimo. 

Taigi, manau, valdžios, kuri yra „valstybės galva“, vado 
vaujanti sudėtingam valdžios aparatui ir atstovaujanti valsty 
bei6*, ir žmonių santykiai, norint išvengti valstybės bankroto, 
turi būti stropiai apibrėžti, nes šie santykiai yra vienas iš svar 
biausių kelrodžių, kuriant iš tikrųjų demokratinę valstybę. O 
mūsų šalyje šie santykiai, galima sakyti, tiesiog tragiški. Many 
čiau, kad čia pirmiausia reikėtų kalbėti apie valdžios ir asmens 
santykius, nes būtent šiuose santykiuose kaip veidrodyje atsi 
spindi visos mūsų gyvenimo negerovės, o mūsų vadinamąją 
demokratiją „ištinka sunkumai“, kurie kyla dėl „demokratijos 
sąmonės krizės“, asmens sampratos nuosmukio, demokratijai 
išauklėtų vadų stokos, visuomeninio atsakingumo pajautimo 
sumenkėjimo. Visa tai ne tik mūsų šalyje, o apskritai - ne vie 
noje šalyje gali sužlugdyti demokratiją“, o ką kalbėti apie jos 
užuomazgas... 

Taigi grįžkime prie valdžios (valstybės) ir asmens santykių, 
nes šie santykiai kaip tik ir sudaro demokratijos pagrindą. Pri 
minsiu, ką apie šiuos santykius bei jų svarbą kalbėjo savosios 
(lietuviškosios) valstybės pagrindų kūrėjai. Būdinga, kad ir 
pirmoje savo programoje „Į organiškosios valstybės kūrybą“ ir 
antroje - „Į pilnutinę demokratiją“ šie santykiai buvo apibrėž 
ti kaip valstybės tarnavimas žmogaus asmenybei. „Žmogus, 
kaip asmuo, yra aukštesnis pradas už visuomeninį gyvenimą 
ir tuo pačiu už valstybę“, - sakoma pirmoje programoje ir pa 


6 Girnius J. Tauta ir tautinė ištikimybė // Raštai. - Vilnius: Mintis, 1995, 
t. 3, p. 16. 
65 Į pilnutinę demokratiją // Ugninis stulpas, p. 548. 

aiškinama, kad taip yra todėl, kad „asmuo yra ne tik vertybių 
kūrėjas<...>, bet ir pats nelygstama vertybė“66. Tą pačią mintį 
mes randame ir kitoje jų programoje „Į pilnutinę demokrati 
ją“, kurioje jos autoriai pabrėžia, kad „me žmogus valstybei, bet 
valstybė žmogui turi tarnauti"; „Demokratija gali būti atremta 
tik į tam tikrą žmogaus sampratą, būtent, kad žmogus yra nelygs 
tamai vertinga asmenybė<...> Iš vienos pusės, žmogaus asmuo 
yra vertybė pati savimi, todėl negali būti naudojamas kaip prie 
monė kam nors (išskirta mano. - TM). Iš antros pusės, savo 
esme žmogus yra suaugęs su bendruomene, todėl negali elgtis 
savavališkai (išskirta mano. - TM). Kur nėra šitokios žmogaus 
sampratos, ten negali būti nė tikros demokratijos sampratos“ 67 
(išskirta mano — TM). 

Dabartinėje Lietuvoje tikrai nėra tokios Žmogaus sampra 
tos, vadinasi, nėra ir tikros demokratijos sampratos. O jei šios 
sampratos nėra, tai akivaizdu, kad tai, ką mes kuriame, labai 
nutolo net nuo paplitusios pasaulyje „tiesiog demokratijos...“ 
Beje, apie valdžios ir žmogaus santykius labai vaizdingai ir iš 
raiškingai rašė vienas iš programos „Į organiškosios valstybės 
kūrybą“ rengėjų (nepelnytai užmirštas) Juozas Ambrazevi- 
čius-Brazaitis. Jis tikrai buvo vienas tų, kuris liudija tiesą (Jn 
18, 37), tad susipažinti su jo mintimis „apie Karaliaus, kaip 
valdžios reiškėjo, ir Asmens, kaip valdinio, santykius“ tikrai 
verta. Savo alegorijoje „Dvi karalystės“ Brazaitis rašė: „Valdžia 
įpareigota rūpintis asmeniu; ji duoda jam savo pavyzdį. <...> 
Valdžios pareiga ne tik nedaryti netiesos asmens atžvilgiu, bet 
pareiga tiesą vykdyti ir prižiūrėti, kad ji nebūtų pažeidžiama 
vieno asmens santykiuose su kitu“6ė. Pažymėtina, kad šioje 


66 Į organiškosios valstybės kūrybą // Naujoji Romuva, 1936, Nr. 8, p. 171. 
67 Į pilnutinę demokratiją // Ugninis stulpas, p. 546; 548. 
68 Brazaitis J. Dvi karalystės // Raštai. - Chicago, 1984, t. 5, p. 20, 18. 

mažoje studijoje Brazaitis, beje, kaip ir kiti savosios valstybės 
pagrindų rengėjai, iškėlė tris principus, kurie turėtų tapti vals 
tybės pamatais, tai yra tiesa, teisingumas ir meilė; „jų išmintin 
gas derinimas pašalina konfliktą tarp asmens ir valdžios“, — 
teigė jis. Nesunku suprasti, kad čia Brazaitis kalba kaip tik apie 
laisvę, tiksliau, apie laisvės turinį, kurį kiekvienas turi atras 
ti pats, nes valstybė „pradedama kurti nuo piliečio, asmens 
dvasios perdirbimo. Ne nuo viršaus, bet nuo apačios. Ne nuo 
tavęs ir jo, bet nuo manęs. Ne nuo kontrolės, ar gerai elgiasi 
jis ir tu, bet nuo kontrolės, kaip aš elgiuosi: ar kito neskriau 
džiu, ar nekalbu prieš jį neteisiai, ar aukoju našlei skatiką ir 
pats aukojuosi kitiems ir kitų gerovei. <...> Ar esi asmuo ar 
valdžia - neužmušk, nevok, nekalbėk neteisiai prieš savo ar 
timą, negeisk nė vieno daikto, kuris yra tavo artimo, ir t. t. 
Jei tai darai būdamas valdžioje, darai dvigubą netiesą'“? (išskir 
ta mano. - TM). Čia Brazaitis kalba apie kiekvieno asmens 
(neaplenkiant valdžios atstovų) atsakomybę „visoms jėgoms“ 
kurti savąją valstybę „pirmiausia savyje“. Ir jeigu „ji vis dar 
nėra sukurta, tai priežastis ne įstatymų ir valdžios nebuvimas, 
bet per mažos pastangos vieno, antro... milijoninio Žmogaus 
savyje tuos įstatymus įgyvendinti“70, Beje, Brazaitis labai ak 
tyviai reiškėsi politikoje ne tik tarpukario Lietuvoje, bet ir už 
sienyje (ypač Vokietijoje, vėliau - kiek mažiau - Amerikoje), 
kurdamas su savo bendraminčiais busimosios valstybės ateitį. 
Tačiau vyraujantis politikoje „gyvulinės kovos principas“, ku 
rio jis buvo kategoriškas priešininkas ir netgi auka, atbaidė jį 
nuo politikos. Politika, jo nuomone, turi būti morali: „Krikš 
čioniškoji moralė, - rašė Brazaitis, - mums yra nepaneigiama 
norma, kurios privalo paisyti visas Žmogiškasis veikimas, taigi 


69 Ten pat, p. 21, 18. 
70 Ten pat, p. 21. 

ir politinis“7!. Supratęs, kad jo paties ir jo vienminčių pastan 
gos kurti Lietuvos ateitį, yra bergždžios, kad vargu ar šiame 
pasaulyje galima ką nors pakeisti, jis pamažu pradėjo trauktis 
iš politikos, kol visai nuo jos nutolo. Manyčiau, kad Brazaičio 
alegorinis pasakojimas „Dvi karalystės“, kuriame jis padalija 
visą pasaulį į du priešingus pasaulius, kaip tik ir byloja apie jo 
kartų nusivylimą bet kokia politine veikla. Jis labai išgyveno, 
kad ilgus metus dalyvaudamas politinėje veikloje pavirto, jo 
manymu, „politine lachudra“...' Manau, kad jis tikrai ja „nepa 
virto“, nes buvo aukštos moralės ir taurių principų žmogus. 

Taigi Brazaitis nenorėjo būti nei „politine lachudra“, nei 
„artistu“ politinėje arenoje ir, kaip minėta, skaudžiai išgyveno 
savo dalyvavimą šioje veikloje. Bet juk kam nors reikia pasi 
priešinti esančioms negerovėms, reikia su jomis kovoti... Prisi 
ėmęs ant savo pečių kovos naštą bei atsakomybę už savo tautos 
likimą, jis tapo, kaip jį pavadino Maceina, šios „kovos pras- 
meniu“. Tačiau jis kovojo taikiomis priemonėmis, vadovau 
damasis krikščioniškosios moralės principais. Retorinis klau 
simas - įdomu, ar mūsų laikais yra tokių žmonių kaip Juozas 
Brazaitis?.. Žvelgiant į mūsų politinę areną, į mūsų politinius 
veikėjus ir jų veiksmus, pradedi tuo stipriai abejoti. Šiandien 
labai aktualiai skamba Brazaičio žodžiai: „O dabar tik vaidyba, 
vaidyba — tokia, kaip kaimo bernai surengia vakaruškas. Man 
tebėra koktu, kad esu tos vaidybos artistu...“ Mūsiškiams - 
nekoktu, mūsų „artistai“ sukasi, sukasi politinės karuselės 
ratu, vykdydami savo „lachudrišką politiką“ ir kovodami vieni 


71 Brazaitis J. Srovė ir uola: mūsų politinės diferenciacijos kelias // Raštai. - 
Chicago, 1984, t. 5, p. 138. 

72 Plačiau apie Juozą Brazaitį ir. kn.: Maceinienė T. „Ne tikrovės drumzlėse, 
o idealo šviesoj“. - Vilnius: Katalikų pasaulis, 2004, p. 29-101. 

73 Juozo Brazaičio laiškas (1952 m. liepos 25 d.) Antanui Maceinai // Sau 

su kitais „iki kandžiojimo dantimis ir draskymo nagais“: verčia 
vienas kitą iš užimamų postų, skelbia visokiausias interpeliaci 
jas, papeikimus, įspėjimus ir t.t., „Kovodami“ už „skaidrumą“ 
(įdomų, ką, jų supratimu, tai reiškia?) ir „nepriekaištingą mo 
ralę“. Jie pavertė farsu beveik visą savo veiklą. Bet ką čia pa 
darysi - vienu žodžiu, „artistai“. Taigi natūralu, kad vaidyba - 
jų pagrindinis užsiėmimas. O mes - mes visi tik masuotė, 
fonas... Tiesa, ši masuotė darosi net labai reikalinga, kai vai 
dinami didieji spektakliai, pavyzdžiui, rinkimai - prezidento, 
seimo, gal mero, nors mero rikimuose tauta nedalyvauja, - 
čia pretendentai kovoja tarpusavy... Taigi kai prasideda didieji 
spektakliai, tada masuotė iškyla į pirmą vaidybos planą. Ji tarsi 
staiga pasidaro svarbi, bet čia nieko nuostabaus nėra, nes nuo 
jos sprendimo priklauso, kas iš „artistų“ vaidins pagrindinius 
vaidmenis valstybės valdyme. 

Ne kartą minėta, kad tauta trokšta geresnio gyvenimo. Be- 
siveržiantieji į valdžią puikiai žino šį žmonių troškimą ir, na 
tūralu, kad juo naudojasi, kaip tik kas gali bei sugeba. Žodžiu, 
manipuliuoja žmonių troškimais kaip kas išmano. Pagrindinė, 
laiko patikrinta priemonė kovoje dėl valdžios sena kaip ir pa 
saulis - tai nuolatiniai, niekada nesibaigiantys geresnio gyve 
nimo pažadai, kurie, beje, niekada neišsipildo. ,„Nusipelnėme 
gyventi geriau“ — o kas prieštarauja? Kiekvienas yra įsitikinęs, 
kad nusipelnė. Tik ši svajonė kažkodėl neišsipildo, o juk norisi, 
kad ji taptų realybe, todėl potencialus rinkėjas niekada nepra 
randa vilties ir taip (kelintą jau kartą) pakabinamas ant kabliu 
ko. Juk šiame - „Nusipelnėme gyventi geriau“ - visai neori 
ginaliame teiginyje, kuris tampa šūkiu, yra užslėptas geresnio 
gyvenimo pažadas. Pažadai ir yra tas kabliukas, ant kurio pa 
gaunamas potencialus rinkėjas, nes nuo pažadų (tiksliau, nuo 
jų įtikinamumo), išvardytų rinkiminėse programose, televizi 
jos debatuose, susirinkimuose su potencialiais rinkėjais ir t. t., 

priklauso pretendentų, norinčių vaikščioti Seimo koridoriuo- 
se ar atsisėsti į prezidento kėdę, sėkmė. Todėl pagrindinis šių 
pretendentų uždavinys — padaryti taip, kad šie pažadai būtų iš- 
girsti, t. y. įkristų rinkėjui į širdį, štai tada jų tikslas bus pasiek- 
tas - masuotė bus suviliota. Daug yra visokiausių priemonių, 
net technologijų suvilioti rinkėją. Dabar nėra tikslo visas jas 
vardyti. Čia mums svarbus tik vienas dalykas - visos šios prie- 
monės, visa agitacija už tą ar kitą pretendentą yra ne kas kita, 
kaip „švelni“ prievarta, spaudimas ir manipuliacija žmonėmis, 
kurie ilgus metus ir amžius mėgina pagauti „laimės paukštę“. 
O pažadai - visada tik vilionė, kitaip - apgaulė... įdomu, ko- 
kie bus kiti rinkimai, kuo ir kaip bus galima privilioti rinkė- 
jus, nes prognozės tikrai visai nelinksmos, žodžiu, nedžiugi- 
nančios, nebent pažadėti (geriau būtų kaip nors ir užtikrinti) 
amžiną gyvenimą, bet be Dievo čia jau nekaip neapsieiti, nors 
ir sakoma, kad ne dievai puodus lipdo. Taigi, Dievas... visų 
nukryžiuotas ir užmirštas Dievas... Kaip Jį prikelti žmonių šir- 
dyse, kai tenai per dvidešimt Lietuvos nepriklausomybės metų 
jau tvirtai įsitaisė kiti dievai? Žmonėms, pripratusiems prie šio 
bedievio pasaulio, sunku bus išvaryti iš savo širdies kitus die- 
vus, todėl, manyčiau, prikelti tikrąjį Dievą bus labai sunku, 
jei tai išvis įmanoma. Pirmiausia reikia suprasti kito, ne vien 
duonos, pasaulio reikšmę žmogaus gyvenime. Todėl ir įspėjo 
mus Kristus Izaijo pranašystės žodžiais: „Girdėti girdėsite, bet 
nesuprasite, žiūrėti žiūrėsite, bet nematysite. Šitos tautos širdis 
aptuko. Jie prastai girdėjo ausimis ir užmerkė akis, kad kartais 
nepamatytų akimis, neišgirstų ausimis, nesuprastų širdimi ir 
neatsiverstų“... (Mt. 13, 14—15) Tad „nereikia jų žadinti...“ 
Nuo tos tragedijos, kai minia išdavė Kristų, praėjo jau daugiau 
negu du tūkstančiai metų, bet iš esmės niekas taip ir nepasikei- 
tė, todėl, manau, pagrįstai galima vėl kelti tą pati klausimą, ar 
mūsų laikų tautų (kartu ir mūsų tautos) širdys nėra aptukusios? 

Ar žiūrėdamos mato ir girdėdamos supranta, kas yra tikroji ka 
ralystė arba tikroji valstybė?"* Atsakymas vienareikšmis: mūsų 
širdys tikrai yra aptukusios, 0 protas vis dar miega, negalėda 
mas pabusti... Tai ko ir laukti ir ko mes dar galime sulaukti ar 
tikėtis tokioje būsenoje?.. Dar vieno galingo šou ar spektaklio 
būsimų rinkimų išvakarėse?.. O juk atrodo, kad visiems turėtų 
būti aišku, nes apie tai byloja mūsų ėjimas į iškreiptai suprastą 
demokratiją, kad tas mūsų ėjimas yra ėjimas „į sunaikinimą, 
į katastrofas“, kad tai „yra ėjimas į absurdą, kuris rodo, kad 
Valstybės kelias be Dievo karalystės principų yra akligatvis, 
kurio gale įspėjimas: toliau kelio nėra“5. 


74 Plg. Brazaitis J. Dvi karalystės // Raštai, t. 5, p. 22. 
75 Ten pat. 

Vėl grįžkime mintimis prie to, kuo virto mūsų Atgimimas 
ir kodėl tai atsitiko. O atsitiko, priminsiu, todėl, kad valdžios 
troškimas užvaldė daugelio mūsų politikų širdis bei protą. 
Apie savosios valstybės kūrybą tikriausiai niekas per daug ir ne 
galvojo. Kam ir galvoti, jeigu nieko naujo vis tiek nesugalvosi, 
o pasaulyje jau seniai egzistuoja ir įsitvirtino pati geriausia iš 
visų galimų politinių sistemų. Tad savaime aišku - reikia eiti 
kitų sėkmingai pramintu keliu: tai ir lengviau, ir patikimiau, 
o svarbiausia - galvoti nereikia, viskas jau seniai sugalvota, ap 
svarstyta ir patvirtinta. Širdžiai nėra ko nerimauti, o protas gali 
šiek tiek ir pailsėti, tai yra pamiegoti, ir svarbiausia - miegoti 
ilgai - tiek, kiek panorės... Tiesa, retkarčiais vis dėlto reikėjo 
pagalvoti, kaip į tą - „tiesiog demokratinių“ šalių visumą - įei 
ti ir pasidaryti ten sava, t. y. integruotis, bet tai jau buvo beveik 
juokų darbas. 

Taigi integracija... Pirmiausia Lietuvai, kaip šaliai, išsiko 
vojusiai nepriklausomybę, reikėjo gauti pripažinimo statusą, 
ir Vakarai suteikė jaunai besikuriančiai valstybei šį statusą. O 
toliau Vakarus reikėjo įtikinti, kad Lietuva verta pasitikėjimo 
ir įtikino, veikdami pagal gatvės mergos principą (jei tai galima 


76 Šio skyriaus pagrindą sudaro mano straipsniai: „Kodėl Lietuva daugeliui 
tapo neįdomiu kraštu? “ (Siaurės Atėnai, 1996, balandžio 13, Nr. 15); „Vakarų 
saulėlydis, Lietuvos saulėlydis?" (Šiaurės Atėnai, 1997, balandžio 26, Nr. 16); 
„Pasvarstymai apie Lietuvos ateitį“ (Siaurės Atėnai, 1998, rugsėjo 19, Nr. 36 ); 
„Lietuviais esame mes gimę...“ (Į laisvę, 2005, Nr. 151, p. 52-56). 

pavadinti principu) — „Paimk mane, aš būsiu tau labai gera...“ 
Taigi Lietuvoje prasidėjo vadinamieji integraciniai procesai, ma 
nyčiau, tam tikra prasme - pražūtingi šaliai, kaip individualiam, 
savitam, žodžiu, nepakartojamam, vienkartiniam vienetui. 
Integracija - skambus žodis. Aš bijau pernelyg skambių, 
ypač nelietuviškų, žodžių: integracija, interpeliacija, moderni 
zacija, civilizacija... Jų erzinantis skambesys, daug kam užgo 
žiantis turinį, tarsi slepia savyje kažkokį pavojų. Beje, many 
čiau, kad šis pavojus tam tikra prasme iš tikro egzistuoja, t. y. 
jis realus. Tad kas gi yra toji integracija? Ką reiškia šis lotyniš 
kas žodis, taip plačiai paplitęs tarp mūsų? Tarptautinių žodžių 
žodynas aiškina, kad „integracija“ reiškia kokių nors dalių, ele 
mentų sujungimą į visumą. Politinis žodynas praplečia šio žo 
džio turinį, nurodydamas, kad „integracija“ yra procesas, kuris 
pamažu priartina ir sulygina ekonominio išsivystymo lygius, 
formuoja gilius ir stabilius ryšius ekonomikos, mokslo ir tech 
nikos srityse, praplečia ir sustiprina tarptautinę ekonominę 
rinką, padeda sutvirtinti gynybinį šalių pajėgumą ir t. t. Enci 
klopedinis filosofijos žodynas dar labiau papildo ir išplečia šios 
sąvokos reikšmę, nurodydamas, kad integracija yra vystymosi 
proceso dalis, kuri sujungia anksčiau buvusias skirtingas dalis 
(išskirta mano. - TM) ir elementus į vieningą visumą. Čia pat 
pabrėžiama, kad atskiros integracinės visumos dalys gali turėti 
įvairius autonomijos mastus (išskirta mano. - TM) - mažesnius 
ar didesnius... Ir dar - visuomenės arba atskiros valstybės in 
tegracija gali būti prievartinė arba vykti savanoriškai, tarpusa 
vio naudos pagrindu. Pridurčiau, kad ji gali būti „savanoriškai 
priverstinė“, be to, kaip rodo mūsų pavyzdys, akla ir besaikė. 
Nuo integracijos pobūdžio priklauso integruojamosios šalies 
autonomijos laipsnis. Tačiau autonomijos laipsnis man dabar 
nerūpi. Norisi atkreipti dėmesį į mūsų beatodairišką savano 
riškumą, tiesa, tam tikra prasme susietą ir su būtinybe, nes juk 

reikia apsisaugoti nuo galimų priešų. Taigi stebint mūsų ak 

tyvią veiklą šiame integracijos procese, atrodė, kad integracija 
lietuviškai reiškia susiliejimą, netgi ištirpimą toje visumoje, va 

dinamoje Europa, kuri dar palyginti visai neseniai mums buvo 
visiškai neprieinama bei nepasiekiama. Kai politine situacija 
mūsų šalyje pasikeitė, Europa, nepaisant mūsų aistringo noro 
patekti į jos glėbį, neskubėjo mus apglėbti. Pasirodė, kad vien 
mūsų sunkiai suvaldomo ir sveiką protą aptemdančio noro 
tapti Europos Sąjungos dalimi toli gražu neužtenka, nors mes, 
norėdami pasiekti savo tikslą, buvome ir esame pasiryžę paau 

koti beveik viską (o gal išties viską?), ką tik turime. Žūtbūti 

nis noras galu gale buvo pasiektas: 2004 metais mes tapome 
visaverčiais (kuo galima suabejoti) Europos Sąjungos nariais, 
o gal kada nors, jeigu būsime paklusnūs, t. y. vykdysime visus 
šios visumos reikalavimus, tapsime ir jos neatskiriama dalimi. 
Norėtųsi atkreipti dėmesį į žodį „neatskiriama“ — šis žodis šiek 
tiek baugina, nes jame slypi tas pavojus, kurį numato susilie 

jimas su visuma arba apskritai su kažkuo, nes susiliejimas (ne 

svarbu su kuo) visada reiškia kažko savo netekimą. Atrodo, kad 
tai įvyko ir dar tebevyksta. Neprisimenu, kas pasakė, tačiau 
pasakė prasmingai - nieko nėra baisesnio už išsipildžiusią sva 

jonę.. . Matyt, tas, kas tai pasakė, turėjo galvoje kainą už svajo 

nės (ypač didžiosios) išsipildymą. O kaina, kurią mums tenka 
mokėti, yra pernelyg didelė, nes už šios svajonės išsipildymą 
mokame savo savitumu, savo tautine individualybė - moka 

me savimi... Tai verčia suabejoti, ar ši mūsų svajonė iš tikrųjų 
buvo to verta. Dėl tos viliojančios mus visumos mes buvome 
ir esame priversti, kaip minėta, aukotis, gal net paaukoti savos 
tautos ateitį, priimant viską, ką mums liepia, ir atsisakant visko, 
ko mums dar lieps atsisakyti. Tad išties ar ne per didelė buvo 
kaina už „įėjimo bilietą“ į šią Sąjungą?.. Ir kiek šio „bilieto“ 
pratęsimas mums dar kainuos?.. Savo individualaus kelio mes 

jau niekada neturėsime - tai yra visiškai aišku: mes, kaip saky 

ta, žygiuosime bendru keliu, seniai kitų nubrėžtu bei pratęstu, 
ir mums nevalia nuo jo nukrypti, net jeigu kada nors mes to 
panorėtumėm. Į ką tai panašu? Panašu į kruopščiai užmaskuo 

tą visišką niveliaciją. Štai dar vienas nelietuviškas žodis, galiau 

siai reiškiantis... išnykimą. Tad kaip esant dabartiniai padėčiai 
išvengti šio niveliuojančio arba ardančio bei draskančio tautos 
individualybę proceso? Tikriausiai nėra reikalo vėl kartoti ir 
priminti skaitytojams tautinės kultūros neįkainojamą vertę bei 
reikšmę siekiant išgelbėti tautą nuo išnykimo. Tačiau bėda ta, 
kad kultūra niekam iš valdančiųjų, nekalbant jau apie nuo 

lat keičiamus kultūros ministrus, nerūpi: kultūros politikos 
mes neturime, o kas vyksta kultūros ministerijos užkulisiuose, 
mes nežinome, nors atspėti, kas ten vyksta, nėra sunku. Taigi 
mūsų „kultūros laisvės kelias“ (dar vienas išradingas projektas, 
kuriuo rūpinosi mūsų išrinktieji), atrodo, veda tik į nebūtį... 
Aišku tik viena - kultūrai pinigų nėra, tiesa, jų daug kam nėra: 
atlyginimams bei socialinėms pašalpoms laiku išmokėti, isto 

rinių paminklų gelbėjimo darbams, gatvių valymui, mokyklų 
bei vaikų darželių remontams... Pinigų, lemiančių viską, nėra. 
Tiesa, ne visiems, jų nėra kaip tik tiems, kuriems jų labiausiai 
reikia. Taigi tikroji kultūra, atrodo, ir žmonėms pradėjo ma 

žiau rūpėti, išskyrus pačius kultūrininkus, nes Žmonės visomis 
savo išgalėmis priversti kaip nors gelbėtis nuo jų dusinančio 
skurdo ir dar žiauresnės artėjančios „šviesios ateities“, kuri 
atšliauš su naujais (manyčiau, užmaskuotais) mokesčiais, atly 

ginimų karpymais ir kitais „patraukliais“ bei jaudinančiais da 

lykais. Nieko nepadarysi, Tarptautinis valiutų fondas patarė - 
įsakė... Kaip nepaklusti?.. Tad kuo čia dėta kultūra? Iš tikrųjų 
apie kokią kultūrą dar galima kalbėti?.. Nuo ko ji gali mus 
išgelbėti? Nuo bado? Nuo skurdo?.. O juk gali... Manyčiau, 
kad ji tikrai gali išgelbėti mus nuo skurdo, visų pirma nuo 

dvasinio skurdo ir kartu nuo daugelio mūsų negandų, bėdų, o 
svarbiausia - nuo išnykimo... 

Kultūra labai plati sąvoka. Tik jos turinys, atrodo, ne vi 
siškai yra žinomas. Mūsų snaudžiantis protas ir „aptukusios 
širdys“ nepajėgia giliai įsiskverbti į jos turinį, o juk reikėtų, 
nes tada lengviau būtų kovoti ir su materialiniu skurdu, ir su 
neviltimi, ir net su vis didėjančiu, bet kol kas tyliu žmonių 
nepasitenkinimu. 

Kartais atrodo, kad mes net nežinome, kas tai yra toji kul 
tūra. Sis žodis dažnai asocijuojasi tik su menu. Be abejo, kie 
kvienas meno kūrinys priklauso kultūros sferai, bet toli gražu 
neišsemia jos turinio. Ką reiškia žodis „kultūra“ plačiąja pras 
me? Priminsiu šio žodžio pirminę reikšmę: CULTURA, išver 
tus iš lotynų kalbos, reiškia įdirbimą (kultivavimą), vystymąsi, 
auginimą, auklėjimą, išsilavinimą, pagarbą, žmoniškumą... 
Apskritai kultūra - tai Žinių, įgūdžių, normų, idealų, veiklos ir 
elgesio pavyzdžių, idėjų bei hipotezių, tikėjimų, tikslų, vertybi 
nių orientacijų ir t. t. formų įvairovė. Kitaip tariant, kultūra — 
tai kūryba, teikianti žmogui gyvenimo prasmę bei džiaugsmą. 
Ne kartą buvo pabrėžta, kad ne vien duona yra gyvas Žmogus. 
Kultūra yra žmogaus bei tautos gyvybingumo duona. Taigi 
kurti kultūrą, kaip minėjau, reiškia ne tik paprastai išgyven 
ti, „kad didieji plėšrūnai tavęs nesuvalgytų“, bet ir prasmingai 
gyventi. Būtent kultūra žmogus, pasak Maceinos, įvykdo savo 
laisvę ir kartu tikrąją nepriklausomybę. Kurdamas kultūrą 
žmogus nuolat laisvėja. O laisvėdamas jis „kuria savo paties“ 
ir savo tautos valstybės „veidą“. Tad kaip mes galime atsisakyti 
kultūros? Atsisakyti kultūros reiškia pastatyti save prie išnyki 
mo slenksčio. Ar suprantame, ką darome?.. Mes norime išsilai 
kyti... be kultūros. Ar tai ne paradoksas? Ne, tai, deja, net ne 
paradoksas, tai miegančio proto šiurpi išdaiga. O kiek dar šių 
„Išdaigų“ pateiks mūsų valdantieji - „žaismo“ mėgėjai... 


121 


Taigi mes žūtbūt norime išsilaikyti, t. y. gyvuliškai išgy 
venti. Viena iš šio išsilaikymo ar išgyvenimo priemonių yra, 
kad ir kaip būtų keista, supanašėjimas su kitais Europos Są 
jungos nariais. Plačiąja prasme tai reiškia globalinį sumasėji 
mą. Beje, gal šis globalinis sumasėjimas ir pažadino kai ku 
rių Vakarų sociologų mintį, kad visas globalines problemas 
reikia spręsti globališkai — pasauliniu mastu, žodžiu, visiems 
kartu, įsteigus tam tikras šį tikslą atitinkančias institucijas. 
Mintis nėra nauja ir, manyčiau, gana grėsminga. Apie tai pa 
kalbėsime kiek vėliau... O kol kas grįžkime prie mūsų noro 
supanašėti su kitais Europos Sąjungos nariais. Šis nenumal 
domas ir beribis mūsų troškimas supanašėti (kitaip - „įsilieti 
į gretas“) pasibaisėtinas, nes jis, kaip atrodo, byloja apie sun 
kiai iškovotos nepriklausomybės praradimą, grįžimą į vergo 
padėtį... Tačiau mūsų tai nė kiek nebaugina, nes, kaip, ma 
tyt, mano mūsų galingieji, priklausomybė priklausomybei 
nelygu. Viską čia lemia tai, nuo ko priklausome. Taigi gink 
Dieve išsiskirti iš kitų... Dar ko gero už tai išmes iš Jungti 
nių Europos Valstijų sandraugos: nevalia vagonui bėgti prieš 
garvežį. Mes ir nebėgame, mes paklusniai šliaužiame sąstato 
uodegoje... O kaipgi kitaip?.. Mes gi civilizuota, išauklėta 
(gal tiksliau - išmokyta?) paklusnumo tauta. Tad ir vėl kyla 
klausimas, ar tai nėra nepriklausomybės praradimo požymis? 
Kaip tada paaiškinti mūsų nesutramdomą veržimąsi prie ma 
terialinių gėrybių lovio, kuris ir yra Europa. Šis lovys dabar 
smarkiai tuštėja, tačiau kol kas pinigų sustabdyti šį procesą 
ir net kitiems padėti išsilaikyti, nors Europos Sąjunga ir ne 
labdaringa organizacija, netrūksta. Tad mes vis dar veržiamės 
prie šio, nors kiek ir išsekusio lovio, paskubomis nusimesda 
mi nepakartojamus savitos lietuviškosios kultūros apdarus, 
kad kuo greičiau apsirengtumėme vakarietiškos civilizacijos 
drabužiais. 

Beje, civilizacija... Vakarietiška civilizacija mus žavi, pabrė 
žiu - ne kultūra, o būtent civilizacija. Užuot išsaugoję mūsų 
istorinį paveldą - architektūros ir meno paminklus: medines 
bažnyčias, dvarus, parkus, skulptūras ir t. t., mes, trokšdami 
supanašėti, pradėjome statyti prašmatnius restoranus, viešbu 
čius, prekybos centrus, daugiaaukščius „stiklainius“, stiklinius 
antstatus, darkančius senų namų architektūrą ir rėžančius akį, 
bet už tai nė kiek ne prastesnius už vakarietiškus... Kas iš to 
išėjo? Dauguma šių statinių pustuščiai - nuskurdinti tautie 
čiai neturi pinigų pasinaudoti jų teikiamomis paslaugomis. 
Tad jie vos kvėpuoja ir, matyt, ne vienam iš jų teks užsidaryti. 
O kiek visa tai pareikalavo lėšų... O dabar vienai sudegusiai 
2009 metų gruodžio mėnesio pabaigoje Labanoro bažnyčiai - 
XVIII amžiaus paminklui - atstatyti pinigų trūksta... Retori 
nis klausimas: kas mums svarbiau — istorinis mūsų šalies pa 
veldas, ar menkaverčiai civilizacijos padarai savo vakarietiškam 
„įvaizdžiui“ kurti? Klausimas, manau, išties nereikalauja atsa 
kymo... 

Taigi mes, kaip ir Europa, pasirinkome civilizaciją su vi 
somis jos ydomis ir pranašumais; dėl jos atsisakome kultūros, 
naiviai manydami, kad kultūra yra civilizacijos sinonimas, 
o jei ir ne sinonimas, tai bent neatsiejama jos dalis. Deja, 
tenka pripažinti, kad jei kultūra ir yra civilizacijos dalis, tai 
ji yra toji dalis, kuri civilizacijai lyg ir nereikalinga, kurią ci 
vilizacija nuolat atakuoja, o jei ir neatakuoja, tai akivaizdžiai 
jos nepaiso. Priimta manyti, kad civilizacija yra visuomenės 
istorinės raidos materialinių bei dvasinių laimėjimų visuma. 
Paradoksalu, tačiau toks civilizacijos apibrėžimas padaro ją 
vargu ar pasiekiamu idealu - žemiškąja harmoningo materi 
jos ir dvasios sambūvio utopija. Taigi civilizacija čia atrodo 
kaip reali galimybė išsipildyti amžinam žmonijos siekiui - 
būti laisviems ir laimingiems jau šioje tikrovėje. Tačiau, ma 

nyčiau, kad dabartinė civilizacija tėra materialinių visuomenės 
istorinės raidos laimėjimų visuma, ji man panaši į „žemės duo 
ną“, palaikančią ir išlaikančią gyvybę, būtina atrama dvasiai 
palaikyti, kurią ji, deja, mažai tevertina ir todėl nepaiso... 
Mirdama kultūra išsigimsta į civilizacija. Ir jei civilizacija, 
pasak Oswaldo Spenglerio, yra baigiamoji kiekvienos kultū 
ros raidos stadija, tai belieka laukti tik pasaulio pabaigos, kuri 
kartais atrodo ne už kalnų... Tad tikrai tenka apgailestauti, kad 
mes jau negrįžtamai įsukome į vakarietiškos civilizacijos greit 
kelį, suvisam iš akių pametę autentiškos kultūros kelio ženklus. 
Gaila... Juo labiau gaila, nes atrodo (manyčiau, ne be priežas 
ties), jog daugelis visai pamiršo, kad jie gimė lietuviais ir lietu 
viais turi būti... Bet ką tai reiškia - gimti ir būti lietuviais? Gal 
Antano Maceinos Mažosios Lietuvos himno, sukurto poeto ir 
kalbininko Jurgio Zauerveino-Girėno, pirmo posmo komen 
taras kiek padės praplėsti bei pagilinti mūsų savimonę, savęs 
supratimą ir kartu rimtai susimąstyti apie Lietuvos ateitį... 


Lyrinis nukrypimas 


„Pirmoji mūsų himno eilutė skamba: 
Lietuviais esame mes gimę. 


Šiais žodžiais Zauerveinas išreiškia mūsų tautybės atsira 
dimą. Lietuviais esame todėl, kad jais gimėme. Pati prigimtis 
mus tokiais padarė. Lietuviškieji tėvai davė mums lietuviškąjį 
mąstymo bei jautimo būdą, lietuviškąją kalbą, lietuviškuosius 
papročius, žaidimus, dainas, pasakas, meną, mokslą. Tiesa, 
daugelis šių dalykų savo turiniu yra bendri visiem žmonėm. 
Tačiau savo išraiška, savo regimais pavidalais jie yra lietuviški, 
nes aną bendrą turinį mes apvilkome labai savotišku lietu 
višku drabužiu, įspausdami jam savos širdies ir savos dvasios 

bruožų. Vienas tik kūninis gimimas Žmogaus lietuviu dar 
nepadaro. Pamestinukas, išaugintas kokioje nors kanadiško 
je ar argentiniškoje šeimoje, nebebus lietuvis, nors jo gyslose 
ir tekės lietuviškas kraujas. Kaip kraujas apskritai nepadaro 
žmogaus, taip lygiai jis vienas nepadaro nė lietuvio. Lietuviais 
reikia gimti, bet ne tik iš motinos-moters, bet iš motinos-tau 
tos, kuri reiškiasi visa savo istorija ir visa savo kultūra; reikia 
gimti iš tautinės dvasios, teikiančios mums lietuviškųjų verty 
bių kalbos, poezijos, papročių pavidalais. 

Todėl giedodami „Lietuviais esame mes gimę“, visados tu 
rime atsiminti, kad mumyse gyvena visa mūsų tauta-, su savo 
kūnu ir krauju, su savo praeitimi ir dabartimi. Lietuvis nešioja 
savyje visą Lietuvą. Jis yra regimas Tėvynės bei Tautos ženklas, 
jos paveikslas ar atspindys. <...> Bet čia pat suskamba ir šio 
himno antroji eilute: 


Lietuviais norime ir būt 


Jeigu vienas tik kūninis gimimas, kaip sakyta, dar nepada 
ro žmogaus lietuviu, tai ko dar reikia? Kas turi dar būti, kad 
prigimtasis pagrindas, gautas iš tėvų, virstų tikrai lietuvišku? - 
Į tai kaip tik ir atsako ši antroji eilutė: „Lietuviais norime ir 
būt“. Noras būti lietuviu paverčia kūninį gimimą tikrai lietu 
višku. Sis noras reiškiasi dvejopai: a) sąmoningu apsisprendi 
mu už lietuviškumą ir b) aktyviu lietuviškumo palaikymu. 

Sąmoningas apsisprendimas yra pats pagrindinis. <...> 
Tautinis apsisprendimas yra tokios didžios reikšmės, kad jis 
net ir nelietuviškos arba negrynai lietuviškos kilmės žmones 
padaro lietuviais. Būtų rasinė nuodėmė kiekvieną nelietuviš 
kos ar negrynai lietuviškos kilmės žmogų laikyti nelietuviu. 
Tuo mes netektume ne tik didelės dalies, sakysime, Amerikos 
jaunimo, bet sykiu pasirašytume patys sau išnykimo spren 
dimą. <...> Gera jeigu ir kraujas yra lietuviškas, nes ir jis yra 
vertybė. Tačiau ne jis yra lemiantis veiksnys. Galutinį žodį čia 

taria vis dėlto dvasia. Noras būti Lietuviu turi būti pagrindinė 
lietuviškumo žymė. Kodėl mes poetą Oskarą V. Milašių laiko 
me lietuviu? Ar todėl, kad jis buvo lietuviškos kilmės? Anaip 
tol. Milašius neturėjo savyje nė lašo lietuviško kraujo. Jis net 
kalbėti lietuviškai nemokėjo: jis galėjo tik lietuviškai skaityti 
ir suprasti. Tačiau jis buvo aiškiai apsisprendęs už Lietuvą. Ir 
todėl jis buvo lietuvis. Milašiaus tipo lietuvių turime ir atei 
tyje turėsime dar daugiau. Jie visi turi būti mūsų priimami ir 
laikomi tikrais, pilnaverčiais lietuviais. <...> 

Tačiau noras būti lietuviu neturi likti tiktai grynas apsis 
prendimas. Apsisprendimas už Lietuvą turi reikštis lietuvišku 
mo palaikymu tiek dvasine, tiek medžiagine prasme. Tautybė 
nėra tik vidinis dalykas. Ne, ji yra ir regimybė, pasirodanti 
kalba, papročiais, menu, literatūra, bendruomene su įvai 
riais jos politiniais ir kultūriniais organais. <...> Šie dalykai 
yra tautos dvasios apraiškos. Būdamos gajos, jos žadina bei 
palaiko ir mūsų vidų. Todėl tautinis apsisprendimas turi būti 
lydimas troškulio visam, kas tik yra lietuviška. Nesakykime, 
kad nesukuriame amžinų vertybių, pasaulinio masto veika 
lų, nustebinančių žmoniją. Lietuviškąsias vertybes puoselėti 
turime ne todėl, kad jos yra aukštesnės už kitų tautų, bet 
todėl, kad jos yra savos. <...> Mums reikia išsilaikyti tautine 
prasme. Todėl reikia išlaikyti visa, kas mūsų tautybę reiškia 
ir ugdo. <...> 

Ketvirtoji Mažosios Lietuvos himno eilutė skamba: 


Ir jai neturim leist pražūt 


Kam jai? Lietuviškajai garbei, kurią gavome gimdami. Būti 
lietuviu yra garbė daugeliu atžvilgiu: politiniu, nes esame nu 
skriausti be mūsų kaltės, todėl turime teisės reikalauti, kad ši 
nežmoniška skriauda būtų atitiesta; kultūriniu, nes esame tarp 
dviejų pasaulių - Rytų ir Vakarų, todėl esame pašaukti būti 
tarpininkais, būti kultūros tiltu; istoriniu, nes mūsų praeitis 

yra pilna didžių žygių, turėjusių reikšmės ne tik mums, bet 
ir visai Europai; etnografiniu, nes esame sena tauta, išlaikiusi 
nesugadintą kalbą, dainas, papročius, meną. Visi šie dalykai 
yra didelės vertybės. Visus juos šiandien išnešėme į pasaulį ir 
parodėme svetimiesiems. Lietuviai pasaulio tautų bendruome 
nėje užima tikrai garbingą vietą. 

Tačiau kaip tik todėl ir yra mūsų uždavinys neleisti šiai 
garbei pražūti. Tautos garbė žūsta dvejopu būdu: a) ją pamirš 
tant ir b) ją išniekinant. Jeigu nesidomėsime savais politiniais, 
kultūriniais, istoriniais ir visuomeniniais dalykais; jeigu bū 
sime šalti saviems papročiams, savai kalbai, savai literatūrai, 
savam mokslui, savam Dievo garbinimui; jeigu mūsų vaikai 
ištrūks iš lietuviškosios globos ir pateks svetimųjų įtakon; jei 
gu mūsų šeimos pasidarys savo dvasia internacionalinės — mes 
žudysime lietuviškąją garbę savo nerangumu. Iš kitos pusės, 
jeigu būsime nesąžiningi savo pareigose; jeigu elgsimės nemo 
raliai tiek viešumoje, tiek privatiniame gyvenime; jeigu mūsų 
gyvenimo būdas bus netvarkingas; jeigu mūsų santykiai tarp 
savęs ir su svetimšaliais bus nedraugiški; jeigu nieko vertinges 
nio pasauliui neparodysime — tuomet pakirsime lietuviškąją 
garbę savo nevertingumu. <...> Lietuviškoji garbė yra pirma 
eilis mūsų uždavinys. Jos sargyboje turime stovėti ir kiekvie 
nas skyrium, ir visa mūsų bendruomenė. 

Kai Izraelio tauta buvo išvesta į Babilono nelaisvę, pra 
našas Baruchas jai parašė laišką, kurio pagrindinis įspėjimas 
buvo: „Negarbinkite svetimų dievų!“ <.,,> Ir mes esame at 
sidūrę savotiškoje nelaisvėje. Ir mums tad gresia pavojus pra 
dėti aukoti svetimiems dievams. O šie dievai pasirodo mūsų 
akims įvairių įvairiausiais pavidalais: mados ir papročiai, kalba 
ir literatūra, mokyklos ir organizacijos, pinigas ir turtas, geros 
vietos ir geras gyvenimas, graži dabartis ir tamsi ateitis - visa 
tai yra anų svetimų dievų pavidalai, su kuriais susiduriam kie 
kvieną dieną. Ir sunku yra šiems dievams nepasmilkyti, sunku 

jų nepagarbinti ir jiems nenusilenkti. O tačiau reikia jų ne 
garbinti! <...> Galime jais stebėtis, bet negalime jiems atiduoti 
savos širdies. Kas nusilenkia svetimam dievui, tas išduoda pats 
save“77. 


Tad kas mes iš tikrųjų esame? Atrodo, šis klausimas jau be 
veik nekamuoja daugelio mūsų širdžių ir protų, juolab jis ne 
vargina mūsų išrinktųjų. O nevargina todėl, kad, kaip dažnai 
minėjau, jų protas miega, o širdys jau gerokai „aptukusios“. 
Be to, ko čia be reikalo jaudintis, jeigu mūsų tėvynė dabar yra 
Europa, o namai - Europos Sąjunga. Taigi dabar mes - euro 
piečiai, Europos Sąjungos piliečiai, o gal, jeigu reikės, pasida 
rysime ir pasaulio piliečiais. O gal ir visatos... Tai kuo čia dėta 
Lietuva su savo tautine individualybė? Ir ar verta kreipti dėme 
sį į mūsų kultūros palikimą bei savosios valstybės kūrimo pro 
gramas, ar verta įsiklausyti į Maceinos (apskritai, kas jis toks, 
kad mums nurodinėtų?) Žodžius, aiškinančius, ką reiškia būti 
ir norėti būti lietuviu... Mums mažai terūpi mūsų intelektua 
lų kultūrinis paveldas, o jų apmąstymai pernelyg sunkūs, kad 
jais terštume smegenis, o be to - ir tai yra svarbiausia - jokios 
praktinės naudos iš šių svarstymų ar apmąstymų neišgausi... 
Mes ir be jų puikiai žinome, ką daryti ir kur vesti savo tautą, 
tegu nors ir į pražūtį, bet juk ne grynai gyvybine prasme. Tad 
kaip nors išsikapanosime. O jeigu ne?.. 

Sunku pasakyti, ar galima tiksliau negu Maceina apibū 
dinti pavojus, kurie, deja, jau ištiko lietuvių tautą ir gresia 
jos išnykimu. Tai, kad šiandien mes gyvename „svetimų die 
vų“ garbinimo metą, akivaizdu. Taigi nėra nieko nuostabaus, 


71 Maceina A. Lietuviškieji tremties uždaviniai // Lietuvos nacionalinės 
M. Mažvydo bibliotekos Rankraščių skyrius (LNMB RS), A. Maceinos archy 
vas - F 18, 1-82. 

kad mes atsidūrėme savotiškoje nelaisvėje, už kurios „tamsi 
ateitis“. 

Ir vėl mes per tą nelaisvę, kurioje atsidūrėme, grįžtame prie 
laisvės, kurios neišmanome. Teisus buvo Algirdas Julius Grei 
mas: „Laisvės problema gali kilti tik nelaisvės kontekste.“ Taigi 
ji ir kilo kaip tik šiame „kontekste“ - tai ir mėginau įrodyti. 
Tačiau reikia pridurti, kad absoliučios laisvės Žmogus niekada 
neturės, jis ir negali jos turėti, nes absoliučiai laisvas, kaip pa 
žymi ir Maceina, ir Greimas, yra tik Dievas. Mums gi yra atvi 
ras tik vienas kelias - tai galimo laisvėjimo kelias, tačiau norint 
eiti šiuo keliu, būtina suvokti, kas yra laisvė, o šio suvokimo 
mes kaip tik ir neturime, pasirinkę visiškai kitą kelią - tarnavi 
mą „svetimiems dievams“. 


EUROPOS JUNGTINĖS 
VALSTYBĖS 


Apie mus tykojančias visuotinės 


globalizacijos grėsmes 


Vietoj pabaigos 


„EUROPOS JUNGTINĖS VALSTYBĖS, 
arba 
pasakojimas apie antikristą?8 
Antanas Maceina 


1. Aktuali, bet keista idėja 


Šimtmečiais Europa įrodžiusi, kad ji moka kariauti. Da 
bar ateinąs laikas įrodyti, kad ji mokanti gyventi. Po šio karo 
Europos veidas turėsiąs radikaliai pasikeisti. Europa turėsian 
ti panaikinti esantį valstybių margumyną ir sukurti Jungtines 
Europos Valstybes. Tai būsiąs naujas Europos gyvenimo tarps 
nis, pilnas kūrybos ir rimties. - Šitokiomis utopijomis minta 
karštos širdys, kurios, įklimpusios į Apšvietos racionalizmą ir 
progresizmą, pamiršta, pasak G. de Reynoldo, kad jos gyvena 
jau dvidešimtajame amžiuje. Jungtinių Europos Valstybių idėja 
rodo, kad 


78 Šis Antano Maceinos straipsnis buvo išspausdintas dienraštyje „XX am 
žius“ (1940, kovo 30, Nr. 71, p. 3-4). 

yra žmonių, kurie nesupranta Europos valstybių prigimties, 
kurie nemato, kad šių valstybių pamatuose glūdi tautinis 
principas, pašvęstas krauju ir mirtimi. Jie vis dar laiko valstybę 
tautai išviršiniu dalyku, kaip buvo Apšvietos metu, kada Na 
poleono kareiviai dainavo: „Sudarykime amžiną vienybę! Jau 
yra tiktai viena tėvynė!“ Todėl jie mano, kad tauta gali išsivilk- 
ti iš valstybės kaip iš rytmetinio chalato ir nuogučiukė prisi 
glausti po chimeriniu kosmopolitiniu apsiaustu, turėdama po 
juo laisvę kurti ir jausti. Renanas yra pasakęs savo metu: „Po 
penkiasdešimties metų tautinio principo neliks nė žymės!“ 
Vis dėlto mes netikime, kad Renanas būtų buvęs pranašas. 
Europos istorijoje tautos pamažu, bet tikrai ir neatlaikomai 
žengė prie savų valstybių, nes 

valstybė visados yra tautos atbaigimas, tautos objektyvacija. 

Europos tautos susprogdino mechanines senųjų valstybių 
formas ir sukūrė savas valstybines bendruomenes, kurios tapo 
tautinių tendencijų išraiška. Dabar vėl atsiranda galvų, kurios 
norėtų Europos tautas nustumti atgal į istorijos gelmes, ku 
rios norėtų tautinį principą padaryti tiktai individualinių ir 
privatinių, bet ne valstybių Žygių matu. O Amerika? Amerika 
yra telkinys ne tautų, bet individų, kilusių iš įvairių kraštų ir 
net įvairių rasių. 

Amerika negalėjo sukurti tautinių valstybių. 

Net pačios amerikiečių tautos dar nėra. Amerikiečių tauta 
dar tik tampa. Tuo tarpu Europos dabartinės valstybės kie 
kviena yra pagrįsta tautiniu principu. Todėl kurti Europos 
Jungtines Valstybes reiškia padaryti atvirkščią istorinį žingsnį, 
negu yra padariusi Amerika. Amerikos valstybės liejasi į vie 
ną tautą ir kuria pamažu tautinę valstybę. Tuo tarpu Europa 
turėtų tautas sulieti į vieną kosmopolitinę draugiją ir ją iš 
reikšti Jungtinių Europos Valstybių forma. Tai būtų Europos 
istorijos pasukimas atgal. Ar tai pavyks? Europos Jungtinės 
Valstybės yra aktuali, bet keista idėja. 

2. Pranašiškas Solovjovo genijus 


Europos Jungtinės Valstybės nėra mūsų dienų išradi 
mas. Apie jas jau yra rašęs VI. Solovjovas dar 1900 me 
tais išėjusiuose „Trijuose pašnekesiuose“. Šiame veikale yra 
„Pasakojimas apie antikristą“, kuriame Europos Jungtinių 
Valstybių idėja kaip tik yra iškelta ir labai savotiškai spren 
džiama. Solovjovas buvo ne tik filosofas, bet savotiškas pra 
našiškas genijus. Kai skaitai jo pasakojimą apie antikristą, 
atrodo, kad kai kurie dalykai yra šiandien parašyti. Pavyz 
džiui: 

„Dvidešimtas šimtmetis po Kristaus gimimo buvo paskutinių 
didžiųjų karų, išvidinių neramumų ir valstybių pasikeitimo me 
tas. Jų (japonų. — A. M.) valdomos Rytų Azijos tautos susijungė 
sprendžiamai kovai su užsieniečiais, vadinasi, su europiečiais... 
Vykdydami savo didijį planai jie (japonai. - A. M.) užėmė visų 
pirma Korėją, po to Pekiną, paskui pažangesnių Kinijos partijų 
padedami jie nuvertė seną Mandžiūrijos dinastiją ir pasodino 
japonišką... Valstybinis senosios Kinijos savarankiškumas nebu 
vo galima išlaikyti. Ji turėjo arba pasiduoti europiečiams, arba 
japonams...“ 


Savaime suprantama, smulkmenose Solovjovo vizija neatitin 
ka tikrovės. Tačiau savo visumoje josios idėja nuostabiai realizuo 
jasi. Todėl ir jo pažiūra į Europos Jungtines Valstybes gali būti 
mažiausiai įdomi, tuo labiau kad šios problemos išsprendimas 
yra labai savotiškas. Jis pilnas prasmės ir siaubingos nuojautos. 


3. Jungtinių Europos Valstybių sukūrimas 


Susijungusios Rytų Azijos tautos pradeda karą su Euro 
pa. Taip Solovjovas vaizduoja Europos istorijos tolimesnę 
eigą. Visų pirma „Dangaus Sūnus“ užpuola Rusiją, pereina 
Uralą ir užplūsta visą centrinę Rusiją. Sumobilizuoti lenkų 

ir lietuvių, suomių ir šiaurės rusų pulkai skuba į pagalbą. 
Tačiau kadangi Rusija neturėjo jokio iš anksto išdirbto karo 
plano, priešas rusų kariuomenę sumuša ir traukia į Vokie 

tiją. Vokietija jau buvo pasiruošusi ir vieną japonų armiją 
visiškai sunaikina. Tačiau tuo metu prancūzai puola vokie 

čius iš užpakalio. Tuo būdu vokiečiai, suspausti tarp kūjo ir 
priekalo, turi pasiduoti. Prancūzai susibičiuliauja su gelto 

naisiais ir užplūsta visą Vokietiją. Tačiau japonų vadovybė 
slapta įsako japonų kareiviams išskersti visus prancūzus, 
ką šie japonišku miklumu ir padaro. Tuo tarpu Paryžiuje 
įvyksta perversmas. Valdžią paima partija „Sans patrie“ ir 
pasikviečia japonus į Paryžių. Prancūzija taip pat paten 

ka geltonųjų valdžion. Pasiekęs jūrą, „Dangaus Sūnus“ su 
laivynu rengiasi persikelti į D. Britaniją. Tačiau anglai su 

moka milijardą svarų ir išsiperka. Tuo būdu visa Europa 
patenka japonų priklausomybėn ir joje išbūna pusę šimto 
metų. Paskui įvyksta tarptautinis sukilimas, geltonieji pra 

laimi karą ir Europa vėl išsivaduoja. 


„Kadangi pusės šimtmečio vergavimas azijatams barba 
rams buvo galimas tik dėl to, kad Europos valstybės gyveno 
nesantaikoje ir kiekviena galvojo tik apie tautinius savo in 
teresus, 0 išsilaisvinimas buvo pasiektas suorganizavimu visų 
Europos gyventojų, todėl buvo pripažinta visai natūraliu ir 
nepaneigiamu dalyku, kad senasis atskirų tautų statinys buvo 
netekęs reikšmės. Beveik visur senųjų monarchijų likučiai vi 
siškai išnyko“. 

Europoje buvo sukurta demokratinė valstybių sąjunga — Eu 
ropos Jungtinės Valstybės (išskirta mano. - TM). Solovjovas pa 
žymi, kad tai įvyko 21 šimtmetyje po Kristaus (išskirta mano. - 
TM). Kultūra padarė sparčią pažangą. Tiktai gyvenimo ir 
mirties, galutinio žmogaus ir žmonijos likimo klausimai pa 
liko neišspręsti. 

4. Jungtinių Europos Valstybių prezidentas 


Šiuo metu pasirodė vienas gabus ir savotiškas žmogus. „Jis 
tikėjo Dievą, tačiau savo širdies gilumoje, nesąmoningai, pats 
to nežinodamas, save labiau vertino negu Dievą, kurį tikėjo.“ 
Jis buvo spiritualistas, asketas ir filantropas. Po savotiško iš 
vidinio pergyvenimo jis pradėjo rašyti knygą vardu „Atviras 
kelias į žemės taiką ir gerovę“. Joje jis išsprendė visus klausi 
mus, suderino visus priešingumus. Knyga buvo išversta į visas 
kalbas. Tūkstančiai laikraščių apie ją rašė kasdien. „Visame 
kultūringame pasaulyje buvo išleisti pigaus leidimo milijo 
nai egzempliorių su autoriaus atvaizdu.“ Niekas nedrįso šiai 
knygai prieštarauti. Tiktai kai kurie pastebėjo, kad knygoje nė 
vieną kartą nėra paminėtas Kristaus vardas. 


Tuo tarpu Berlyne susirinko steigiamasis Jungtinių Euro 
pos Valstybių susirinkimas. Europos Jungtinės Valstybės prin 
cipialiai jau buvo sukurtos. Tačiau kovos tarp atskirų politinių 
ir tautinių partijų nesiliovė. Atrodė, kad taip sunkiai sukurtas 
padaras netrukus vėl subyrės. Tada buvo slaptų jėgų nutar 
ta pastatyti priešakyje Žmogų, kuris sujungtų visas partijas ir 
nutildytų visus ginčus. Toks žmogus kaip tik ir buvo minėtos 
knygos autorius. Savo pašaukimu jis buvo kareivis — artileristas, 
savo turtais kapitalistas. Todėl jį palaikė kariniai ir finansiniai 
sluoksniai. Vienu tarpu buvo keliamas klausimas dėl jo kilmės, 
kuri buvo nelabai aiški. Tačiau tai neturėjo sprendžiamos reikš 
mės. Todėl šis žmogus visais balsais ir buvo išrinktas visam savo 
gyvenimui Jungtinių Europos Valstybių prezidentu. 


5. Antikristo demaskavimas 


Europos Jungtinių Valstybių naujasis prezidentas išleido 
atsišaukimą, prasidedantį žodžiais: „Žemės tautos! Aš duodu 
jums savo taiką“. Neklaužados buvo jėga priverstos nusilenkti 

didžiajam valdytojui. Metinės sukakties proga naujasis pre 

zidentas išleido kitą atsišaukimą, kuriame pasakė, kad taika 
be gerovės nėra graži. Todėl jis kalbėjo: „Ateikite prie manęs 
visi, kurie alkstate ir šąlate! Aš jus pasotinsiu ir sušildysiu!“ 
Padarytos socialinės reformos atnešė žemėn gerovę plačioms 
masėms. Solovjovas pažymi, kad naujasis prezidentas ypač rū 

pinosi gyvulių globa. Tuo metu pas naująjį prezidentą atklydo 
iš Rytų žymus burtininkas ir magikas, kuris mokėjo pasinau 

doti slaptomis gamtos jėgomis ir padaryti nuostabių dalykų. 
Jo vardas buvo Apolonijus. Prezidentas juo susižavėjo ir jį 
pasiliko prie savęs. Jo šposai labai patiko liaudžiai ir ją links 

mino. Tuo būdu prie taikos ir duonos jis pridėjo žmonėms ir 
linksmybių. 

Vienas tik klausimas buvo dar neišspręstas, būtent religinis. 
Bažnyčia vis dar tebebuvo susiskaldžiusi. Naujasis prezidentas 
pasiryžo ir šį dalyką sutvarkyti. Jis sušaukė Jeruzalėje visuoti 
nį krikščionijos susirinkimą. Be daugybės krikščionijos vadų, 
atvyko popiežius Petras II iš Peterburgo, nes iš Romos popie 
žiai jau seniai buvo išvyti ir apsigyveno Peterburge: pravos 
lavų neoficialus vadas tėvas Jonas; ir protestantų vadas prof. 
Ernestas Pauli. Susirinkimo metu prezidentas pasirodė visoje 
savo didybėje. Atidaromoje savo kalboje jis pranešė, kad jis 
labai norįs, jog visi gyventų meilėje ir taikoje ir todėl pasiryžęs 
pašalinti visas skirtybes ir sutaikinti visus krikščionius savo 
globoje. Baigdamas savo kalbą, jis paklausė: „Pasakykite, kas 
jums yra krikščionybėje brangiausia, kad galėčiau veikti šia 
kryptimi?“ Visi tylėjo. Tada jis kalbėjo toliau. Kreipdamasis į 
katalikus, jis pastebėjo, kad suprantąs, jog jie labiausiai bran 
giną savo dvasinės galvos autoritetą. Todėl jis nutaręs nuo šios 
dienos vėl grąžinti popiežių į Romą su visomis jo teisėmis ir 
privilegijomis. Iš savo pusės, jis norįs, kad katalikai jį pripa 
žintų savo vieninteliu gynėju ir globėju. Kas tokiu jį pripažįs 
tąs, tegul ateinąs ir atsisėdąs šalia jo. Šaukdami „Salvum fac 

magnum imperatorem!“ beveik visi katalikai pakilo iš salės ir 
nuėjo į tribūną. Pasiliko sėdįs tiktai popiežius Petras II ir ma 
žas būrelis aplinkui jį. 

Tada prezidentas kreipėsi į pravoslavus, pastebėdamas, kad 
jis manąs, jog jiems brangiausias esą senasis padavimas, senos 
giesmės, seni simboliai, sena liturgija. Šioms senybėms tyrinė 
ti jis su šia diena įsteigiąs Konstantinopolyje krikščioniškosios 
archeologijos muziejų, kuris ypač rūpinsiąs Rytų krikščionybės 
paminklų tyrinėjimu ir apsauga. Kas užtai pripažįstąs jį savo 
vadu, tegul ateinąs pas jį. Vėl dauguma pravoslavų pakilo ir nu 
ėjo į tribūną. Pasiliko tik tėvas Jonas su būreliu tikinčiųjų. 

Prezidentas kalbėjo į protestantus, pripažindamas, kad 
jiems brangiausia esanti Šv. Rašto tyrinėjimo laisvė. Todėl 
šiandien jis pasirašęs dekretą, kuriuo yra įsteigiamas pasau 
linis Šv. Raštui tyrinėti institutas, gausiąs kasmet pusantro 
milijono markių. Prezidentas sykiu pranešė, kad Tiubingeno 
universitetas šiandien jam suteikęs teologijos garbės daktaro 
titulą. Kas iš protestantų pripažįsta jį aukščiausiu jų vadu, te 
gul ateinąs pas naują teologijos daktarą. Vėl beveik visi pakilo. 
Pasiliko tik prof. Pauli su būreliu ištikimųjų. 

Tada prezidentas kreipėsi į pasilikusius, pavadindamas 
juos keistais žmonėmis ir klausdamas, kas gi jiems esą bran 
giausia krikščionybėje. Pakilo tėvas Jonas: „Didysis Valdyto 
jau! Mums brangiausias yra Jėzus Kristus!.. Į tavo klausimą, ką 
tu mums gali duoti, atsakau: išpažink čia pat viešai, kad Jėzus 
Kristus yra Dievo Sūnus, tapęs žmogumi, prisikėlęs ir vėl at 
eisiąs! Išpažink ir mes visi tau patikėsime!“ Bet prezidentas 
tylėjo. Jo veidas pasidarė kaip numirėlio. Iš jo akių žybčiojo 
baisios žiežirbos. Tuo tarpu minėtas Apolonijus kažką darė 
po savo apsiaustu. Tėvas Jonas vis atidžiai žiūrėjo prezidentui 
į veidą. Staiga sudrebėjo ir sušuko: „Viešpatie, padėk man! 
Antikristas!“ Tą patį akimirksnį perkūnas trenkė pro langą ir 
tėvas Jonas krito negyvas. Prezidentas pasakė, kad visi matę, 


kaip buvęs nubaustas maištininkas ir ar dar kas išdrįs jį pri 
pažinti aukščiausiu vadu. Salėje buvo tylu. Staiga pasigirdo 
aiškus balsas: „„Contradicitur!' Atsistojo popiežius Petras II ir 
Bažnyčios vardu iškilmingai ekskomunikavo prezidentą. Po 
piežiui Petrui II atsitiko tas pat, kas ir tėvui Jonui. Abu Rytų ir 
Vakarų krikščionybės vadai gulėjo užmušti. Būrelis likusiųjų 
susispaudė aplinkui prof. Pauli ir išvyko pro duris. 

Krikščionijos susirinkimas buvo užbaigtas didelėmis šven 
tėmis ir minios pasilinksminimais. Tolimesnis pasakojimas 
apie abiejų užmuštųjų atgijimą, apie žydų sukilimą ir apie 
prezidento ir jo Apolonijaus žuvimą atsivėrusios žemės plyšyje 
mūsų reikalui jau nėra charakteringas. 


6. Vizijos prasmė 


Kokia yra šios vizijos prasmė? Kodėl Solovjovas antikristą 
padarė Jungtinių Europos Valstybių prezidentu? Iš visos vizi 
jos eigos neatrodo, kad tai būtų atsitiktinis dalykas. Solovjo 
vas čia matė tam tikrą prasmę. Kokia ji galėjo būti? 

Šitą prasmę galima įspėti, žinant Solovjovo pažiūras į tau 
tybės santykius su religija. 

Solovjovas tautybę laikė būtinu pradu religiniam gyveni 
mui. 

„Tautiniuose ir politiniuose apmąstymuose“ jis yra pasa 
kęs, kad „mes turime tautiškumą laikyti tam tikra dieviška 
jėga, kuri yra būtina įvykti Dievo karalystei ir įsigalėti Dievo 
valiai žemėje“. Kitoje vietoje jis taip pat teigia, kad „jei krikš 
čionybė nereikalauja nuasmeninimo, ji negali reikalauti nei 
nutautinimo“. Kitaip sakant, 

tautybių naikinimas yra naikinimas tos dieviškosios jėgos, 
kuri reikalinga Dievo karalystei realizuoti. 

Tai yra antikrikščioniškasis darbas. Kas atsistotų šito orga 
nizuoto plačiausia forma ir valstybinėmis priemonėmis darbo 

priešakyje, tas tikrai būtų antikristas. Tai yra logiška išvada iš 
minėtų Solovjovo teiginių. 

Tuo tarpu jau pradžioje esame minėję, kad Jungtinių Eu 
ropos Valstybių idėja kaip tik eina tautybių silpninimo ir nai 
kinimo keliu. Kiekviena tauta stengiasi turėti savą valstybę, 
nes valstybė jai reiškia atbaigimą ir galią veikti viešajame gyve 
nime. Jungtinių Europos Valstybių idėja šitą tautos pastangą 
paralyžiuoja, nes tautas suveda į vieną valstybinį kolektyvą. 
Tautybė čia gali reikštis tiktai atskirų asmenų ir menkų ko 
lektyvų žygiuose, bet ne viešajame valstybiniame gyvenime. 
Todėl Jungtinės Europos Valstybės eina tautybės naikinimo 
linkme. Bet, pasak Solovjovo, 

tai yra dieviškos jėgos naikinimas. 

Kadangi šitas naikinimas Solovjovo pasakojime yra suor 
ganizuojamas Jungtinių Europos Valstybių pavidalu, vadina 
si, įgyja tokią formą, kuriai jokia tauta negali atsispirti, todėl 
visai ir tiko, kad tokio dieviškos jėgos naikinančio darbo prie 
šakyje būtų pastatytas ne kas kitas, kaip antikristas. 

Solovjovas yra giliai suvokęs Europos istorijos prasmę. 
Jungtinių Europos Valstybių idėjos surišimas su apokalipti- 
niais dalykais yra didžios reikšmės dalykas. Šiandien, kada mes 
stovime didžiųjų įvykių išvakarėse ir kada Europos Jungtinių 
Valstybių idėja vis garsiau esti skelbiama kaip būsimas Euro 
pos išgelbėjimas, mintis savaime grįžta prie Solovjovo vizijos, 
prie būsimos Europos santvarkos ir prie josios prezidento.“ 


Iš tikrųjų mintis savaime grįžta prie „Europos santvarkos“ 
ir dabartinių „Jungtinių Europos Valstybių“, t. y. Europos Są 
jungos, o taip pat ir prie noro bei pastangų globaliai tvarkyti 
globalines problemas. Taigi, kaip matome, pildosi Solovjovo 
pranašystė, kurios skaudžias pasekmes aiškiai regėjo mūsų 
mąstytojas Antanas Maceina. Akivaizdu, kad ne tik jis vienas 
matė gresiančius Lietuvai ir kitoms mažoms (ir nelabai ma 

žoms) susijungusioms valstybėms pavojus, juos matė ir kiti 
mūsų XX amžiaus mąstytojai bei kultūrininkai, apie tai aiš 
kiai byloja jų sukurtos savosios valstybės programos, jų veikla 
Lietuvoje bei priverstinėje emigracijoje, siekiant išlaikyti tau 
tiškumą, savąją kultūrą, religiją... 

Beje, tai, kas dabar vyksta Europoje, kai daugelis Europos 
tautų jau susivienijo, man taip pat kelia negerą nuojautą... 
Juolab kad ir pirmasis bei nuolatinis šio susivienijimo pre 
zidentas jau išrinktas: juo, kaip minėjau, 2009 metų rudenį 
tapo mažai kam žinomas buvęs Belgijos premjeras Hermanas 
van Rompuy. Manyčiau, kad tai dar ne tas, kuris turėtų pasiro 
dyti ateityje... Tačiau, pakartosiu, ne taip baisus velnias, kaip 
jo mažyliai, kurie ruošia būsimam tikrajam šio susivienijimo 
prezidentui-valdytojui atitinkamą dirvą. Šie „mažyliai“ vykdo 
savo „dievo“ nurodymus. Atrodo, kad pagrindinis nurodymas 
yra darkyti žmogaus bei tautos prigimtį. O kaip sakė didysis 
Platonas, sudarkytą prigimtį „traukia nedarnumas“. Šiandien 
šis „nedarnumas“ išsiplėtė į visas gyvenimo sritis, nes visose 
įsitaisė šie velnio „mažyliai“, kurie nejuokais įsitraukė į žiaurų 
prigimties bei organiškumo niokojimo „žaismą“. Blogiausia 
yra tai, kad jie užvaldė šalį ir valdo valstybę, todėl ir atrodo, 
kad mes visi sėdime laive, kurį valdo, pasak Platono, „neišma 
nėliai“ - integruotojai bei niveliuotojai. 

Taigi, manyčiau, laisvę — tikrąją laisvę - mes galime arba 
visai pamiršti, arba tik pasvajoti apie ją, nes... nenumaldo 
mai grimstame į vergiją, iš kurios jau niekada neištrūksime. 
Laisvėjimo procesas, atrodo, jau baigėsi. Ar tai nereiškia, kad 
žmonijos istorija, kuri, pasak Greimo, yra „procesija į laisvę“, 
juda prie savo pabaigos?..“ 

Užvertus šios nedidelės knygutės paskutinį lapą staiga tarsi 
išgirdau kažkokį šlamesį - tai buvo neaiškūs žmonių balsai, 
kurie šnibždėjo, kad vėl ta Maceinienė traukia į paviršių An 
taną Maceiną, niekaip nenorėdama jo paleisti, kad ilsėtųsi sau 
ramybėje bei... užmarštyje. Iš tikro nenoriu. Kol gyva negaliu 
paleisti, nes nenoriu uždusti mūsų varganoje bedvasėje tikro 
vėje... Ne taip jau daug mes turime ko nors iš tikro vertingo ir 
gero, kad visa tai lengvai pamirštume ir tenkintumės tik pro 
giniais (atseit, taip reikia), nieko nereiškiančiais minėjimais ir 
priminimais per masinės informacijos priemones... 

Teisus buvo Sokratas sakydamas, kad nė vienas Žmogus 
sąmoningai nepasirinks blogo vietoj gero. Taip ir aš sąmonin 
gai renkuosi tai, kas pas mus yra geriausia, reikšmingiausia, 
vertingiausia, - mintį, veiksmą, kūrinį, žmogų... Pasirinkau 
savo rašinių objektu Antano Maceinos asmenybę bei jo kūry 
bą, jo savitą filosofiją, politinę, socialinę, kultūrologinę mintį, 
nes jis, mano manymu, šiose srityse yra pati ryškiausia Lie 
tuvos Žvaigždė (tikrąja šio žodžio prasme)... Tačiau pastabus 
skaitytojas, be abejo, atkreipė dėmesį į tai, jog ir kiti iškilūs 
Lietuvos žmonės mano knygoje taip pat nepamiršti, gal tik 
mano dėmesys jiems kiek mažesnis, bet ir jų indėlis, manau, 
į Lietuvos kultūrą (plačiąja prasme) nėra toks svarus ir didelis 


kaip Antano Maceinos. O aš, kaip minėjau, visada renkuosi 
patį geriausią... 

Tikiuosi, kad mano trumpas paaiškinimas kiek sumažins 
rūstybę tų, kurie nepanoro ir nenori suprasti Antano Maceinos 
kūrybos, jo minties reikšmingumo, vertingumo ir neblėstančio 
aktualumo, o gal paskatins patiems pamėginti išsiaiškinti, kuo 
gi vertingas buvo šis Žmogus, ir ne tik jis, bet ir kiti kultūrinin 
kai - Juozas Girnius, Juozas Ambrazevičius-Brazaitis, Zenonas 
Ivinskis, Stasys Yla, Ignas Skrupskelis... — jo bendradarbiai bei 
bendražygiai, o išsiaiškinus pasinaudoti jų išmintimi, kuriant ir 
savo, ir savos valstybės gyvenimą. Manau, tai yra būtina, nes 
šiandieninis politinis, o ypač dvasinis, Lietuvos veidas sukelia la 
bai niūrų vaizdą, primenantį tą, kurį matau kiekvieną savaitgalį 


važiuodama į savo sodybą... 


Ar tai nėra simboliška?.. 


Taijana Maceinienė 
2011 m. gegužės 14d. 

